
ŽPrakalba. 


1872 m. pavasarį Vienos „Teisininkų Draugijoj“ aš laikiau 
paskaitą, kurią tų pačių metų vasarą išleidau gerokai padidinęs 
ir davęs išvaizdą, tinkamesnę plačiai publikai skaityti. pavadinęs 
„Kova del teisės “. Tikslas, kurio aš norėjau pasiekti, ruošda- 
mas ir skelbdamas šitą raštą, buvo ne tiek teorijos, kiek veikiau 
ėtikos praktikos; man mažiau rūpėjo duoti moksliškas teisės pa- 
žinimas, negu sužadinti tas įsitikinimas, iš kurio ji turi semtis 
savo didžiausių pajėgų: būtent tas įsitikinimas, kad reikia drąsiai 
ir tvirtai reikšti savo teisinis pajautimas. 

Daugybė leidimų, kurių susilaukė šitas mažas raštas, yra 
man įrodymas, kad jisai nuo pat pradžios turėjo tokios kloties 
ne del savo naujumo, tik del to, kad plačioji publika yra įsitiki- 
nus, jog mano ten ginamosios nuomonės yra teisingos. Tai pa- 
tvirtina ir užsienio liudymai, kurie apsireiškia labai dideliu šito 
rašto vertimų skaičiumi. 


1874 m. pasirodė vertimai : 

1. vengrų kalba — G. Wenzel, Peste; 

2. rusų kalba—viename einančiame Maskvoje teisiniame 
laikraštyje nepaminėto vertėjo ; 

3. antras rusų kalba — Volkovo, Maskvoje, 

4, naująja graikų kalba — M. A. Lappas, Atėnuose ; 

5. olandų — G. A. von Hamel, Leydoj; 

6. rumūnų — Bukarešte einančiame laikraštyje „Roma- 
nulu“ (24 VI ir t. t.) 

7. serbų — Christic'o, Belgrade; 

1875 m: 

8. prancūzų — A. F. Meydieu, Vienoj ir Paryžiuje; 

0. italų — Raffaele Mariano, Milane ir Neapoly ; 

10. danų — C. G. Graebe, Kopenhagoj; 

11. čekų — nepaminėto vertėjo, Brūnne; 

12. lenkų — A. Matakiewicz, Lvove; | | 

13. kroatų — H. Hinkovic, iš pradžių laikrašty „Pravo“, 0 
paskui skyrium, Agrame. 

1879 m.:; 

14. švedų — Ivar Aifzelius, Upsala; 

15. anglų — John J. Lalor, Chicago, kurio ketina išeiti 
antras leidimas.: 

1881 m.: 

16. ispanų — Adolio Poseda y Biasca, Madride. 

1883 m.: 

17. antras ispanų — Alfonso de Pando y Gomez, Madride; 

18. antras anglų — Philip A. Asworth, Londone. 


1885 m.: 

19. portugalų — Joao Vieica de Aranjo, Recife Brazilijoj. 
1886 m.: 

20. japonų — Nischi, Tokio. 

1890 m.: 


21. antras prancūzų — O. de Meulenaere; Paryžiuje. 
Vėlesniuose leidimuose ašai praleidžiu pirmykščią rašto 
pradžią, nes ji išreikšdavo mintį, kuri del maža jai pavestos 
vietos nevisai būdavo suprantama. Ar nereikėjo man, išsiplati- 
nus raštui nejuristų publikoj, praleisti ir tos visos vietos, kurios turi 
omenyje daugiau juristus, negu nejuristus, ypač gi paskutinį sky- 
rių apie romėnų teisę ir dabartinę jos teoriją — to aš nežinau. 
Kad būčiau galėjęs nujausti tą populiarumą, kuris buvo lemtas 
šitam raštui, tai būčiau iš karto davęs jam kitokią išvaizdą, bet 
jisai išėjo taip, kaip yra, iš pranešimo juristams; pirmykščiu 
planu jis buvo jiems skiriamas, ir man rodės, kad aš nieko 
neturiu tenai pakeisti, nes šita aplinkybė, kaip pasirodė, nė kiek 
netrukdė prasiplatinti raštui nejuristų tarpe. 
iaip pačiame darbe visuose vėlesniuose leidimuose nieko 
nėsu pakeitęs. Pamatinę savo rašto ideją aš tuomet ir dabar 
tebelaikau tokia neabejojamai teisinga ir nesugriaunama, kad aš 
kiekvieną žodį prieš jos priešginas laikau bergždžiu. Kas nejau- 
čia, jog biauriai niekinant ir kojomis mindant jo teisę yra nei- 
kiama ne tik teisės esmė, bet ir jo paties asmuo; kas tokioj pa- 
dėty būdamas nejaučia traukimo ginti save ir savąją teisę, tam 
tikrai niekas negelbės, ir aš neturiu nė noro jo įtikinėti. Yra tai 
toksai tipas, kuris reikia tik stačiai pripažinti kaip faktas; tai 
teisinio filistro tipas, kaip aš norėčiau jį pakrikštyti; savotiškas 
egoizmas ir materializmas — tai jo žymės. Jisai nebūtų teisės 
Sancho Pansa, įeigu nematytų Don-Ouixoto kiekviename, kuris, 
gindamas savo teisę, turi kitokių interesų, negu užgrobimo. Ši- 
jokiam aš neturiu kitų žodžių, kaip tų, kuriuos patyriau, jau išė- 
lus mano raštui, būtent Kanto žodžių: „kas daro save kirminu, 
tai paskui nesiskundžia, kad jį mindžios kojomis“.*) Kitoje vie- 
toje (tenpat 185p.) Kantas vadina tai „mėtymu savo teisių kitiems po 


*) Kant. Meiapbygisctię Antangsgrūnde ger Tugendlehre Aufl 2. 
Kreuznach, p. 1 

kojų, įžeidimu žmogaus paties į save priedermės“; ir iš „esamos 
mumyse žmogaus garbės priedermės“ jis paima tokią maksimą: 
„Neleiskite kitiems neatsilyginus mindžioti kojomis jūsų teisės“. 
Yra tai ta pati mintis, kurią aš savo rašte esu plačiau išdėstęs: 
ji yra įrašyta visų stiprių individų ir tautų širdyse ir tūkstante- 
riopai ištarta.  Vienintėlis mano nuopelnas, kuriuo aš galiu di- 
džiuotis, yra tas, kad tą mintį aš sistemingai pamatavau ir smul- 
kiau išvysčiau. 

Įdomų papildą mano raštui suteikė Dr. A. ScAmiedl! „Die 
Lehre vom Kampi um's Recht im Verhaltniss zu dem Judentum 
und dem Aaltesten Christenthum“. Wien 1875. Zydų teisės mo- 
kytojų pasakymas, kurį jis mini 15 pusl.: „ar teisės objektas 
būtų skatikas, ar šimtas auksinų, tavo akyse lai būna tat vis 
tiek“ — visai sutinka su tuo, ką aš esu išdėstęs 0 p. Poėtingą 
šitos temos išvystymą yra davęs Kar! Emil Franzos savo ro- 
mane: ,„Der Kampt ums Recht“, apie kurį aš esu išsitaręs šitame 
rašte (p. 30). O mano rašto aptarimų vokiečių ir užsienio spau- 
doje buvo tiek daug, kad man tenka atsisakyti jie išvardinti. 

. Pavesdamas pačiam raštui įtikinti skaitytoją apie tos pažiū- 
ros teisingumą, kurią jis gina, aš čionai pasitenkinsiu tuo, kad 
paprašysiu tų, kurie laiko save pašauktais mane sugriauti, dviejų 
dalykų: viena, kad tai nedarytų tuo būdu, jog pirma mano pa- 
žiūras iškreipia ir sudarko, sakydami, kad aš giriąs barnius ir 
ginčus, bylinėjimąsi ir tampymąsi po teismus; o juk aš reika- 
lauju kovos del teisės ne kiekviename ginče, tik tenai, kur puo- 
limas asmens yra drauge asmens niekinimas (p. 10—11). Nuolai- 
dumas ir taikumas, švelnumas ir ramumas, susitaikymas ir tei- 
sės išsižadėjimas pilnai randa sau priderimos vietos ir mano 
teorijoj: O jeigu ji, mano pažiūra, kam prieštarauja, tai tik men- 
kučiui neteisės pakentimui iš bailumo, patogumo, nerangumo. 

Antra, ko aš reikalauju, yra tai, kad tasai, kam rūpi rimtai 
pažinti mano teorija, pabandytų priešais pozitingos praktikos el- 
gimosi formulos, kurią ji dėsto, iš savo pusės pastatyti kitą 
pozitingą tormulą; greitai sužinotų, kur jis atsidurtų. Ką pri- 
valo daryti turįs teisės, jeigu jo teisė mindžiojama kojomis ? 
Kas gali duoti tinkamą, bet kitokį, negu mano, atsakymą, vadi- 
nasi suderinamą su esamąja teisine tvarka ir asmenybės idėja, 
tas bus priveikęs mane; o kas to nepajėgia, tam telieka arba pri- 
imti mano mokslas, arba sustoti pusiaukelėje, kuo pasižymi vi- 
sos neaiškios galvos, kurios moka nesitenkinti ir neigti kitus, 
bet negali prieiti prie savosios pažiūros. Gryno mokslo klau- 
simuose lai jie tenkinasi ir tuo, kad sugriaus kitų klaidą, įeigu 
jau nepajėgtų jos vietoje pastatyti pozitingos teisybės, bet prak- 
tikos klausimuose, kur reikalaujama, kad /uri pasielgti, ir kur be- 
lieka nustatyti, kaip reikia elgtis, neužtenka atmesti kito duotasis 
pozitingas nurodymas, kaip netinkamas, bet reikia jis pakeisti 
kitu. Aš palauksiu, ar tat bus padaryta su mano nurodymu, tik 
iki šiol nematyti nė mažiausio bandymo. 

Dabar pagaliaus prasitarsiu keletą žodžių apie vieną paša- 
linį dalyką, kuris visai nesiriša su mano teorija, nes apie jį yra 
kitos nuomonės tie žmonės, su kuriais šiaip jau mano pažiūros 
visai sutampa. Yra tai mano tvirtinimas, kad Šeilokui buvo pa- 
daryta neteisė. (p. 28 ir t.t.) 

Aš nesakiau, kad teisėjas turėjo pripažinti Šeiloko raštą 
galiojančiu, tik sakiau, kad /e/gu jau jis yra tat padaręs, tai pas- 
kui, vykinant teisėjo sprendimą, jis nebegalėjo būti begėdišku 
"vyliu panaikintas. Teisejas turėjo pasirinkti, ar pripažinti raštą 
galiojančiu, ar ne. Jis padarė pirmąjį, ir Shakespeare taip apra- 
šo tą atsitikimą, kad šitoksai sprendimas anais įstatymais tebuvęs 
galimas. Niekas Venecijoj neabejojo del rašto galios; Antoni- 
jaus draugai, pats Antonijus, dožas, teismas — visi buvo sutikę, 
kad žydas yra teisus.*) Ir tikrai, pasitikėdamas visų pripažintąja 
teise, Šeilokas šaukiasi teismo pagalbos, ir „išmintingasis Danie- 
lius“, prieš tai dar veltui pabandęs atkalbėti ieškantį keršto sko- 
lintoją, kad išsižadėtų savo teisės, pripažįsta jam šią teisę. O 
paskui, kada teisėjo sprendimas buvo paskelbtas, kada paties tei- 
sėjo buvo pašalintos visos abėjonės del žydo teisės taip, kad ne- 
begalėtų kilti bet kokio pasipriešinimo, kada visas susirinkimas 
ir pats dožas tam tarpe buvo pasidavę nebepakeičiamam teismo 
sprendimui, — dabar staiga, kada laimėtojas, būdamas įsitikinęs, 
kad jo dalykas jau yra visai tikras, ruošiasi padaryti tai, ką jam 
leidžia sprendimas, tas pats teisėjas, kuris iškilmingai buvo pri- 
pažinęs jo teisę, sutrukdo jam tai daryti priekaištu, tokiu men- 
kos ir žemos rūšies. išsisukimu, kad nėra verta tai rimtai atremti. 
Ar gali būti mėsa bę kraujo? Teisėjas, kuris pripažino Šeilokujį tei- 
sės išpiauti mėsos svarą iš Antonijaus kūno, kartu yra priteisęs 
jam ir kraują, be kurio mėsos negali būti, ir kas turi teisės iš- 
piauti vieną svarą, gali, jeigu nori, paimti ir mažiau. lr viena 
ir kita žydui neduodama,—jis tegali paimti mėsą be kraujo ir tik 
vieną pilną svarą, nedaugiau ir nemažiau. Ar gi aš būsiu pasa- 
kęs per daug, kad čia žydui nusukta teisė? Berods, tai daroma 


*,) Aktas III sc. 3. Antonijus: Dožas negali sulaikyti teisės bėgio 
Nes ir t.t. Aktas IV sc. 1, Dožas: Man gaila tavęs. —Antonijus :. . „nes nėra 
nė vienos įstatymo priemonės, kuri mane išgelbėtų nuo į0 neapykantos. 
Porcija: . . „nes Venecijos įstatymas negali jūsų neraminti. To neturi būti. 
Nė jokia aukšta vieta Venecijoj negali pakeisti esamo įstatymo. — Įstatymo 
turinys ir aiškinimas visai atitinka bausmei, kuri čionai rašte skiriama spren- 
dimu. Šito pirklio mėsos svaras yra tavo. Teismas tai sprendžia ir įsta- 
tymas tai leidžia. — Taigi teisės dėsnis, kuriuo raštas turi pilnos galios, 
jus in thesi, yra ne tik visuotinu pritarimu visai neabejojamu pripažintas, 
bet ir sprendimas, jus in hypothesi, jau ištartas, kad paskui — juristas pa- 
sakytų vykdomoj instanciioj—paties teisėjo negražiais vyliais būtų panaikin- 
tas. Juk taip pat teisėjas galėtų nuteisti skolininką užmokėti ir vykdomoj 
instancijoj pavesti skolintojui, kad jisai rankomis išimtų pinigus iš besikū- 
rianančio pečiaus arba, jeigu skolininkas būtų stogdengis, tai turėtų paimti 
nuo bokšto viršūnės, jeigu būtų noras, tai nuo jūros dugno, nes apie mo- 
kėjimo vietą skolos rašte nieko nėra sutarta ! 

del žmogiškumo, bet ar neteisė, padarytoji del žmogiškumo, nus- 
toja būti neteise? Ir jeigu jau tikslas turi pateisinti priemonę, 
tai kodel ne sprendimo metu, 0 po jo ? 

„Prieš mano čionai ir šitame rašte ginamąją nuomonę, ką 
tik jam pasirodžius, teko girdėti daug balsų, o pasirodžius šeš- 
tam jo leidimui (1880 m.) du teisininku pareiškė raštu priešin- 
gas savo nuomones savo nedideliuose darbeliuose. Vienas raš- 
tas — A. Pietscher'o, Apygardos Teismo pirmininko: „Jurist und 
Dichter, Versuch einer Studie ūber Iherings Kampt um's Recht 
und Shakespeare's Kaufmann von Venedig. Dessau 1881“. Au- 
toriaus pažiūros branduolą atpasakosiu įo žodžiais (p. 23): „Vy- 
lio pergalėjimas su didesniu vyliu, sukčius patekęs į savo paties 
spąstus“. Pirmoje šito sakinio dalyje jis pakartoja mano nuo- 
mone; juk aš nieko kito ir nesakiau, kaip tik tai, kad Šeilokui 
nusukta teisė vyliais, bet ar gali ir ar turi teisė naudotis tokio- 
mis priemonėmis? Į tai autorius nedavė atsakymo, ir aš abe- 
joju, kad jis, kaip teisėjas, galėtų pavartoti tokią priemonę. 
Del antrosios sakinio dalies aš klausiu : jeigu jau Venecijos įsta- 
tymas pripažino turinčiu galios šitokį raštą, tai argi žydas buvo 
sukčius del to, kad jojo šaukėsi, ir jeigu tame galima matyti ža- 
bangos, tai kas tuo kaltas — jis, ar įstatymas? To ia dedukcija 
mano nuomonė nesugriaunama, tik sustiprinama. Kitu keliu 
eina kitas raštas, parašytas Jos. Kohler'io, Wūrzburgo profeso- 
riaus: „Shakespeare vor dem Forum der Jurisprudenz, Wūrzburg 
1883“. Anot jo, teismo scena „Venecijos pirklyje“ yra „teisės 
esmės ir jos gimimo kvintesencija ir turi savyje gilesnės įuris- 
prudencijos, negu dešimts mokomųjų Pandektų knygų, ir duoda 
giliau pažvelgti į teisės istoriją, negu visi teisės istorijos veikalai 
nuo Savigny iki Iheringo“ (p. 6). Tikimės, kad šito fenomenin- 
go Shakespeare'o nuopelno jurisprudencijai dalis tenka ir šitam 
Kolumbui, pirmam atradusiam tą naują teisės pasaulį, apie kurio 
buvimą visa jurisprudencija iki šiol nieko nežinojo, — gi einant 
turto radimo taisyklėmis, jam išpultų gauti pusė, tai bus toks 
atlyginimas, kuriuo, atsižiūrint į ta neapskaitomą jo paties duo- 
dama vertybę tam turtui, jis jau turėtų būti patenkintas. Aš 
turiu palikti skaitytojui pačiam patirti iš paties rašto, ar ras tenai 
tų teisinių idėjų begalę, kurią esąs papylęs Shakespeare savo vei- 
kale“ (p. 92), nors aš nelabai taip jau drįsčiau imtis atsakomy- 
bės — siųsti norinčią mokytis teisės jaunuomenę į mokyklą pas 
Porciją, pas kurią galima esą rasti naują teisės evangeliją. Del 
viso kito ko Porcija yra gerbtina! Jos sprendimas „yra apšvies- 
tosios teisinės sąmonės pergalė tamsiosios nakties, kuri iki šiol 
laikė apklojusi teisę, yra tai pergalė, kuri slepiasi už rodomųjų 
priežasčių, kuri prisidengia netikro motivavimo kauke, nes tat 
yra reikalinga; bet tai yra pergalė, didelė, galinga pergalė: tai 
pergalė ne bikokioje vienoje byloj, pergalė teisės istorijoj ap- 
skritai, tai pažangos saulė, kuri vėl yra metus savo šildomų spin- 
dulių į teismo vietą, ir Sarastro karalystė triumfuoja ant nakties 

galybių“. Prie Porcijos ir Sarastro, su kurių vardais rišasi nau- 
jos mūsų autoriaus inauguruotosios jurisprudencijos gadynė, tu- 
rime dar pridėti dožą, kuris iki šiol tebėra supančiotas „ikišio- 
linės jurisprudencijos“ pančiais ir valdomas „nakties galybių“, bet 
dabar jį paleidžia išganingasis Porcijos žodis, ir jisai pažįstą tą 
„pasaulio istorijos“ misiją, kuri ir jam čia atiteko. Jisai atitaiso 
iš pamatų savo senąjį apsileidimą. Pirmų pirmiausiai tuo, kad 
jis paskelbė, jog Šeilokas esąs kaltas kėsinęsis nužudyti. „Jeigu 
prie to ištinka neteisingumas, tai juk šitoks neteisingumas pa- 
saulio istorijoj visai pateisintinas, jisai yra pasaulio istorijos bū- 
tenybė, ir, priimdamas šitą gaivalą, Shakespeare, kaip teisės is- 
torikas, pats „save pralenkė... Kad Šeiloko reikalavimas ne tik 
būtų atmestas, bet dar kad įį patį nubaustų, to tai bus reikalinga 
naujos teisinės idėjos pergalei papuošti ir jos žygiui palengvinti“. 
(p. 95) Tai jisai padaro, nusmerkdamas žydą tapti krikščionim. 
Tad ir „šitame reikalavime glūdi pasaulio istorijos teisybė. Tas 
reikalavimas mūsų jausmui nepriimtinas ir priešingas tikybos lais- 
vei, tačiau jis atitinka pasaulio istorijos eigai, kuri tūkstančius 
varė į savo tikybos tarpą ne ramiais įtikinėjimo žodžiais, bet 
budelio priemonėmis“. (p. 96). Tai yra tie „šildantieji spindu- 
liai, kuriuos leidžia pažangos saulė į teismo vietą“ — žydai ir 
atskalūnai kadaisia pažino ir pajuto jos šildomą pajėgą ant Tor- 
guemados laužų! Taip triumfuoja Sarastro karalystė ant nak- 
ties galybių. Tokia Porcija, kuri, kaip išmintingasis Danielius, 
išmeta laukan veikusiąją iki šiol teise, toksai dožas, kuris eina 
jos pėdomis, toksai ir atjaučiąs „giliąją įurisprudenciją ir teisės 
esmės bei atsiradimo kvintesenciją“ teisininkas, kuris pasakymas 
„pasaulio istorija moko“ pateisina jų sprendimus—ir viskas pa- 
daryta! Štai yra tos „jurisprudencijos forum“, prieš kurį auto- 
rius mane pakvietė. Lai jis nurimsta, jeigu aš ten neisiu, nes 
manyje tebėra per daug senosios jurisprudencijos iš ,,mokomųjų 
pandektų knygų“, kad galėčiau drauge įeiti į naująją jurispru- 
dencijos gadynę, kurią jis mums pradeda, ir aš, išgirdęs triukš- 
mingą naujieną ir teisės istorijos srityje neketinu mesti savo se- 
nojo kelio ir eiti naujuoju, kuriuo ašai, jeigu teturėčiau tik ano 
rašytojo akylumo, būčiau pramokęs tš Venecijos pirklio giliau 
pažvelgti į teisės atsiradimą, negu iš visų pozitingosios teisės 
šaltinių ir ištisos mūsų amžiaus teisės istorijos raštijos, pradėjus 
nuo Savigny ir iki dabarčiai. 

Iš recenzijos apie mano raštą, išėjusį Chicagoj anglų ver- 
time, įdėtos Amerikos žurnale „Albany Law Journal“ 1879 m. 
gruodžio 27 d., sužinojau apie tą faktą, kad tą pačią nuomone, 
kurią aš savo rašte buvau išdėstęs apie Porcijos sprendimą, buvo 
jau seniau pareiškęs vienas jo bendradarbių tame pat laikraštyje, 
ir to straipsnio autorius negali šitą supuolimą kitaip išaiškinti, 
kaip tik plagiatu iš mano pusės (,„pavogęs“, kaip išsitaria jisai 
nelabai mandagiai). Aš nenorėjau paslėpti nuo vokiečių publi- 
kos šito įdomaus atradimo, yra tai rečiausias atsitikimas, kuris 

bėnt kada buvo padarytas plagiato srityje, nes tuo laiku, kai aš 
savąjį dariau, nei to laikraščio turėjau, nei esu apie jį girdėjęs. Gal 
būti vėliau sužinosiu, kad mano raštas ne mano parašytas, bet iš 
anglų vertimo, išėjusio Amerikoj, mano išversta į vokiečių kalbą. 
Berods „Albany Journal“ redakcija į mano atsakymą vėlesniam 
numery (Nr. 9—1880 m. vas. 28.) pasakė, kad vis tai buvęs 
juokas — keisti juokai, kuriais smaginamasi anapus okeano. 

Baigdamas šitą prakalbą, paimtą iš senesniųjų leidimų be 
pakeitimų, turiu pridurti kelis žodžius anai moteriškei paminėti, 
kuriai yra paaukotos šitos knygelės pačioj pradžioj. Išėjus de- 
vintam leidimui (1889 m.), jau ji mirė, ir tuo būdu giltinė atėmė 
man draugę — aš didžiavaus, galėdamas ją taip vadinti. Ji buvo 
viena žymiausių moteriškių, kurių esu sutikęs savo gyvenime, 
žymi ne tik savo dvasia ir nepaprastu apsišvietimu ir apsiskaitymu, 
bet ir gražiausiomis širdies ir jausmo ypatybėmis, ir aš laikau 
laimingiausiu likimo davimu, kad pakvietimas į Vieną davė man 
progos arčiau susieiti su jąja. 

Lai šita knygelė, kuri turi įos vardą pradžioje, tam visam 
laikui, kuris jai lemtas gyvuoti, palaiko ir jos vardą drauge su 
mano plačioje visuomenėį; kad jos vardas gyventų toliau siau- 
resniame' raštijos istorijos rate, ji pati pasirūpino savo vertingais 
piešiniais apie Grillparzerį, su kurino ji pati draugavo. 


Getinga 1891 m. liepos 1 d. 


Dr. iudolpk von Afering. 

Nuo vertėjo. 


1916—1917 m. Vokiečių okupacijos valdžia apkaltino mane 
ruošimu atsišaukimų, raginančių prie Lietuvos nepriklausomybės, 
ištrėmė į Vokietiją į belaisvių stovyklą. Tenai tarp kita ko 1917 
m. XI-XII išverčiau šitą garsųjį Ihering'o raštą, kuris gali pa- 
raginti mus kovoti del savo teisių. Verčiau iš 4-to leidimo, 
grįžęs pataisiau iš 20 leidimo. 


1922 — III. 
A. Janulaitis. 

Kova del teisės. 


Teisės tikslas—taika. Kelias į į4—kova. Kol teisei gresia 
neteisės pavojus—o taip bus, kol stovi pasaulis—tol ji neišvenga 
kovos. Teisės gyvenimas — kova, kova tautų, valstybės vyriaus 
sybių, luomų, asmenų. 

Visos pasaulio teisės buvo iškariautos; kiekvieną žymesnį 
teisės dėsnį reikėjo pradžioje plėšte išplėšti iš tų, kurie tam prie- 
šinosi; ir kiekviena teisė, ar tai ištisos tautos ar atskiro asmens, 
tol gali laikytis, kol yra pasiryžimo apginti ją. Teisė yra ne 
tik logikos, bet ir pajėgos sąvoka. Štai delko Teisingumas vie- 
noje rankoje laiko svarstykles teisei atsverti, 0 kitoje —kalaviją 
jai apginti. Kalavijas be svarstyklių —tai viena tik pajėga; svar- 
styklės be kalavijo—tai teisės negalė. Anos ir šitas priklauso viens 
antram, ir teisės tobūlumas tik tenai tepasiekiamas, kur pajėga, 
kuria Teisingumas laiko kalaviją, yra |/gi vikrumui ir sumatu- 
mui, kuriuo ji moka apsieiti su svarstyklėmis. 

Teisė — tai nepaliaujamas darbas, darbas ne tik valstybės 
vyriausybės, bet ir visos tautos. Visas teisės gyvenimas, apskri- 
tai imant, vaizduoja tą nesiliaujančios visos tautos kovos ir trūso 
dramą, kurią mums rodo jos darbas ūkio ir dvasios kurybos 
srityse. Kiekvienas asmuo atskirai, kuriam tenka kovoti del savo 
teisės, įdeda savo dalį į šitą tautos darbą, prisideda savo trupi- 
niu prie teisės idėjos įsigalėjimo žemėje. 

Berods, negalima tai iš visų lygiai reikalauti.  Tūkstantims 
asmenų sklandžiai ir be kliūčių praslenka gyvenimas teisės nu- 
statytose vėžėse; ir jeigu mes jiems pasakytume: teisė — tai kova, 
jie mūsų nesuprastų, nes jie pažįsta ją tik taikos ir tvarkos pa- 
vidale. Ir jie bus visai teisūs, remdamiesi savo patyrimu, taip 
pat, kaip sako teisybę tasai turtingas įpėdinis, kuriam be vargo 
ir rūpesčio teko svetimo darbo vaisius, visai neigdamas tokį 
pasakymą, kad nuosavybė—tai darbas. Abiejų klaidos priežastis 

yra ta, kad nuosavybės ir teisės sąvokos, imant subjektingai, 
gali taip susiskaidyti pusiau, kad vienam tenka skanus vaisius 
ir taika, kitam gi — darbas ir kova. Jeigu mes paklaustume pa- 
skutiniojo, tai atsakymas skambėtų griežtai priešingai. Nuosavybė, 
kaip ir teisė, yra tai Janaus galva dviem veidais; vieniems ji ro- 
do tik vieną pusę, kitiems tik kitą; iš ten tasai pilnintėlis jos 
išvaizdos skirtumas, kurį mato vieni ir kiti. Teisės atžvilgiu 
yra tai teisinga kaip vienam asmeniui, taip ir ištisoms kartoms. 
Vienam gyvenimas — tai karas, kitam — taika, ir del šito sub- 
įektingo anų dalykų padalinimo skirtumo taip pat apsivilsta 
taip asmens, taip tautos. Jeigu ilgai stovi taika, tai tarpiausiai 
pražysta tikėjimas amžina taika, kol pirmasis patrankos šūvis 
išblaško gražų sapną, ir vietoje kartos, kuri ramiai naudojosi 
taika, atsiranda kita, kuri sunkiu karo darbu dar turi ją įsigyti. 
Taip tai nuosavybėje, kaip ir teisėje, skaidosi darbas ir vaisius, 
bet nuo to nė kiek nenukenčia jų priderėjimas į kits kitą; vie- 
nam, kuris naudojasi ir gyvena taikoje, turi dirbti ir kovoti kitas. 
Taika be kovos, naudojimasis be darbo — tai rojaus laikai, 
istorija gi tepažįsta juos tik kaip nenuilstamo sunkaus trūso 
išdavas. 

ŠitąTmintį—jog“ kova yra teisės darbas, jog savo praktikos 
būtinumu, kaip ir etikos vertinimu, reikia ji pastatyti vienoje li- 
nijoje, kaip ir darbas prie nuosavybės, — žadu aš čionai plačiau 
išdėstyti. Manau, kad tai nebus tuščias darbas, priešingai, noriu 
atitaisyti apsileidimo nuodėmę, kurią daro mūsų teorija, ir pasa- 
kysiu, ne tik teisės tilozofija, bet ir mūsų pozityvinė jurispru- 
dencija. Perdaug žymu iš mūsų teorijos, kad ji daugiau užsiima 
teisingumo svarstyklėmis, rniegu jo kalaviju; šitoks gryno mokslo 
žiūrėjimas į teisę yra vienašališkas; jis galima būtų trumpai ši- 
taip išreikšti, kad jisai rodo teisę ne tiek iš realinės jos pusės, 
kaip pajėgos sąvoką, kiek iš jos loginės pusės, kaip atitrauktų 
teisės dėsnių sistemą; mano nuomone, šitas vienašališkumas yra 
padaręs tokios įtakos į visą teisės supratimą, kad jis mažai be- 
sutampa su šiurkščia teisės tikrybe; kad šitas priekaištas yra tei- 
singas, mano išdėstyme bus gana įrodymų. 

Teisės žodis, kaip žinoma, yra vartojamas dvejopa prasme 
— objektinės ir subjektinės teisės prasme; pirmąja mes supran- 
tame visus esamuosius teisės dėsnius, įstatymais ginančius gyve- 
nimo tvarką, 0 antrąja—atitrauktų taisyklių apsireiškimą konkre- 
čiuose teisiniuose asmens darbuose ir galėjime elgtis. Abiejomis 
kryptimis teisė sutinka kliūčių, abiejomis kryptimis ji turi jas 
nugalėti, reiškia — atgauti savo būtį kovos keliu, arba įgyti. Tik- 
rai sakant, savo išdėstymui ir svarstymui aš pasirinkau kovą 
antrąja kryptimi, bet aš negaliu praeiti pro šalį, neįrodęs savo 
tvirtinimo ir pirmąja kryptimi, įog kova tūno pačioje teisės 
esmėje. | 

Niekas to neginčija ir delto nėra reikalo plačiai išvedžioti 
tai, žiūrint, kaip teisę vykina valstybė; jos darbas, palaikant tei- 

sinę tvarką, yra ne kas kita, kaip nesiliaujama kova su neteise, 
kuri aną ardo. Bet kas kita tenka pasakyti apie teisės atsira- 
dimą, ne tik pirmykštį, istorijos pradžioje, bet ir apie kasdien 
mūsų akyse atsitinkantį teisės pajaunėjimą, tebėsančiųjų įstaigų 
nykimą, esamųjų teisės dėsnių keitimą naujais; trumpai sakant, 
apie teisės pažangą. Priešais tos mano nuomonės, kad tas pats 
dėsnis valdo kaip teisės atsiradimą, taip ir visą įos būvį, stovi 
kita, kuri iki šiol yra visų pripažinta, bent mūsų romanistų mok- 
slininkų, ir tą srovę nuo jos dviejų didžiausiųjų atstovų aš trum- 
pai galiu pavadinti Savigny'o bei Pucht'os teorija apie teisės at- 
siradimą. Jos mokslu- teisė atsirandanti nematomai ir be skau- 
smo, visai taip pat, kaip ir kalba; nėsą čionai jokių susikirtimų, 
kovos, dargi ieškojimo, o esanti viena tyliai veikiančioji. teisy- 
bės pajėga, kuri be pervarto ir laužymo palengva, bet tikrai 
prasimušanti kelią; esanti galinga įtikinimo pajėga, kuri palengva 
patraukianti visų nuomones, kurie ją rodą savo pasielgimais; — 
naujas teisės dėsnis taip pat atsirandąs be vargo, kaip kokia 
kalbos taisyklė. Senovės romėnų teisės dėsnis, kad skolintojas 
gali parduoti neištesintį užsimokėti skolininką į vergiją svetur, 
arba kad savininkas gali atsiimti savo daiktą iš kiekvieno, pas 
kurį jį rado, šita nuomone einant, turėjo atsirasti senojoje Ro- 
moje beveik tokiu pat būdu, kaip kalbos taisyklė, jog cum 
yra dedamas su įnagininko (ablativus) linksniu. 

Su tokia pažiūra į teisės atsiradimą savo laiku aš pats išė- 
jau iš universiteto ir jos įtakoj aš pasilikau dar daugelį metų. 
Ar ji gali būti laikoma teisinga? Reikia sutikti, kad teisei visai 
taip, kaip ir kaibai, yra žinomas nenorėtas ir nenumatytas, —pa- 
vadinkime tai priimtu pasakymu,—organiškas plėtojimasis iš vi- 
daus. | tai priklauso visi tie teisiniai dėsniai, kurie nusistovi 
palengva iš vienodo, pasikartojamo teisinių sutarčių darymo, 
iššauktų gyvenimo reikalų, taip pat visos tos abstrakcijos išva- 
dos, taisyklės, kurių gauna mokslas iš esamosios teisės analizo 
keliu ir įneša į sąmonę. Bet šitų abiejų veiksnių galybė—gyve- 
nimo ir mokslo — yra aprėžta; ji gali esamosios vagos viduje 
tvarkyti, pagreitinti judėjimą, bet ji neįstengs sugriauti tvenkinių, 
kurie užstoja upeliui kelią prasimušti sau naujai vagai. Tai 
gali padaryti tik įstatymas, vadinasi, norėtasis, į tą tikslą eina- 
masis valstybės vyriausybės darbas, ir delto nėra tai atsitiktinas da- 
lykas, bet teisės esmės gilumoje glūdįs būtinumas, kad visos didesnė- 
sės procesualinės ir materialinės teisės retormos yra daromos 
įstatymų keliu. Tačiaus ta atmaina, kurią padaro įstatymas esa- 
moje teisėje, gali kartais palytėti tik jos sistemą, abstraktinę jos 
sferą, visai nekliudydama savo veikimu konkretinių gyvenimo san- 
tykių, kurie yra susidarę, esant senajai teisei; mes čia turime 
paprastą teisinio mechanizmo taisymą, kur netinkamas šriubas 
ar volas pakeičiamas tobūlesniu. Bet labai dažnai esti taip, kad 
tokios atmainos negalima padaryti be skausmo, neužgavus giliai 
esamosios teisės ir privatinių žmonių interesų. Laikui einant, 

tūkstančių asmenų ir ištisų luomų interesai taip susiriša su esa- 
mąja teise, kad jos nebegalima pašalinti, skaudžiai jų neužgavus, 
— pajudinti teisės dėsnį ar įtaisymą reiškia paskelbti karą vi- 
siems tiems interesams, suplėšyti polipą, kuris laikosi tvirtai 
įsikibęs tūkstančiu pirštų. Taigi kiekvienas toksai pasikėsini- 
mas, esant įgimtam traukimui išsilaikyti tam, kas yra, pagamina 
didžiausių pastangų apsaugoti užgautuosius interesus ir tuo iš- 
šaukia kovą, kurioje, kaip ir kiekvienoj kovoje, nulemia ne įro- 
dymų svarumas, bet priešpriešiais stovinčių pajėgų santykis ir del 
to neretai duoda tą pačią išvadą, kaip ir pajėgų paralelogramas: 
nukrypimą iš tiesiosios linijos į įžambinę. Tik tuo tegalima 
išaiškinti, kad įtaisymai, kuriuos jau seniai visuomenė yra pa- 
smerkusi, dažnai dar ilgai karšinasi, ir juos palaiko ne istorinės 
inercijos pajėga, tik norinčių save išlaikyti ir apginti interesų 
atsparos pajėga. 

Taigi tais visais atsitikimais, kada esamosios teisės pagrin- 
de yra interesas, kiekvienai naujovei sau takui praskinti reikia 
pereiti kova, 0 ta kova dažnai tęsiasi ištisus amžius ir įgyja 
aukščiausio įtempimo laipsnio tada, kai interesai yra virtę įgyto- 
mis teisėmis. Tuomet sustoja priešpriešiais dvi partiji, kuriedvi 
turi įrašiusios savo vėliavoje šventą teisės įdėją, tik viena Su- 
pranta istorinę teisę, praeities teisę, antroji—amžinai atsirandan- 
čią ir vis atsijauninančią teisę, amžinąją žmonijos teisę—vėl at- 
sirasti; yra tai teisinės idėjos susikirtimo vaizdas su pačia savim, 
o atsižvelgiant į žmones, kurie yra įdėję visas savo pajėgas ir 
visą savo sielą į kovą del savo įsitikinimų ir pagaliaus žlunga 
nuo dieviško istorijos sprendimo, tasai susikirtimas yra tikrai 
tragingas. Visi dideli laimėjimai, kuriuos gali pažymėti savyje 
teisės istorija: vergijos, baudžiavų panaikinimas, “žemės nuosa- 
vybė, amatų, tikybos laisvė ir t. t. — visa tai reikėjo laimėti tik 
einant šituo karščiausios, dažnai amžiais tęsusios kovos keliu, 
ir neretai kraujo upeliai pažymi tą kelią, kuriuo ėjo teisė. Juk 
„teisė—tai Saturnas, kuris ryja pats savo vaikus“ *), teisė tegali 
tuo pajaunėti, kad pašalina savo pačios praeitį. Konkretinė teisė, 
kuri tik delto, kad atsirado, nori būti beribė, nori ir amžinai 
gyventi, panėši į kūdikį, kuris kelia ranką prieš savo motiną; 
jinai pajuokia teisės idėją, šaukdamos į ją, nes teisės idėja—tai 
amžinas atsiradimas, bet kas yra atsiradęs, turi užleisti vietą nau- 
jai atsirandančiam, nes visa, kas atsiranda, yra verta, kad pražūtų. 

Tuo būdu teisė, žiūrint istorijos akimis, duoda ieškojimo, 
varžymosi, kovų, trumpai sakant, vargų ir pastangų vaizdą. Žmo- 
gaus dvasia, be sąmonės kurdama ar tobūlindama kalbą, nesu- 
tinka bent kokių didelių kliūčių; įr menui tetenka tik vienas prie- 
šininkas nugalėti—savo praeitis: viešpataujantis skonis. 

Bet teisė, kaip tikslo sąvoka, įterpta į įvairių žmonių tikslų, 





*) Citata iš mano „Romos teisės dvasia“ II, 1 $ 27 (4 leid. p. 70). 

siekimų, interesų sūkurį, turi be perstojo klaidžioti, ieškoti, kad 
rastų tikrą kelią, Oo kai jau atranda, turi telžti ant žemės visa, 
kas jai pastoja kelią. Taigi nėra abejojimo, kad teisė visai taip 
pat, kaip ir menas ar kalba, plėtojasi taisyklingai, tam tikrais dė- 
sniais, bet ji labai skiriasi nuo anų ir būdu ir forma, kuriomis 
tai atsitinka, ir del to mes turime griežtai atmesti šita prasme 
Savigny'o pastatytą ir taip ūmai įsigalėjusią paralelę tarp teisės 
iš vienos pusės ir kalbos ir meno — iš kitos. KOI toji pažiūra 
yra teorijoje, ji nors klaidinga, bet nepavojinga, bet virtusi poO- 
litine maksima, ji prigamina pavojingiausių kreivų mokslų, kurie 
tik galima įsivaizduoti, nes ji sako žmogui būti ramiam tenai, 
kur jis turėtų veikti, turėtų dirbti, visai aiškiai nusimanydamas 
tikslą ir įdėjęs visas savo pajėgas; tildo jį, sakydama, kad visa 
savaime pasidarysią, kad žmogus geriausiai padarysiąs, jei sudė- 
ies rankas ant krūtinės ir su įsitikėjimu palauksiąs, kol kas išeis 
palengvėle dienos švieson iš tariamojo teisės. šaltinių šaltinio, 
tautinės teisės nuovokos. Iš ten tai kyla Savigny'o ir visų jo 
mokinių nenoras, kad įstatymai bent kur kištųsi*), iš ten kyla 
visiškas tikrosios papročio reikšmės nesupratimas Puchtos teori- 
joj apie papročio teisę. Paprotys, Puchtos nuomone, yra tiktai 
priemonė teisinei nuovokai pažinti, o kad šita nuovoka, pati 
beveikdama. savaime atsiranda, kad jinai tik beveikdama teįgyja 
savo pajėgos, o drauge ir pašaukimo valdyti gyvenimą, —trumpai 
sakant, kad ir papročio teisei tinka dėsnis: teisė yra pajėgos 5ą- 
voka — tai šito visai nesuprato ir Pucht'a, tas dvasios galiūnas. 
Jisai teatidavė duoklę savo gadynei. Juk tie laikai—tai roman- 
tizmo gadynė vokiečių poezijoj, ir nesibijant perkelti romantizmo 
sąvokos į jurisprudenciją ir paskui nepagailint darbo atatinka- 
moms srovėms viena su kita sulyginti abiejose srityse, gal būti 
visi sutiks su manim, kai aš tvirtinsiu, kad istorinė mokykla ga- 
lima taip pat. pavadinti romantinė. Juk tai tikrai yra romantiz- 
mas, reiškia, klaidingu praeities idealinimu paremtas įsivaizdavi- 
mas, kad teisė neva atsirandanti įr auganti be skausmo, be 
vargo, de darbo, kaip lauko žolė. Ziauri tikrybė moko mus 
priešingų dalykų. Ne tiktai maža jos, tos tikrybės, dalelė, kuri 
mūsų akyse yra praėjusi, liudija mums beveik visur apie galin- 
giausias mūsų gadynės tautų kovas, bet tas pats vaizdas pasilieka 
visur, kur tik mes pažvelgsime savo akimis ir į praeitį. Taigi 
Savigny'o teorijai belieka tiktai priešistorinis laikotarpis, apie 
kurį mes neturime jokių žinių. Bet jeigu bus leista pasakyti 
savo spėjimai apie anuos laikus, tai aš prieš Savigny'o teoriją, 
kuri teisės gimimo eigą piešia taip, kad ji atsirandanti be skau- 
smo, ramiai iš tautinės nuovokos gelmių, statau savąją teoriją, 
anajai visai priešingą, ir turėsite su manim sutikti, kad manoji 


*) Iki karikatūros privaryta Stahl'io, ir mano „,Geist des Romischen 
Rechts“, nurodyta II $ 25 prier. 14 vieta iš vienos įo seimo kalbos. 

tuo geresnė, jog ji bent atatinka mums prieinamos istorinės tei- 
sės evoliucijai, ir aš dar iš savo pusės manau, kad ji psicholo- 
gijos atžvilgiu yra daug už aną teisingesnė. 

Ziloji senovė! Buvo kadaise madoj rasti joje visas gražią- 
sias ir gerąsias ypatybes: teisybę, atvirumą, skaistumą, kūdikio 
nekaltybę, gilų tikėjimą. Tokioje dirvoje tikrai būtų galėjus tarp- 
ti teisė be jokio akstino iš šalies, būtų užtekę teisės nuovokos, 
pajėgos ji nebūtų buvusi reikalinga: nei kumščio, nei kalavijo. 
Bet šiandien žino kiekvienas, kad doroji senovė pasižymėjo 
griežtai priešingomis ypatybėmis: šiurkštumu, žiaurumu, nežmo- 
niškumu, vyliais, apgavimu, ir toksai pasakymas, kad senų se- 
novė lengviau prieidavusi prie savo teisės, negu vėlesnėsės ga- 
dynės, vargu dabar ką bejtikintų. Aš bent esu įsitikinęs, kad 
kliūtys, kurios teisei reikėjo įveikti, buvo kur kas sunkesnės, 
negu dabar, ir kad net paprasčiausieji teisės dėsniai, kaip antai 
aukščiau minėtieji ir seniausiejiį Romos teisės dėsniai: kad savi- 
ninkas gali atsiimti savo daiktą iš kiekvieno jo turėtojo, arba 
kad skolintojas gali parduoti neištesintį apsimokėti skolininką 
svetur į vergiją, —turėjo iškovoti sunkias kovas, kol jie galų gale 
įsigalėjo ir įgavo visų pripažinimą. Bet ar šiaip ar taip ten būtų, 
nebepaisysime senų senovės, mums gali užtektt ir tų žinių, ku- 
rių mums suteikia rašytoji istorija apie teisės atsiradimą. Tos gi 
žinios sako taip: teisės gimimas, taip pat kaip ir žmogaus, pa- 
prastai yra sujungtas su dideliais gimdymo sopuliais. 

Ir ar reikia mums skųstis, kad taip yra? Kaip tik ta ap- 
linkybė, kad teisė atatenka tautoms ne be vargo, kad jos del 
teisės turi ginčytis ir varžytis, kovoti ir kraujais paplūsti, — kaip 
tik šita aplinkybė sumezga tarp jų ir jų teisės tą patį vidaus 
mazgą,—joms begimdant savo teises su pavojum savo gyvybei, — 
kuris yra tarp motinos ir kūdikio. Berods, įgytoji teisė panaši 
į vaikus, kuriuos neša gužas: ką atnešė gužas, gali vėl atsiimti 
lapė ar vanagas. Bet motina, kuri gimdė vaiką, neduos jo pa- 
grobti, ir nesiduos to padaryti tauta, jeigu ji savo teises ir įtai- 
symus bus išgavusi kruvinu darbu. (Galima stačiai sakyti: mei- 
lės energija, kuria tauta laikosi įsikibus savo teisių ir gina jas, 
visai pareina nuo įdėtų vargų ir pastangų, kuriais jas įsigijo. 
Ne vienas pripratimas, tik auka nukala stipriausių ryšių tarp tau- 
tos ir jos teisės, ir kuriai tautai Dievas yra palankus, tai nei jai 
dovanoja, ko ji reikalinga, nei /engvina vargo ko įsigyti, tik dar 
sunkina. Šita prasme drįstu pasakyti: ta kova, kuri yra reika- 
linga teisei atsirasti pasaulyje, yra ne prakeikimas, tik palaimi- 
nimas. 

* 
* '* 

Dabar einu prie kovos del subjektinės arba konkretinės tei- 
sės. Ji iškyla, ar peržengus teisę ar esant pavojaus, kad nebus 
leista jąja naudotis. Kadangi nė viena teisė, ar tai atskirų žmo- 

„nių ar tautų, nėra apsaugota nuo šito pavojaus, nes vieniems 
visumet bus intereso palaikyti ją, kitiems ją laužyti, tai iš to 
išeina, kad šitoji kova esti visose teisės srityse: ir privatinės tei- 
sės žemumose ir valstybinės arba tarpvalstybinės teisės aukštu- 
mose. Savitarpiniuose valstybių santykiuose vartojamas karas 
įžeistajai teisei apginti, tautos priešinimasis sukilimo, maišto, re- 
voliucijos pavidalu prieš valstybės vyriausybės daromus savava- 
liškus darbus ir konstitucijos laužymus, riaušingasis privatinės 
teisės vykinimas dabar vadinamojo Linčo teismo pavidalu, vi- 
duramžių kumsčio ar antpuolio teisės, kurių paskutinė liekana 
bėra dvikovė, leistasis būtinosios apsaugos pavidale apsigynimas 
ir pagaliau sutvarkytasis ginčas del teisės civilinio proceso 
forma—visa tai, neveizint į ginčijamųjų objektų kovos gilumo ir 
platumo formų įvairumą, yra tik tos pačios dramos formos ir 
scenos—kovos del teisės. Jeigu aš iš šitų visų formų ištraukiu 
blaiviausiąją: teisėtą kovą del privatinės teisės proceso forma, 
tai darau tat ne delto, kad ji man, kaip įjuristui, yra artimiau- 
sia, bet delto, kad kaip tik joje tikrajam dalykų santykiui kuo- 
daugiausia gresia pavojaus būti nepripažintam ar tai iš juristų, 
ar pašaliečių pusės. Kitose gi kovos formose tatai visiems aišku 
ir suprantama. Kad tenai liečiamos yra gėrybės, kurios vertos 
yra didžiausių aukų, ir menkiausias protas supranta, ir niekas 
čionai nebeklaus, kam kovoti ir ar ne verčiau nusileisti? Bet 
kiekvienoje privatinės teisės kovoje mes turime kitokį vaizdą. 
Palyginti mažučiai interesai, del kurių eina ginčas: ten paprastai 
kalbama apie „mano“ ir „tavo“—ta nenuplaunamoji proza, kuri 
visumet prilimpa prie šitokių klausimų, tarytum visai nustumia 
tą kovą į blaivo, šalto apskaitymo sritį, o ir formos, kuriomis 
eina ta kova, jų mechaniškumas, pašalinimas iš jų jeib kokio 
laisvo, stipraus asmens pasirodymo mažai tetinka šitam nema- 
loniam įspūdžiui apsilpninti. Berods, ir ji turėjo tokių laikų, 
kad šaukdavo asmenį stoti kovon, ir tikroji kovos reikšmė ai- 
škiai išeidavo aikštėn. Kada dar kalavijas spręsdavo ginčą, kas 
mano kas tavo, tada viduramžio raitelis siųsdavo priešininkui 
vaido laišką (Fehdebriet), tai ir pašalietis galėjo suprasti, kad 
šita kova eina ne del daikto ir jo vertybės, ne del išvengimo 
nucstolio pinigais, bet kad šitame ginče stoja pats asmuo, gina 
save, savo teisę ir savo garbę. 

Berods, mums ir nėra reikalo žadinti iš užmiršties senai 
išnykę santykiai tiems dalykams aiškinti, kurie kad ir keičiasi 
savo forma, bet esme tebėra tie patys, kaip ir tuomet. Zvilgsnis 
į mūsų dabartinio gyvenimo apraiškas ir psychologinis analyzas 
savęs duos mums visų reikalingų atsakymų. 

Palietus kurią teisę, kiekvienam jos turinčiam tuojau . kyla 
klausimas: ar reikia ji ginti, spirtis priešininkui, taigi kovoti, ar 
kovai išvengti nepaisyti teisės peržengimo? Tą klausimą kiek- 
vienas pats išriša, pats pasirenka kelią. Ar šiokį ar tokį kelią 
jis pasirinktų, abiem atvejais bus reikalinga auka: vienu atveju 


——10—— 


jis aukoja teisę ramybei gauti, kitu — del teisės aukoja taiką. 
Taigi šitaip žiūrint, tą klausimą galima aiškiai išreikšti: katra 
auka, atsižiūrint į asmens ir atsitikimo ypatybes, yra lengvesnė ? 
Turtingasis del ramybės velys išsižadėti menkos vertės ginčijamo 
dalyko, pavargėlis gi, kuriam šitoji suma palyginti daugiau rei- 
škia, iš savo pusės velys išsižadėti ramybės. Taigi rodytųsi, kad 
klausimas apie kovą del teisės virsta paprastu aritmetikos užda- 
viniu, kurį rišant apskaitoma nauda ir nenauda iš abiejų pusių; 
sveriama viena su kita, ir iš to daroma sprendimas. 


Kad ištikrųjų gyvenime to nėra, kiekvienas tai žino. Kas- 
dienis patyrimas rodo mums bylų, kuriose ginčijamojo dalyko 
vertybė yra tokia menka, kad ji niekaip negali atsverti pavarto- 
tino teisme darbo, nervų sujudimo, išleistų pinigų. Niekas, ku- 
riam buvo iškritęs į vandenį vienas auksinas, nepadės dviejų 
jam išimti, ir čionai tasai klausimas, kiek reikia paaukoti, tikrai 
yra aritmetikos uždavinys. Bet kodėl negalima padaryti tokio 
uždavinio iš kiekvienos bylos? Nereikia manyti, kad užgautasis 
tikisi bylą laimėti ir laukia, kad išlaidos kris ant jo priešininko. 
Kiekvienas juristas žino, jog dargi įsitikinimas, kad reikės bran- 
giai apmokėti savo laimėjimą, žmogaus nesulaiko nuo bylinėji- 
mosi; jog dažnai advokatui, kuris įtikinėją klijentą, kad jo byla 
menka ir pataria jos nepradėti, tenka išgirsti toks atsakymas: | 
įisai norįs vesti bylą vis tiek, kiek ji kaštuotų. * 

Kaip gi mes galime išaiškinti tokį elgimąsi, kuris, žiūrint 
išmintingo interesų apskaitymo akimi, yra stačiai beprotiškas? 
Atsakymas, kurį paprastai tenka išgirsti, yra žinomas: čia esąs 
kaltas nelemtas žmonių mėgimas bylinėtis, noras būti teisiu, ieš- 
kojimas malonumo ginče, nesulaikomas veržimasis įgelti prieši- 
ninką, dargi tikrai žinant, kad už visa tai reikės brangiai mokėti, 
gal būti teks dar daugiau mokėti, negu priešininkui. 

Bet užmirškim dviejų privatinių žmonių ginčą, pastatykime 
jų vietoj dvi tauti. Viena yra neteisėtai atėmusi kitai ketvirtainę 
mylią bevertės žemės; ar ši dabar turi pradėti karą? Išžiūrėkime 
tą klausimą visai tuo pačiu atžvilgiu, kuriuo yra žiūrima į byli- 
nėjimosi priežastis valstiečio, kuriam kaimynas užarė keletą pėdų 
lauko, arba yra primėtęs akmenų į įo lauką. Ką reiškia ketvir- 
tainė mylia tuščios žemės prieš karą, kuris atima gyvybę tūk- 
stantims, atneša vargą ir skurdą į pirkias ir rūmus, ryja milijo- 
nus ir milijardus valstybės turto ir gal būti dar gresia pačios 
valstybės gyvybei! Juk tai nesąmonė del tokio menko daikto 
daryti tiek daug aukų! 

Šitoksai turėtų būti sprendimas, jeigu valstietį ir tautą ma- 
tuotume tuo pačiu mastu. Bet niekas neduos to paties patarimo 
tautai, kaip ir ūkininkui. Kiekvienas numano, kad tauta, kuri 
nutylėtų šitokį jos teisės įžeidimą, tuomi pasirašytų sau mirties 
sprendimą. Šitai tautai, kuri dabar be baimės duodas atplėšti 
vieną ketvirtainę mylią, paskui atims ir visas kitas, kol galų gale 

nieko savo neturės, ir nebegyvens kaip valstybė; berods, tokia 
tauta geresnio likimo ir nėra verta. 

Bet jeigu tauta turi gintis kad ir del vienos ketvirtainės 
mylios, nesiklausdama, kiek ji verta, tai kodelgi negali to daryti 
ūkininkas del mažiausio lauko rėželio? Ar galima atsikirsti pa- 
sakymu: guod licet Jovi, non licet bovi? Anaiptol; juk tauta 
kovoja ne del menkos ketvirtainės mylios, bet gindama save pa- 
čią, savo garbę ir savo nepriklausomybę, - taip pat, kaip ir anose 
bylose teisme, kur skundėjui -rūpi apsiginti nuo biauraus jo tei- 
sių mindžiojimo, ir iškyla klausimas ne apie menkutį ginčo da- 
lyką, bet apie kilnų tikslą: apginti savo asmenį ir jo teisės pa- 
Jautimą. Atsižiūrint į šitą tikslą, nukentėjusiojo akyse visos tos 
aukos ir nesmagumai, kurių reikalingas yra bylinėjimasis, nebe- 
turi svaros—tikslas jam apmoka priemones. Ne menkutis pinigo 
interesas del iškentėtos neteisės spiria užgautąjį pradėti bylą tei- 
sme, bet dorinis skausmas. Čionai rūpi ne savo daiktas atsiimti — 
juk labai dažnai tokiais atvejais kai kurie, nurodydami į tikruo- 
sius bylos motyvus, pareiškia, kad atgautąjį daiktą pavedą pavar- 
gėlių įstaigai, —tik rūpi įrodyti ir atgauti savo teisė. Vidaus bal- 
sas sako jam, kad jisai negali trauktis atgal, kad čia jam pareina 
ne ant beverčio daikto, bet ant jo asmens, jo teisės pajautimo, 
jo saviguodos, trumpai sakant, byla jo akyse iš interesų. klausimo 
virsta būdo klausimu: ginti savo asmenį ar išsižadėti.. 

Tačiau patyrimas rodo, kad daugelis, būdami tokioje pat 
padėtyje, pasielgia visai priešingai — santaika ir ramybė jiems 
brangesnė, negu teisė, del kurios reikia tiek vargo padėti. Kaip 
gi mes turime į tai žiūrėti? Ar galima stačiai pasakyti: juk tai 
kiekvieno žmogaus skonio ir temperamento dalykas: vienas mėgsta 
ginčytis, kitas yra taikus; teisės atžvilgiu abudu lygiai yra gerbtini, 
nes juk teisė palieka turinčiam tos teisės pasirinkti, kaip jis nori, 
ar ginti savo teisę, ar jos išsižadėti? Aš laikau šitą pirmąjį ke- 
lią, kuriuo, kaip žinoma, neretai einama gyvenime, labai smerk- 
tinu, nes tai priešinga giliausiai teisybės esmei. Jeigu toks el- 
gimasis su savo teise kame nors pasidarytų visuotiniu, tai pra- 
nyktų ir pati teisė, nes teisė yra reikalinga vyriškai priešintis 
neteisei, o čia ta nuomonė skelbia, jog bailiai reikia bėgti ir 
neteisei nesipriešinti. Prieš ją aš statau šitokį dėsnį: reikia prie- 
šintis kiekvienai neteisei, aiskiai paliečiančiai asmenį, vadinasi, tik- 
ram teisės peržengimui, kuris savo būdu rodo teisės niekinimą, 
asmens įžeidimą, —tai yra pareiga. Yra tai turinčiojo teisės pareiga 
prieš save patį, nes to reikalauja dorinis įsakymas save išlaikyti. 
Yra tai pareiga link visuomenės, nes be to teisė neišsilaikytų. 


* 

Kova del teisės yra kiekvieno pareiga link savęs? paties. 
Apginti savo paties buitį yra aukščiausias kiekvieno gyvio 
įstatymas; jis apsireiškia kiekviename gyvam daikte savęs išlai- 

kymo akstinu. Bet žmogui tenka ginti ne tik fizinė gyvybė, bet 
ir dorinė savo buitis, o tai tegalima pasiekti tik ginant savo 
teisę. Teisėje žmogus turi ir gina savo dorinę buities sąlygą — 
be teisės nupuola jisai iki gyvulio laipsnio*), todėl ne be reikalo 
romėnai, visai nuosakiai eidami savo atitrauktąja teise, vergus 
laikydavo lygiais su gyvuliu. Taigi savo teisės gynimas yra pa- 
reiga, reikalaujama dorinio savęs išlaikymo, o pilnas jos išsi- 
žadėjimas, kuris dabar, berods, nebegalimas, bet pirmiau buvo 
visai galimas, yra dorinis savęs žudymas. Bet teisė tėra atskirų 
jos institucijų suma, kiekviename iš jų yra bent kokia viena ti- 
zinės ar dorinės buities sąlyga**), pavyzdžiui: nuosavybė, moterybė, 
prievolė, garbė; išsižadėjimas vienos iš tų gėrybių teisės atžvilgiu 
taip pat nėra galimas, kaip ir išsižadėjimas teisės apskritai. Be- 
rods, yra galima, kad būtų apipulta viena kuri šitų buities sąlygų ; 
šitas antpuolis atmušti yra teisės subjekto pareiga. Nes maža 
to, kad teisė abstrakcijoj duoda šitas buities sąlygas, reikia dar, 
kad asmuo konkretiškai gintų ją, o progos tam duoda visokia | 
savavalia, kuri išdrįsta ją palytėti. 2 

Bet ne kiekviena neteisė yra savavalia, vadinasi, priešinimasis 
teisės idėjai. Mano daikto valdytojas, kuris tariasi esąs jo sa- 
vininkas, mano asmenyje neneigia nuosavybės idėjos, priešingai, 
pats jos šaukiasi. (Ginčas mudviejų tarpe tebus tik apie tai, ka- 
tras mudviejų esava jo savininkas? Tačiau vagis ir plėšikas ne- 
pripažįsta nuosavybės: juodu, neigdami mano nuosavybę, neigia pa- 
čią jos idėją ir tuo neigia pačią esybinę mano buities sąlygą. 
Tik įsivaizduokime ėmus visus taip elgtis kaip juodu — ir nuo- 
savybė, tiek pradu (principu), tiek praktika, bus paneigta. Delto 
tai jų darbu bus apipultas ne tik mano daiktas, bet kartu ir mano 
asmuo, ir jeigu mano pareiga yra ginti savo asmenį,.tai ta pat 
reikia pasakyti ir apie sąlygas, be kurių asmuo negali būti: api- 
pultasis, gindamas savo nuosavybę, gina save, savo asmenį. 
Tiktai susikirtus pareigai ginti nuosavybę su aukštesne pareiga— 
išlaikyti gyvybę, kaip tat esti tada, kai plėšikas beduoda pasirinkti, 
arba gyvybę, arba pinigus, galima pateisinti nuosavybės išsižadė- 
jimas. Tačiau šiaip jau, nėsant tokio atsitikimo, kiekvieno yra 
pareiga visomis galimomis priemonėmis kovoti su teisės nieki- 
nimu savo asmenyje. Zmogus, leisdamas teisę niekinti vienam 
akimirksniui, įsileidžia į savo gyvenimą neteisę: O to tai niekas 
neprivalo savo rankomis daryti. Visai kitaip yra savininkui su 
geros valios (sąžiningu) jo daikto turėtoju (valdytoju). Čionai 

*) Indriko V. Kleisto apysakoj „Michael Kohlhaas“, prie kurios 
paskui ašai dar ilgiau apsistosių, sako poėtas per savo didvyrį: “Jeigu jau 
mane turi mindžiėti kojomis, tai aš veliju būti šunim, negu žmogum., 

**, Aš esu tat įrodęs savo veikale apie „Tiksla teisėje“ (t. I. 1 leid. 
434 p. II leid. p. 44 3 ir t.) ir tuo eidamas aš žiūrėjau teisę, kaip Valstybės 
Vyriausybės prievartos forma vykinamąjį visuomenės gyvenimo sąlygų gynimą. 

tėra klausimas, kas reikia daryti; visai nėra savo teisės pajautimo, 
savo pobūdžio, savo asmens klausimo, o tėra tiktai grynas inte- 
reso klausimas, nes čionai niekas kitas negali rūpėti, kaip tik 
daikto vertybė, ir del to visai bus pateisinama, jeigu žmogus 
skaito visas naudas ir nenaudas, svarsto, jog gali išeiti dvejaip, 
stato tai viena su kita ir iš to pagaliaus ryžtasi: pradėti bylą, 
nuo jos atsisakyti, ar susitaikinti*) Susitaikymas — tai susikirtimo 
punktas, kuriame susieina abiejų pusių apytikriai apskaitymai, ir “ 
tomis aplinkybėmis, kurias aš čionai išdėsčiau tai bus Zeisingiau- 
sias ginčo išrišimas. Jeigu gi labai dažnai taip sunku yra prie 
to prieiti, dargi jeigu abi pusi, kalbėdamos su savo įtikėtiniais, 
neretai iš anksto pareiškia, kad ir nebandytų taikintis, tai tat rei- 
kia ištaikint ne tik tuo, kad kiekvienas iš bylininkų yra įsitikinęs 
laimėsiąs bylą, bet ir tuo, kad įtaria priešingąją pusę sąmonin- 
gai darant neteisę, randa joje pikto noro. Situo atsitikimu, nors 
byla eina ir objektingos neteisės formose (rei vindicatio), tačiau 
psichologiniu atžvilgiu ji įgauna bylininkui tą pačią išvaizdą, kaip 
ir aukščiau minėtuoju atsitikimu, sąmoningo teisės įžeidimo iš- 


vaizdą, ir subjekto akimis žiūrint, tasai atkaklumas, kuriuo jisai 


čionai atremia tą antpuolį ant savo teisės, kyla iš tų pačių mo- 
tyvų ir doriškai bus taip pat pateisinamas, kaip ir prieš vagį. 


Šitokiu atsitikimu bandyti sulaikyti katrą pusę nuo bylos, nuro- 


dant į išlaidas, į kitokias bylos sunkenybes ir į abejotiną bylos 
išeitį, bus psichologijos atžvilgiu nevykęs darbas, nes skundėjui 
šituo atveju rūpi nebe interesas, tik įžeistasis teisės pajautimas. 
Vienintėlis punktas, į kurį reikia kreipti pastangos, yra įsitikini- 
mas, jog bylininko priešininkas yra blogų norų, nes taip yra 
įsitikinęs skundėjas; tegu pavyksta tas įsitikinimas sugriauti, tai 
bus perpiautas tikrasis priešinimosi dirksnis, ir skundėjas pasi- 
darys linkęs žiūrėti į visą dalyką naudos atžvilgiu, o per tai bus 
sukalbamesnis taikintis. Kiekvienas juristas praktikas labai gerai 
žino, kaip vienas bylininkas, nepasitikėdamas antruoju, atkakliai 
priešinas visiems tokiems bandymams sutaikinti, ir aš manau, 
kad visi man pritars, įeigu pasakysiu, kad šitas psichologinis už- 
sispyrimas, šitas nepasitikėjimo kietumas anaiptol nepareina nuo 
asmens ypatybių, nėra pripuolamas dalykas, bet kad čionai daug 
sveria švietimas, užsiėmimas. Pervis sunkiau bus įveikti šitas 


*) Minėtoji vieta turėtų apginti mane nuo įtarimo, kad aš skelbiąs 
kovą del teisės visokiomis apystovomis, neatsižiūrėdamas visai į susikirtimą, 
kuris ją yra iššaukęs. Tiktai tenai, kur, mindžiojant kojomis teisę, 
užgautas yra pats asmuo, mano nuomone, teisės gynimas yra asmens apsi- 
gynimas, ir delto sakau, kad tuomet bus jisai garbės dalykas ir dorinė 
pareiga. Jeigu kai kurie šito mano taip griežtai pabrėžto skirtumo nepri- 
mato ir man pakiša nesąmonę, kad bartis ir ginčytis esą neva gražu, kad 
mėgti bylinėtis ir savaip padaryti esą dora, tai aš tegaliu tai dvejopai išaiš- 
kinti: ar tuo, kad tai daroma negerais norais ir tyčia iškreipiama nemaloni 
nuomonė, kad lengviau būtų ji nugalėti, arba tuo, kad skaitoma paviršium, 
netvarkingai, knygos pabaigoj užmirštant, kas buvo skaityta jos pradžioje. 


12 


nepasitikėjimas pas valstietį, Dažnai jam prikišamas mėgimas 
bylinėtis yra tik dviejų pas jį ypatingai išsivysčiusių veiksnių pa- 
daras: stipraus nuosavybės pajautimo, nesakant šykštumo, ir ne- 
pasitikėjimo. Niekas kitas taip gerai neišmano savo intereso ir 
taip stipriai nesilaiko įsikibęs to, ką turi, kaip valstietis, ir vis 
tik, kaip žinoma, niekas taip lengvai neaukoja besibylinėdamas, 
kaip jis, savo turto ir gėrybių. Atrodo, lyg tai būtų nesupran- 
tamas dalykas, o iš tikrųjų galimas lengvai išaiškinti. Nes kaip 
tik jo stipriai išsivystęs nuosavybės pajautimas ir padaro jį ope- 
snį kiekvienam jo įžeidimui ir spiria jį smarkiau atsiliepti į to- 
kius žygius. Valstiečio mėgimas bylinėtis yra ne kas kita, kaip 
tik nepasitikėjimo pagamintas iškrypęs nuosavybės pajautimas, 
tiek pat iškrypęs, kaip panašiai yra iškrypęs meilėje pavydas, 
kuris atsigrįžta prieš save patį, ardydamas tai, ką norėtų gelbėti. 

Įdomų patvirtinimą to, ką aš dabar esu pasakęs, duoda 
senoji romėnų teisė. Tenai anas valstiečio nepasitikėjimas, užuo- 
dimas kiekviename teisės ginče piktų priešininko norų, stačiai 
išreikštas įstatymo forma. Visur, dargi ir tuose teisės ginčuose, 


kur viena ir antra bylininkų pusė gali būti gerų norų, vis tiek 


anoji romėnų teisė deda bausmę prakišusiai pusei už tai, kam 
ji spyrėsi prieš kitos pusės teisę. Užgautam teisės pajautimui 
neužtenka vieno teisės atitaisymo, jis dar reikalauja ypatingo at- 
siteisimo už tai, kad priešininkas kaltai ar nekaltai užgynė jo 
teisę*). Jeigu mūsų dabartiniai valstiečiai turėtų kurti teisę, tai 
galima tikėtis, kad ji būtų tokia pat, kaip kad ir senovės ro- 
mėnų valstiečių teisė. Bet jau ir Romoj kultūra principe nuga- 
lėjo nepasitikėjimą teisėje, griežtai paskirstydama neteisę į dvi 
rūšį: kaltąją ir nekaltąją neteisę arba subjektingąją ir objektingąją 
(Hegelio žodžiais tariant—nepajaustą neteisę). 

Šitas paskirstymas neteisės į objektingąją ir subjektingąją 
yra ypač svarbus ir įstatymus leidžiant ir mokslo atžvilgiu. Jis 
parodo, kaip ir kiek žeisė atsižiūri į teisingumą, ir kiek jinai tei- 
sės peržengimus vertina iš rūšių įvairumo. Bet į subjekto pažiū- 
ras, į teisės pajautimą, kuris plasta ne atsijusiais teisės mokslo 
dėsniais, į tai, kad jis atsiliepia padarius jam nuoskaudos, nuro- 
dytasis paskirstymas anaiptol neturi jokios įtakos. Atskiro atsi- 
tikimo aplinkybės gali būti tokios, kad turintis teisės ne be 
priežasties mano, kad padariusis jam nuoskaudos priešininkas 
vaduojas piktais norais, darydamas tyčia, nors įstatymai ir sa- 
kytų, kad į šitą teisės peržengimą reikia žiūrėti kaip į objektingąjį 
teisės peržengimą; suprantama, kad subjektas savo pasielgimuose 
vaduosis tuo numanymu apie šitą kontliktą, kurį pats sau išsi- 
dirbo. Įstatymas duoda vienodos juridinės galios mano reikala- 
vimui grąžinti skolą (šondictio ex mutuo) vis tiek, ar bus reika- 
lauta iš skolininko įpėdinio, kuris nieko nežinojo apie skolą ir 


*) Žemiaus aš dar grįšiu prie to dalyko. 

delto reikalauja jos įrodymų, arba iš paties skolininko, kuris be- 
gėdiškai išsigina skolos, ar be jokios priežasties atsisako mokėti; 
ar šiaip ar taip, tuodu atsitikimu visai nėra vienodu, ir delto 
mano elgimasis bus įvairus. Skolininkas man yra kaip ir vagis, 
nes jis žinodamas stengiasi atimti man mano daiktą; jo asme- 
nyje neteisė nusimanomai sukyla prieš teisę. Priešingai, skoli- 
ninko įpėdinis mano akyse yra lygus sąžiningam mano daikto 
turėtojui, jis neginčija dėsnio, kad skolininkas turi grąžinti skolą, 
tik sako, kad jis pats nėsąs skolininkas, ir delto visa, ką aš esu 
pasakęs apie sąžiningąjį turėtoją, visai tinka ir jam. Su juo aš 
galiu susitaikinti, galiu atsisakyti nuo bylos prieš jį, jeigu nėsu 
tikras, kad laimėsiu; bet prieš tokį skolininką, kuris nori ir sten- 
giasi atimti tai, kas mano, kuris spekuliuoja tuo, kad aš nepra- 
dėsiu bylos del nedrąsos, nerangumo, silpnumo, nemėgimo tam- 
pytis, aš turiu ir privalau atgauti savo teisę, nežiūrint, kiek tai 
kaštuotų; jeigu aš to nedarau, tai aš nepaisau ne tik šitosios 
mano teisės, bet ir teisės. apskritai. 

Į visus mano išvedžiojimus aš laukiu tokio atsikirtimo: ką 
žino liaudis apie nuosavybės ar prievolės teisę, kaip dorinės 
asmens buities sąlygas? Ar žin0o?—ne, nežino! Tačiau ar ji to 
nejaučia, yra kitas klausimas, ir aš tikiuosi galėsiąs įrodyti, kad 
tai taip ir yra. Ką liaudis žino apie inkstus, plaučius, jaknas, 
kaip fizinio gyvenimo sąlygas? Bet įdūrimą į plaučius, skau- 
smą inkstuose ar jaknose jaučia kiekvienas ir supranta perser- 
gėjimą, kad reikia į tai žiūrėti. Fizinis skausmas yra signalas, 
kad organizmas iširęs, kad jame atsirado priešingos jam įtakos; 
jisai atidaro mums akis į gresiantį mums pavojų ir su tuo 
sopuliu, kurį mums duoda, persergi, kad dar laiku apsisaugotume. 
Ta pat reikia pasakyti apie dorinį skausmą, kurio mums teikia 
tyčia padarytoji neteisė, savavalia. Šitas skausmas, kaip ir fizi- 
nis, yra įvairaus didumo, atsižiūrint į įvairų subjektinį opumą, į 
teisės įžeidimo formą ir dalyką, apie kurį paskui kalbėsiu plačiau, 
atsiliepia visuose žmonėse, kurie nėra dar visai atbukę, vadinas, 
yra pripratę, kad jų teisė būtų mindžiojama; šitas skausmas, kaip 
ir fizinis, primena žmogui ta pat, ne tiek kad kuogreičiausiai 
nusikratytų sopuliu, kiek skatina rūpintis tolimesniu dalyku, — 
kad išlaikytų Sveikatą, kuri iširsta kantriai bekenčiant ir nieko ne- 
darant? Vienu atveju bus šaukimas prie fizinio savęs išlaikymo 
priedermės, kitu—prie moralinio savęs išlaikymo. Paimkime ry- 
škiausią atsitikimą, garbės įžeidimą, ir tą luomą, kuriame garbės 
jausmas yra kuostipriausiai išsivystęs — karininkų luomą. Kari- 
ninkas, kuris kantriai nutylėjo garbės įžeidimą, nebegali būti ka- 
rininku. Kodėl? Juk garbės gynimas, tai kiekvieno atskiro žmo- 
gaus priedermė; tai kodėl karininkų luomas stato saviškiams pa- 
didintus reikalavimus šią priedermę vykinant? Nes jie tikrai at- 
jaučia, jog be drąsaus asmens gynimo negali būti ir karininkų 
luomo, jog tasai luomas, kuris savo esme turi būti asmens drą- 
sumo įsikūnijimas, negali pakęsti saviškių baikštumo, įeigu ne- 

nori būti paniekintas, ir nusižeminti*). O dabar sulyginkime su 
juo mūsų valstietį Tas pats žmogus, kuris taip atkakliai gina 
savo nuosavybę, savo garbės atžvilgiu yra toks keistai nejautrus. 
Kuo tat reikia aiškinti? Gi tuo, kad jisai teisingai nujaučia, jog 
jo gyvenimo sąlygos yra savotiškos, visai kitokios, negu 
karininko. Jo užsiėmimas reikalauja iš jo ne narsumo, o darbo, 
ir šitą darbą brangina ir gina savo nuosavybėje. Darbas ir turto 
įgijimas — tai valstiečio garbė. Tinginys valstietis, kuris nepri- 
žiūri savo lauko, arba lengvai praleidžia savo turtą, bus, taip 
pat niekinamas saviškių tarpe, kaip ir karininkas, kuris nepaiso 
savo garbės, pas savuosius; juk nė vienas valstietis neprikaišios 
kitam, kad jisai del ižeidimo nepradėjo muštis ar bylinėtis, o 
nė vienas karininkas neprikaišios kitam, kad jisai blogas ūkinin- 
kas. Valstiečiui žemės gabalas, kurį jisai dirba, ir gyvuliai, ku- 
riuos jisai augina, yra jo visas gyvenimo pamatas, ir jeigu kai- 
mynas bus užaręs keletą pėdų dirvos, arba pirklys bus užlaikęs 
jam pinigus už nupirktą iš jo jautį, jis pasielgs su jais savotiš- 
kai, būtent; didžiausiu įnirtimu ves bylą, ir bus tai ta pati, tik 
proceso forma, kova dėl savo teisės, kurią eina karininkas su 
kalaviju rankoje prieš tą, kuris įžeidė jo garbę. Abudu be atodai- 
ros aukoja save, visiškai nežiūrėdami pasekmių. lr jie 2egali 
kitaip pasielgti, nes turi klausyti tam tikrų savo moralinio savęs 
išlaikymo dėsnių.  Pasodinkime šitų dviejų klodų žmones į pri- 
siekusiųjų teisėjų suolą ir iš pradžių karininkams duokime sprę- 
sti nusidėjimus prieš nuosavybę, valstiečiams gi—garbės įžeidimus, 
o kitą sykį leiskime pasikeisti vietomis, pamatysime, kokie įvai- 
rūs bus sprendimai abiejais atsitikimais! Yra žinoma, kad nėra 
rūstesnių teisėjų dėl nusidėjimų prieš nuosavybę, kaip valstie- 
čiai. Ir aš galiu eiti lažybomis, nors ašai pats tame dalyke ne- 
turiu jokio patyrimo, kad tais retais atsitikimais, kada valstietis 
skundžiasi teisme del įžeidimo, teisėjui bus nelyginamai lengviaus 
jį sutaikinti, negu to paties žmogaus byloj dėl mano ir tavo 
turto. Senovės Romos valstietis velijo paimti už antausį 25 
asus, ir jeigu jam kas išmušdavo akį, tai jis sutikdavo derėtis ir 
susitaikindavo vietoje to, kad jis muštų taip pat akį, kaip tat 
įam buvo leista. Užtat jisai reikalavo iš įstatymų leisti jam tą 
vagį, kurį pagavo bevagiant, palaikyti pas save per vergą, O 
įam priešinantis užmušti vietoje, ir įstatymas jam tai leido. Vie- 
nu atsitikimų buvo paliesta jo garbė, jo kūnas, kitu — turtas. 
Kaip trečią pavyzdį paimsiu pirklį Kas karininkui yra 
garbė, valstiečiui nuosavybė, tas pirkliui yra kreditas.  Užlaikyti 
kreditas—tai jo gyvenimo klausimas, ir tas, kas jį kaltina apsilei- 
diu, pildant savo įžadus, tas įžeidžia jį skaudžiau, negu užgau- 
damas asmeniškai, ar jį apvogdamas. Delto atitikdami visiškai 


| *) Smulkiau esu tat išdėstęs savo veikale „Zweck im Recht“ II t. 
p. 302—04. Leipzig 1883. 

tai savotiškai pirklio padėčiai, naujieji teismai yra palinkę 
už neatsargų ir tyčios bankrutavimą tebausti pirklį ir lygiai su 
juo stovinčius asmenis. 

itų mano paskutinių išvedžiojimų tikslas buvo ne tik nu- 
statyti tą taktą, kad teisės pajautimas savo opumu įvairuoja pa- 
gal luomą ir užsiėmimą, nes teisės peržengimo atjautimas pa- 
reina nuo savo luomo intereso ir masto; bet tuo pačiu 
faktu aš norėjau ir ką kita pasiekti—juo išaiškinti daug didesnę 
tiesą, būtent: tą dėsnį, kad kiekvienas, kas turi -kokios teisės, 
gindamas ją, gina savo etines gyvenimo sąlygas. lr ta aplin- 
kybė, kad teisės pajautimas rodo didžiausią Oopumą pas tų trijų 
klodų žmones kaip tik tuose punktuose, kurie yra pamatas sa- 
votiškam šitų klodų gyvenimui, tas faktas mums rodo, kad tei- 
sės pajautimo reakcija negali pareiti nuo paprasto atekto, kuris 
yra tik savotiškų asmens temperamento ir būdo padaras, bet 
kad joje kartu veikia ir etinis momentas: jautimas, kad kaip 
tik šita teisinė institutucija yra būtenybė atskiram savotiškam šito 
klodo asmens gyvenimo tikslui. Tasai energingumas, kuriuo 
teisės pajautimas atsiliepia į teisės įžeidimą, mano akyse yra ge- 
riausias rodiklis, kaip asmuo, klodas, ar tauta atjaučia teisės 
reikšmę, ar tai imant visą teisę, ar atskiras jos institucijas, ką 
reiškia jų ir specialiniams gyvenimo tikslams. Šitas dėsnis, mano 
nuomone, pilnai teisingas visur; jisai tinka taip viešajai, taip pri- 
vatinei teisei. Tą patį opumą, kurį parodo įvairūs klodai įžei- 
dus tas visas institucijas, kurios ypatingai padaro jų gyvenimo 
pagrindą, matome ir valstybių gyvenime, palytėjus tuos jų įtai- 
symus, kurie sudaro įsikūnijusį jų savito gyvenimo pradą. To 
opumo, o drauge ir vertybės, kuri duodama yra savo įtaisymams, 
laipsnininkas, yra baudžiamoji teisė. Nuostabus įvairumas bau- 
džiamųjų įstatymų, įvairumas jų švelnumo ir aštrumo atžvilgiu 
daugiausia pareina nuo minėtų buities sąlygų. Kiekviena val- 
stybė kuoskaudžiausiai baus už tuos nusidėjimus, kurie gresia 
pačiam jos gyvybės pradui, tuo tarpu už kitus nusidėjimus baus 
kartais nuostabiu, akį duriančiu švelnumu. - Teokratija Dievo iš- 
niekinimą ir bedievybę laiko mirties vertais nusidėjimais, 0 ežės 
perkėlimą laiko menku prasižengimu (Mozės teisė). Artojų val- 
stybė atpenč baudžia už šitą nusidėjimą didžiausiu skaudumu, o 
už Dievo niekinimą skiria mažesnę bausmę (senovės romėnų 
teisė). Pirklių valstybė pirmoje vietoj pastatys netikrųjų pinigų 
padirbimą ir apskritai suklastojimus, karių valstybė — nepaklau- 
-symą vyriausybės, tarnybos prasižengimą ir t. t., absoliutinė mo- 
narkija—monarko įžeidimą, respublika — pastangas pastatyti ka- 
ralių, ir jos visos šitais atsitikimais parodys tokį griežtumą, ku- 
ris neatitinka švelnumui' bausmių, skiriamų už kitus nusidėjimus. 
Trumpai sakant, teisinio pajautimo reakcija ir valstybėje, ir as- 
menyje ten bus kuokarščiausia, kur jie jaučia pavojų savotiškoms 

savo gyvenimo sąlygoms*). Savotiškos liuomo ir darbo sąlygos 
duoda kai kuriems teisės įtaisymams ypatingos reikšmės ir delto 
gali pakelti teisinio pajautimo opumą į jos įžeidimus, bet gali 
ir atvirkščiai padaryti—sumažinti šitą opumą. Zemesniuose gy- 
ventojų kloduose negali išsivystyti ir būti tiek garbės pajautimo, 
kiek yra jo kituose visuomenės kloduose; tenai jų gyvenimas 
reikalingas tam tikro nusižeminimo; ir veltui priešintųsi vienas 
žmogus, kol tat pakenčia visa klasė; žmogui opiu garbės pajau- 
timu šitokiame atsitikime nieko kito nebelieka, kaip tik ar nu- 
mažinti garbės pajautimą ir prisitaikinti prie savųjų, ar išeiti iš 
tos klasės. Tik tuomet, kai toksai jo garbės pajautimas pasida- 
rys visuotiniu, tokiam žmogui atsidaro galėjimas, vietoje aikvo- 
jus savo pajėgas bevaisėj kovoje, kartu su draugais pavartoti jas 
gera klotim tam darbui, pakelti aukščiaus luomo garbės pajau- 
timą; aš čia suprantu ne tik subjektingąjį garbės pajautimą, bet ir 
objektingąjį jos pripažinimą iš kitų visuomenės klasių ir. įstatymų 
pusės. Šituo atžvilgiu žemesniųjų klodų padėtis per paskutines 
penkias dešimtis metų žymiai pagerėjo. 

Ką aš esu anksčiau pasakęs apie garbę, tinka ir apie nuo- 
savybę. Ir opumas šituo dalyku, tikras prisirišimas prie nuosa- 
vybės — tai ne pamėgimas taupyti, ne pinigų ir turto krovimas, 
bet tai vyriškas savininko drąsumas, kurio pavyzdingas atstovas, 
kaip aš aukščiau esu nupiešęs, yra valstietis, — savininko, kuris 
gina savo turtą ne del to, kad tai yra vertingas daiktas, bet del 
to, kad jam priklauso, kad jo nuosavybė — ir šitą pajautimą gali kar- 
tais nusilpninti nesveikos aplinkybės ir sąlygos. Kartais sako: 
ką turi bendro daiktas, kuris yra mano, su mano asmenim? 
Juk daiktas yra man priemone išgyventi, užsidirbti, linksmintis; 
bet, kadangi nėra man dorinės priedermės, kad aš kraučiau pi- 
nigus, tai negali būti tokios priedermės, kad aš del menkniekio 
kelčiau bylą, kuri man atima pinigus, laiką, ramybę. Ginant 
savo turtą, turėtų būti vienintėlis motyvas, kaip ir uždarbaujant 
ar naudojantis, būtent: mano nauda — klausime, ar pradėti bylą 
del turto, reikia vaduotis tik tuo, naudinga ar ne. 

Aš gi iš savo pusės tokią pažiūrą į nuosavybę laikau 
sveiko savininko prisirišimo išsigimimu, o tam priežastį randu tik 
prigimtų nuosavybės sąlygų iškrypime. Aš tuo kaltinu ne lobį 
ir pašveitimą, nei viename nei kitame aš nematau jokio pavojaus 
"teisiniam tautos pajautimui, — o tik pelno nedorumą. Istorinis 
šaltinis ir etinis nuosavybės pateisinimas yra darbas, žinoma, 
ne tik rankų ir kojų, bet ir proto, dvasios, talento; aš pripažįstu 
teisę į darbo padarą ne tik pačiam darbininkui, bet ir jo įpėdi- 
niams, tai reiškia, aš randu, kad paveldėjamoji teisė yra būtinas 


*) Žinovas žino, kad aš šitoms pastaboms tesuvartojau tas idėjas, 
kurias pirmasis suprato ir išdėstė Montesguieu (Sur VPespris de lois), ir tai 
yra neužmirštamas jo nuopelnas. 

darbo prado išvada, nes aš esu tos nuomonės, kad darbinin- . 
kui negalima uždrausti pačiam išsižadėti smagumio ir tą darbo 
padarą pavesti kitiems žmonėms, ar dar gyvam esant, ar jau 
„mirus. Tik patvariai susirišus su darbu nuosavybė tegali likti 
sveika ir stipri, tik prie šito šaltinio, kuris ją gaivina ir stiprina, 
pasirodo ji tuo, kuo ji yra žmonėms, pasirodo aiški ir perma- 
toma iki pat dugno. Bet juo toliau nuo šaltinio ji nueina ir iš- 
sidraiko į lengvo ar visai be jokio vargo uždarbio sritis, juo drum- 
stesnis darosi upelis, ligi jisai pagaliaus bursos lošimo ir apga- 
vingos akcijų spekuliacijos purvynėje nustoja pirmykščio tyrumo. 

ionai, kur išnyko dorinės nuosavybės idėjos likučiai, žinoma, 
jau nebegali būti nė kalbos, kad būtų dorinės pareigos pajau- 
timas ginti ją; nuosavybės pajautimo, kurį turi kiekvienas, kas 
liedamas prakaitą turi uždarbiauti sau duoną, žinoma, čionai ir 
būti negali. Dėja, blogiausia yra tai, kad čia atsiradusios pa- 
žiūros ir pripratimai palengva prasisunkia ir į tokias sritis, ku- 
riose tat savaime, be susidūrimo su kitomis, nebūtų atsiradę“). 
Belošiant bursoj įgytiejį milijonai tuojau atsiliepia ir grįtelėse: 
tasai pats žmogus, kuris šiaip persodintas į kitą tarpą  persiimtų 
ir pajustų laimę, kurią duoda darbas, dabar, atsiradęs tokioj ner- 
vinančioj ir troškioj atmosieroj, temato darbe vieną prakeikimą; 
komunizmas tegali tarpti toj baloje, kurioj visai nugrimzdo nuo- 
savybės idėja, bet ne prie darbo šaltinio. Tasai pasakymas, 
kad viešpataujančių klodų pažiūra į nuosavybę ne tik ten pasi- 
lieka, bet pereina ir į kitas visuomenės klases, pasitvirtina soO- 
džiuje visai atvirkščiu apsireiškimu. Kas čia dažnai gyvena ir 
nevengia susieiti su sodiečiais, nenoromis perims bent šį - tą iš 
valstiečio prisirišimo prie nuosavybės ir jo taupumo, dargi jeigu 
šiaip jo padėtis ir palinkimas prie to neverstų. Tasai pats 
vidutiniškas žmogus, šiaip visai lygiomis sąlygomis, sodžiuje bus 
toks pat taupus, kaip sodietis, o tokiam mieste, kaip Viena, taš- 
kys pinigais su jos milijonieriais. 

Ar iš šen ar iš ten kiltų toji pažiūra, kuria eidamas žmogus del 
patogumo vengia kovos del teisės, — nebent kartais ginčijamo 
daikto vertybė prispirtų jį pasipriešinti, —mums tik svarbu ji nusta- 
tyti ir tinkamai įvertinti. Juk ta praktikos gyvenimo filosotija, 
kurią ji skelbia, tėra bailumo politika. Ir baikštusis, kuris bėga 
nuo mūšio, tegelbi tai, ką kiti aukoja —savo gyvybę; bet jis ją 
gelbi savo garbės kaina. Tik ta aplinkybė, kad kiti tūrisi, ap- 
gina jį ir visuomenę nuo pasekmių, kurios įvyktų, jeigu ir visi 
taip elgtųsi; jeigu visi taip manytų, kaip jisai, tai visi turėtų žūti. 
Ta pat reikia pasakyti ir apie aną bailųjį išsižadėjimą teisės. 
Taip elgiantis vienam kitam žmogui, dar nėra pavojaus, bet 


*) Įdomų įrodymą tam duoda mažieji vokiečių universitetų 
miestai, kurie gyvena daugiausia iš studentų: jų apsiėjimai ir pažiūros į 
pinigų išleidimą nenoromis persimeta ir ant miestelėnų. 

virtus tokiam elgimuisi visuotine taisykle, prieitume prie teisės 
žuvimo. Ir šitoks elgimasis tik del to gali atrodyti nepavojingas, 
kad tai daro atskiri žmonės: jie negali sulaikyti visuotinės kovos 
teisės su neteise. Juk šitą kovą veda ne tik atskiri asmens, bet 
išsivisčiusioį vatstybėį gerokai dalyvauja joje ir valdžia, nes ji 
pati draudžia ir baudžia visus sunkesniuosius prasižengimus 
prieš asmens teisę, jo gyvybę, asmenį ir io turtą; policija ir tei- 
sėjas jam iš anksto paima sunkiausią darbo dalį. Bet ir tais 
teisės prasižengimais, kur bylos kėlimas pavesta išimtinai nuken- 
tėjusiam, galima tikėtis, kad kova niekuomet nesiliaus, nes ne 
kiekvienas seka bailio politika, ir net jis stoja bent tuomet į kariautojų 
eiles, kai daikto vertybė yra didesnė už jo prisirišimą prie pa- 
togumų. Bet įsivaizduokime tokią padėtį, kad išnyksta ta pa- 
rama, kurios žmogus gauna iš policijos ir baudžiamųjų teismų; 
persikelkime į tuos laikus, kuriais, kaip senojoje Romoj, vagies 
ir plėšiko gaudymas buvo paliktas tik pačiam nukentėjusiajam, 
tai kam nebus dar aišku, kur nuvestų anų teisės išsižadėjimas. 
Nieko kita jis neduotų, kaip tik padrąsintų vagis ir plėšikus. 
Ta pat esti ir tautų gyvenime. Nes čionai kiekviena tauta yra 
palikta pati sau viena, ir jokia aukštesnė galybė nenuims jai 
rūpesnio apginti savo teisę, ir man bereikia priminti aną nuro- 
dytąjį pavyzdį apie ketvirtainę žemės mylią, kad būtų matyti, 
„ ką reiškia tautai ta pažiūra, kuri skelbia, kad priešinimasis 
neteisei pareina nuo materialinės „ginčijamojo daikto vertybės. 
Taigi tas dėsnis, kuris visur, kur tik jis buvo taikintas, pasirodė 
visai netinkamas, kuris ardo ir naikina teisę, negali būti pava- 
dintas teisingu net ir tada, kada jo išimtinai negeras pasekmes 
išlygina kitos geros aplinkybės. Toliau man bus progos įro- 
dyti, kokios negeros įtakos turi ta teorija net taip gerai susiklo- 
įjusiomis aplinkybėmis. 

Taigi nusikratykime ja, ta patogumų dora, kurios nėra ir 
nebuvo turėjusi nė viena sveiko teisės pajautimo tauta, nė vie- 
nas sveikas žmogus. Ji yra ligoto, iškreipto teisės pajautimo žymė 
ir padaras, ji yra tik rupus, nuogas materiaiizmas teisės srityje. 
Tiesa, ir meterializmui yra vietos šitoje teisės srityje, bet tik tam 
tikromis apybrėžomis. Teisės įgijimas, naudojimas ir net vyki- 
nimas grynai objektingos neteisės atsitikimais (žiūr. p. 10, 12.) 
yra grynos naudos klausimas — nauda, interesas — yra praktiki- 
nis teisės branduolas, imant teisę subjektinė prasme*.) Tačiau 
tuo atsitikimu, kai išdykimas, savavalia kelia ranką prieš teise, 
tasai materialistinis teisės supratimas, kuris sako, jog teisės klau- 
simas tai esą naudos klausimas, pasirodo netikęs, nes smūgis, 
kurį teikia teisei išdykimas ir savavalia, tenka lygiai ir teisei 
ir asmeniui. 

Vis tiek kuris daiktas daro teisės objektą. Jeigu atsitikti- 


*) Smulkiau tatai išdėstyta mano „Geist des Rom. Rechts“ III $ 60. 


nai tas daiktas pateko į mano teisės ratą, tai nesunku bus, ma- 
nęs neįžeidžiant, vėl iš ten išimti; tačiaus ne nuotikis, tik mano 
valia mezga ryšį tarp jo ir manęs, O tas ryšys pareina nuo 
pirmiau įdėto mano ar svetimo darbo — tat yra buvusio mano 
ar svetimo darbo dalis, kurią aš jame turiu ir ginu. Darydamas 
tą daiktą savu, ašai įžymėjau jį savo asmenybės antspaudu; kas 
jį palyti, palyti ir mano asmenį; smūgis, jam suduotas, tenka 
man pačiam, nes aš jame esu — nuosavybė yra tik į daiktus iš- 
plėstoji mano asmenybės sritis. 

Sitas ryšys tarp teisės ir asmens teikia visoms teisėms, ar 
šiokios ar tokios jos būtų, tos neišmatuojamos vertybės, kurią ašai, 
atskirdamas nuo substantinės vertybės, gaunamos iš intereso, 
vadinu idealine vertybe. Iš jos kyla tasai atsidėjimas. ir energija teisei 
ginti, kuriuos aš esu aukščiau atvaizdavęs. Šitoksai idealinis teisės 
supratimas anaiptol nėra vienų kilnesniųjų žmonių privilegija, 
jį gali turėti taip tamsiausias kaip ir šviesiausias, taip turtingiau- 
sias kaip ir neturtėlis, taip laukiniai žmonės kaip kulturingiau- 
siosios tautos, ir kaip tik iš to matyti, kiek šitas idealizmas ati- 
tinka tikrajai teisės esmei — jisai, kitaip sakant, yra teisinio pa- 
jautimo sveikumas. Taigi ta pati teisė, kuri, tarytum, nustumia 
žmogų visiškai į didžiausias egoizmo ir naudos gilybes, iš antros 
pusės pakelia jį į idealines aukštybes, kur jisai užmiršta visokias 
gudrybes ir apskaitinėjimus, kurių jisai tenai apačioje buvo iš- 
mokęs, užmiršta ieškojimą savo naudos, kuria jis šiaip jau 
mėgsta viską matuoti — visa tai užmiršta, persiimdamas ištisai 
grynąja idėja. Teisė, šiaip būdama proza materialinėj srity, atsi- 
radusi asmenybės srityje, virtusi kova del teisės tikslu apginti 
asmenybei, tampa poezija: juk kova del teisės—tai temperamento 
poezija. 

Ir kas gi tą visą stebuklą padaro? Ne žinojimas, ne švie- 
timas, tik paprstas skausmo pajautimas. Skausmas — tai prigim- 
ties šauksmas, kai ji atsidūrė varge, kai gresia pavojus gyvybei, 
ir šaukia pagalbos: Tai pat reikia pasakyti (p. 13) apie dorinius 
organizmus, kas ir apie fizinius, ir kuo yra medikui žmogaus 
organizmo patologija, tuo juristui ir teisės filosofui yra teisinio 
pajautimo patologija, arba teisingiau—ji turėtų jam tuo būti, nes būtų 
neteisinga tvirtinti, kad ji jam jau yra tuo pasidariusi. Joje tūno iš 
tikrųjų visa teisės paslaptis. Skausmas, kurį jaučia žmogus, kada 
yra užgaunama jo teisė, turi savyje varu išgautą instinktinį nu- 
simanymą to, kas jam yra teisė, kokios reikšmės ji yra iš pra- 
džių jam atskirai, o paskui ir žmonių bendruomenei. Vienu to- 
kiu momentu afekto, betarpiško jausmo, forma tikroji teisės reikšmė 
ir tikroji jos esmė labiaus apsireiškia, negu kas ilgus metus ja ra- 
miai naudojosi. Kas nėra pats ant savęs arba ko kito šito 
skausmo patyręs, tas nežino, kas yra teisė, net jeigu jisai atmin- 
tinai mokėtų visą Corpus juris. Ne protas, tik jausmas tegali 
mums atsakyti į šitą klausimą; delto gyvoje kalboje teisingai sa- 
koma, kad psichologinis visos teisės pirmasis šaltinis yra Teisės 

pajautimas. Teisės sąmonė, teisinis įsitikinimas yra mokslo ab- 
strakcijos, kurių liaudis nežino ir nesupranta, — teisės, taip pat 
kaip ir meilės, pajėga pareina nuo jausmo; protas ir galvojimas 
negali atstoti jausmo, jo nėsant. Tačiau kaip meilė dažnai pati 
savęs nejunta, ir tik gana vieno akimirksnio, kad jisave pajustų, 
taip ir teisės pajautimo žmogus paprastai nenuvokia, kas ji yra ir 
ką ji savyje slepia, bet teisės peržengimas yra opus klausimas, 
kuris verčia jausmą prabilti, ištraukia švieson tiesą ir parodo 
pajėgos. Kame tiesa yra, aš esu jau pirmiau (p. 9—10) parodęs : 
teisė yra dorinė žmogaus gyvenimo sąlyga, teisės gyvenimas 
yra dorinis žmogaus savęs išlaikymas. . 

Smarkumas, kuriuo atsiliepia teisinis pajautimas į padarytą 
jam įžeidimą, yra bandomasis jo sveikumo akmuo. Kenčiamojo 
skausmo laipsnis rodo jam, kaip jis vertina gresiamąją gerybę. 
Bet jausti skausmą ir nepaklausyti esamo tenai įspėjimo pavojų 
pašalinti, kantriai nesiginant ji kęst, būtų paties teisinio pajautimo 
neigimas, gal būti vieno kurio atsitikimo aplinkybėmis pateisina- 
mas, bet jeigu tai truktų ilgai, pakenktų kuo labiausia pačiam tei- 
siniam pajautimui. Nes jo esmė yra veiksmas, —kai veiksmo nėra, 
tai jis nuskursta ir palengvėle visai atbunka, kol visai net skau- 
smo nebejaučia. Opumas, vadinas, gabumas jausti teisinio įžei- 
dimo skausmą ir aktingumas, vadinasi, drąsa ir pasiryžimas ant- 
puolį atremti, mano išmanymu, yra du sveiko teisinio pajautimo 
kriteriju. | 

Aš čia neketinu plačiau gvildenti šitos taip įdomios ir pla- 
čios teisinio pajautimo patologijos temos, tik pasitenkinsiu  ke- 
liomis pastabomis. ; 

Teisinio pajautimo budrumas ne visų asmenų yra vienodas; 
tas budrumas silpnėja ar stiprėja, žiūrint, kiek kuris asmuo, kuris 
luomas, kuri tauta atjaučia teisės reikšmę, kaip savo moralinės 
buities sąlygą, žinoma, ne tik teisės apskritai, bet ir atskirų tam 
tikrų teisinių įtaisymų. Del nuosavybės ir garbės aš esu tat jau 
aukščiau įrodęs (p. 13—15); kaip trečią pavyzdį aš norėčiau pri- 
durti moterybę. Kiek išvadų galima būtų padaryti iš to, kaip 
įvairiai žiūri į moterybės laužymą įvairūs asmens, tautos, įstaty- 
mai! 

Antrasis teisinio atjautimo momentas — aktingumas — pa- 
reina visai nuo būdo: žmogaus ar tautos elgimasis, įžeidus jų 
teise, tikriausiai parodo, kokio jie yra būdo. Jeigu męs būdą 
suprasime kaip pilną, savyje esamą, save ginančią asmenybę, tai 
nebus jokios geresnės progos tai ypatybei ištirti, kaip kada iš- 
dykimas ir savavalia kartu su teise paliečia ir patį asmenį. For- 
mos, kuriomis įžeistas teisės ir asmenybės pajautimas reaguoja 
(atsiliepia), —ar tai būtų neapgalvotas, įnirtimo, afekto iškeltas veik- 
smas, arba tai būtų ramus, bet griežtas priešinimasis,—teisimo 
pajautimo stiprumui suprasti neturi jokios reikšmės; ir būtų  di- 
džiausia klaida matyti opesnį teisinį pajautimą pas laukinius ar ne- 
apšviestus žmones tik del to, kad pirmoji forma esti jiems pa- 

prastai normalė,—negu pas kulturingą, kuris pasirenka antrąji ke- 
lią. Pasipriešinimo tormos daugiau ar mažiau pareina nuo kul- 
tūros laipsnio ir temperamento; vieno įnirtimui, smarkumui, stai- 
gumui atitinka kito griežtumas, pasiryžimas, ištvermė. Būtų 
liūdna, jeigu būtų kitaip. Tai reikštų, kad asmens ir tautos lygiai 
tiek netenka teisinio. pajautimo, kiek jos pakyla kultūringumu. Bet 
tai nuomonei išblaškyti užtenka tik žvilgterėti į istoriją ir kas- 
dieninį gyvenimą. Taip pat čia nieko nereiškia turto ir neturto 
priešingumas. Kad ir labai įvairuoja matas, kuriuo matuoja daiktų 
vertybę turtingasis ir pavargėlis, bet to skirtumo visai nematyti; 
įžeidus jų teisę, kaip tat ką tik aukščiau buvo nurodyta, nes čio- 
nai yra paliesta ne materialinė daikto vertybė, tik idealinė teisės 
vertybė, tik teisinio pajautimo energija, ypatingai atkreipta į turtą; 
ir čia ima viršų ne tai, kurios rūšies yra turtas, bet tai, ku- 
rios rūšies yra teisinis pajautimas. Geriausio įrodymo tam dalykui 
duoda anglų tauta; jos lobių augimas nėkiek nepakenkė jos tei- 
siniam pajautimui; kokia energija įisai išeina aikštėn dargi nuosa- 
vybės klausimuose, apie tai mes, kontinento gyventojai, turėjome 
„gana progos įsitikinti iš virtusio tipingu anglo keleivio, 
kuris tokia energija priešinasi kiekvienam šeimininko ar vežėjo 
bandymui apgauti jį, tarytum, jis gina savo tėvynę, jis tik del to 
atideda savo kelionę, kiauras dienas pasilieka vietoje ir išleidžia 
dešimtį sykių daugiau, negu iš jo buvo užsiprašyta. Liaudis iš to 
juokiasi ir nesupranta jo, o būtų geriau, kad jį suprastų. Nes 
tuose keliuose auksinuose, del kurių jis čionai ginčijosi, iš tik- 
rųjų glūdi senoji jo Anglija; tenai, jo tėvynėje, supranta jį kiek- 
vienas ir delto ne taip lengvai kas išdrįs jam nusukti. O dabar 
paimkim austrą tokios pat socialinės padėties ir tokiais pat tur- 
"tais, atsiradusį tokiose pat aplinkybėse; kaip jis pasielgs ? Rem- 
damasis savo paties patyrimais šituo atžvilgiu galiu sakyti, iš 
šimto žmonių nebus nė dešimties, kurie sektų anglo pavyzdžiu. 
Visi kiti pabūgs ginčo nesmagumų, trukšmo, pabijos, kad kiti gali 
juos ne taip suprasti, o šito nesupratimo iš savo tautiečių anglas 
ir neketina bijoti, 0 pas mus į tai nė nepaisys: trumpai sakant, 
jie užmokės. Bet tame auksine, kurio nenori mokėti anglas; 
o moka austras, glūdi daugiau, negu jie mano — glūdi Anglijos 
ir Austrijos dalis, glūdi šimtai metų jų politinio augimo ir jų 
socialinio gyvenimo. *) 


* 
* * 


*) Prašau neužmiršt, kad tas referatas, kuriame buvo tat pasakyta, 
buvo skaitytas Vienoje, del to ir lyginta anglas su austru, Tačiau skaitytojų 
dalis ne taip suprato mano žodžius, kaip reikėjo, ir pasijuto užgauti. Nesu- 
pratę, kad aš, tuos žodžius ištaręs, vadavausi karšta artimos man austrų tautos 
užuojauta, noru įdėti savo pajėgas jos teisiniam pajautimui sustiprinti, mane 
kaltino piktais norais, nemėgimu, nuo kurių niekas taip toli nestovi, kaip 
aš: ketveri metai, mano praleisti decentu Vienos aukštojoje mokykloje, nie- 

Iki šiol aš gvildenau pirmąjį iš dviejų (p. 9) mano pastatytų dė- 
snių: kova dėl teisės yra kiekvieno jos turinčiojo pareiga link sa- 
vęs. Dabar einu prie antrojo: gynimas teisės yra pareiga link 
visuomenės. | . | 

itam pasakymui įrodyti turiu smulkiau išgvildenti santy- 

kį tarp teisės objektinės ir teisės subjektinės. Kame jisai yra ? 
Man rodos, kad visai tikrai atvaizduosiu priimtą pažiūrą į tai, 
jeigu pasakysiu: tame, kad pirmoji yra antrosios pamatas, kad | 
pirmoji be antrosios nėra galima; konkretinė teisė tėra tenai, 
kame yra sąlygos, kuriomis abstraktinis teisės dėsnis surištas 
su konkretine teise. Situo, anot viešpataujančios pažiūros, visiš- 
kai išsisemia abiejų tarpusavio santykis. Bet šita nuomonė yra 
visai vienpusiška, nes ji tenurodo, kad konkretinė teisė išimtinai 
pareina nuo abstraktinės, bet nemato, kad toksai parėjimo san- 
tykis yra ne mažesnis ir priešingąja kryptimi. Konkretinė teisė 
ne tik gauna gyvybės ir pajėgų iš abstraktinės, bet ir pati jai duoda. 
Teisės esmė yra jos įvykimas praktika. Teisinė norma, kuri 
visai nėra vykinama arba liovėsi būti vykinama, negali nė vadintis. 
tuo vardu, ji yra sugedusi plunksna teisės mašinoje, todėl ji galima 
išimti, ir nič niekas tenai neatsimainys. Šitas dėsnis tinka be 
išimties visoms teisės dalims: valstybinei, baudžiamąjai ir pilieti- 
nei; romėnų teisė aiškiai jį patvirtino, pripažindama, kad ir de- 
suetudo (atpratimas, nevartojimas ) panaikina įstatymą; jam atatinka 
konkretinės teisės išnykimas dėl nesinaudojimo įjąja per ilgą laiką 
"(non-usus). Kuomet viešosios ir baudžiamosios teisės vykinimas 
patikrintas tuo, kad tai yra valstybės organų pareiga, pilietinės 
teisės vykinimas yra privatinio asmens teisė, tai raiškia, pavesta 
visiškai jo laisvai iniciatyvai ir nuožiūrai. Anuo atsitikimu tei- 
sinis įstatymų vykinimas pareina nuo ta, ar valstybės įstaiga ir 
valdininkai eina šitą savo pereigą, šituo gi atsitikimu — nuo to, 
ar privatiniai asmens naudojasi ir gina savo teisę. Jeigu jie vi- 
"sai savo teise nesinaudoja ir jos negina, ar tai dėl jos nežino- 
jimo, ar tai del nerangumo, baimės, tai jau teisinė norma nuo 
to ir apmiršta. .Tad galima pasakyti: pilietinės teisės dėsnių tik- 
*rumas ir supratimas galima pažinti iš konkretinio teisių vyki- 
nimo, kurios iš vienos pusės semia sau gyvybės iš įstatymo, 
o iš savo pusės jam duoda gyvybės; santykis tarp objektinės arba 
abstraktinės teisės ir subįektinės arba konkretinės teisės panėši 
į kraujo bėgimą: jisai eina iš širdies ir grįžta į širdį. 

Viešosios teisės dėsnių vykinimas pareina nuo to, ar valdi- 
ninkai ištikimai eis savo pareigas, o privatinės teisės dėsnių vy- 
kinimas pareina nuo tų motyvų stiprumo, kurie gali prispirti 


kaip negalėjo manyje išauginti neapykantos ar nepalankumo, atvirkščiai, pa- 
gamino gilaus dėkingumo jausmą. Tikiuosi, kad tikruosius mano kalbų mo- 
tyvus ir tuos jausmus, iš kurių anos išėjo, austrų skaitytojai ilgainiui supras 
ir prideramai įvertins. 

subjektą ginti savo teisę: nuo jo intereso ir jo teisinio  pajau- 
timo; jeigu šitie motyvai jam persilpni, jeigu teisinis pajautimas 
yra atbukęs ir silpnas, o interesas toks menkas, kad negali per- 
galėti jo nerangumo, nenoro bartis ir ginčytis ir baimės byli- 
nėtis, tai bus aišku, kad šitas teisinis dėsnis nebus vartojamas. | 
Bet kas iš to? gali man atsakyti. Juk niekas, jei bent 
pats apteisėtasis, nuo to tenukentės! Aš vėl imu tą pavyzdį, 
karį pirmiau. (p. 17) esu vartojęs: vieno žmogaus pabėgimą iš 
mūšio. Kol tūkstantis žmonių kariauja, tai dar nejaučiama vieno 
pabėgimas, bet jeigu jau šimtai apleidžia savųjų eiles, tai tų pa- 
dėtis, kurie pasiliko eilėse ir tūrisi, eis vis blogyn, visa gynimosi 
našta krinta ant jų vienų. Aš manau, ked šituo pavyzdžiu 
„aš esu vaizdžiai parodęs, kokia yra šito daikto padėtis. Juk ir 
pilietinės teisės srityje reikalinga kova teisės su neteise, bendra 
visos tautos kova, kurioj visi turi iš vieno laikytis, ir čionai 
kiekvienas, kas pabėga, yra bendro visų reikalo išdavikas, nes 
jisai stiprina priešininko pajėgą, stiprindamas jo drąsumą ir at- 
kaklumą. Jeigu išdykimas ir neteisė išdrįsta atvirai kelti galvą, . 
tai jau yra tikras ženklas, kad tie, kurie buvo pašaukti ginti įsta- 
tymo, neišpildė savo. pereigos. Juk privatinėje teisėje kiekvie- | 
nas savo srityje yra pašauktas ginti įstatymo, būti jo sargu ir 
vykintoju. Į prideramąją jam konkretinę teise reikia žiūrėti kaip 
į įgalojimą, valstybės jam duotą, kad dėl savo paties intereso 
gintų įstatymą ir stotų prieš neteisę. Šitas įgaliojimas ar pave- 
dimas yra lygtinis ir specialus ir skiriasi nuo įgaliojimų, duotų 
valdininkams, kurie yra nelygtiniai ir visuotiniai. Kas gina sa- 
vąją teisę, tas gina ir tame ankštame plote, kurį užima, visą 
teisę. Delto tokio jo elgimosi reikšmė ir pasekmės siekia daug 
toliau už jo asmenį.  Toksai gynimas atatinka visuomenės inte- 
resams, ne tik idealiems, tuo, kad stiprina įstatymo autoritetą ir ma- 
įestotą, bet ir labai realiems, didžiai praktingiems, visų jau- 
čiamiems, visų suprantamiems; dargi ir tas, kuris nė ma- 
žiausia nesupranta idealinjų dalykų, jaučia bent tai, kad turi būti 
palaikoma ir ginama pastovi bendravimo tvarka. Jeigu šeimi- 
ninkas nebedrįstų naudotis savo teisėmis su tarnais, skolintojas 
nebedrįstų parduoti neištesinčio skolininko turtą, o pirkliai nebe- 
drįstų žiūrėti, kad tiksliai atsvertų ir imtų prisilaikydami taksos, 
tai delto tuomet ne tik būtų ardomas idealinis įstatymo autorite- 
tas, bet ir griaunama visa pilietinio gyvenimo tvarka, ir sunku 
pasakyti, ligi kokių negerų pasekmių galėtų tat nueiti; pavyzdžiui, 
kartais gali būti, kad kuo skaudžiausias smūgis bus suduotas kre- 
„dito sistemai, nes ten, kur aš turiu laukti ginčo ir barnio, norė- 
damas vykdyti savo aiškią teisę, aš, įeigu tik kaip nors bus man 
galima, geriau nuo to viso pasitrauksiu iš kelio,— savo kapitalą 
perkelsiu į užsienį, prekių nebepirksiu namie, o parsisiųsdinsiu 
iš svetur. . | 
Šitokiose sąlygose tų nedaugelio likimas, kurie turi drąsos 
reikalauti, kad įstatymas būtų vykinamas, pavirstų tikra kankyne; 

jų energingas teisinis pajautimas, kuris neleidžia jiems nusilenkti 
prieš išdykumą ir savavalią, pavirstų jiems stačiai prakeikimu. 
Apleisti visų, kurie turėtų būti jų talkininkai, jie stovėtų vienų 
vieni priešais savavalią, įsigalėjusią del visų nerangumo ir bai- 
lumo; brangia. auka nupirkę bent pasitenkinimą, kad atliko savo 
pareigą, jie įgytų paprastai vietoje pripažinimo tik paniekinimą 
ir apjuoką. Atsakomybė už tokią padėtį krinta ne ant tos gy- 
ventojų dalies, kuri peržengė įstatymą, bet ant tos, kuri netūri 
drąsos jo ginti. Ne neteisė reikia kaltinti, jeigu ji įsigalėjo teisės 
vietoj, bet teisė, kam ji visa tai leido, ir jeigu ašai lyginčiau du 
dėsniu: „nedaryk neteisės“ ir „nekęsk neteisės“, katra iš jųdviejų 
praktikos gyvenime svarbesnė, tai aš pasakyčiau: pirmoji taisyklė 
—nekęsk neteisės ir tik antroji —nedaryk jos. Nes toks jau yra. 
žmogaus būdas: žinojimas, kad susilauks stipraus griežto pasi- 
priešinimo iš pusės turinčiojo teisę, labiau jį sulaikys nuo pada- 
rymo neteisės, negu prisakymas, kuris, netekęs jokios paspirties 
ir paramos, galų gale virs gražiu doriniu pamokinimu. 
Argi po to viso nebus teisingas mano pasakymas, kad už- 
gautos konkretinės teisės gynimas yra ne tik turinčiojo ją pareiga 
link paties savęs, bet ir link visuomenės? Jeigu yra teisinga, ką 
esu išvadžiojęs, kad savo teisėje subjektas gina taip pat ir įsta- 
tymą, O įstatyme gina ir būtiną visuomenės tvarką, tai kas gali 
užginčyti, kad šitas teisės gynimas yra ir pareiga link visuome- 
nės? Jeigu visuomenė gali šaukti kiekvieną stoti į kovą su išo- 
riniu priešininku, kur tenka aukoti sveikata ir gyvybė, įeigu 
kiekvieno pareiga ginti visuomenės interesus nuo apipuolimo iš 
svetur, tai juk tai pat reikia pasakyti ir apie vidaus gyvenimą; 
argi neturi ir čia visi gerų norų ir drąsiejiį žmonės susidėti ir 
eiti iš vien prieš vidaus priešininką, kaip tenai prieš svetimąjį. 
lr jeigu anoj kovoj pabėgimas iš baimės laikoma visuomenės 
reikalų išdavimu, tai kodel negalime ir čionai pasakyti to paties? 
Teisė ir teisingumas dar negalės tarpti šalyje tik del to, kad sėdi 
teisėjas, akylai jų Žžiūrįs, ir kad policija leidžia savo šnipus, bet 
dar raikia, kad kiekvienas neštų į tą darbą savo dalį; kiekvienas 
yra šaukiamas ir kiekvieno yra pareiga sumindžioti kramę sava- 
valios ir neteisės hidrai visur, kame tik ji drįstų pesirodyti; 
kiekvienas, kas naudojasi įstatymo gėrybėmis, turi nešti ir savo 
dalį į darbą palaikyti įstatymo stiprybei ir autoritetui, trum- 
pai sakant—kiekvienas yra gimęs būti kariautoju del teisės visuo- 
menės naudai. 

Aš manau, ir be įrodymų bus aišku, kad, laikantis mano 
nuomonės, atskiro asmens pašaukimas naudotis ir ginti savo 
teisę pasirodo kilniu darbu. Vietoj šito grynai vienašališko, 
pasyvinio santykio su įstatymu, kurį skelbė iki šiol įsigalėjusios 
teorijos, mano teorija skelbia tarpusavio santykį, kuriuo asmuo 
už pagalbą, kurią jam teikia įstatymas, atsako tuo pačiu. Yra 
tai bendradarbiavimas dideliame tautiniame uždavinyje, prie kurio 
mano teorija jis yra pašauktas. Ar jisai patsai laiko Jį tokiu 


dideliu—tai nesvarbu. Nes tai yra didu ir kilnu dorinėje pasaulio 
tvarkoje, kad ji traukia į darbą ne tik tuos, kurie ją supranta, bet 
kad ji turi pakankamai tinkamų priemonių paimti darban be jų 
žinios bei noro ir tuos, kurie nesugeba suprasti jos uždavinių ir 
reikalų. Zmogui prispirti vesti ji leidžia, kad pas vieną gali veikti 
kilniausias visų žmogaus traukimų, pas kitą — žemi kūno geiduliai, 
pas trečią — palogumai, pas ketvirtą— godumas, bet visi tie 
motyvai eina į vedybą. Taigi lai būna tas pats ir kovoje dėl 
teisės: vieną šaukia į kovą interesas, kitą —skausmas, kilęs del 
jo teisės įžeidimo, trečią — teisės idėja; jie visi duoda vienas ki- 
tam ranką bendram darbui: kovai su savavalia. 

Mes dabar esame pasiekę idealinę mūsų teisinės kovos 
viršūnę. Pradėję eit aukštyn nuo žemų interesų motyvų, mes 
pakilome iki įsitikinimo, kad kova varoma asmeniui moraliniai 
apginti, ir pagaliaus pasiekėme to punkto, kame atskiras asmuo 
M paai labui prisideda prie benrojo darbo taisės idėjai vy- 

inti. 

Mano teisėje įžeista ir neigiama, ginama ir vėl atitaisoma 
pati teisė. Kokios aukštos reikšmės duoda šitas dėsnis subjekto 
kovai dėl savo teisės! Kaip daug žemiau už aukštybes šito ide- 
alinio, nes visuotinio, intereso del teisės guli gryna individualinė 
sfera, sritis asmens interesų, tikslų, geidulių, kuriuose profanas 
mato vienintelius teisinio ginčo akstinus. 

Bet šitos aukštybės, gali kas pasakyti, stovi taip aukštai, 
kad jas tegalės pamatyti jei bent teisės filosofas; praktikos gyve- 
nime niekas neveda bylos del teisės idėjos. Šitam tvirtinimui 
sugriauti aš galėčiau nurodyti į romėnų teisę, kur šito idealinio 
teisės supratimo pradai aiškiausiai apsireiškia „populiarinių skun- 
dų“ įtaisyme*), tačiau mes padarytume skriaudą dabarčiai, 


*) Tiems mano skaitytojams, kurie nėra susipažinę su teise, paai- 
škinu, kad šitie skundai (actiones populares) kiekvienam, kas tik norėjo, 
duodavo progos pasirodyti įstatymo gynėju ir kiekvieną jo niekintoją trau- 
kti tieson, ir ne tik tokiais atsitikimais, kur rūpi visos visuomenės, taigi ir 
paties skundėjo interesai. kaip antai trukdant ar ardant vieškelius, bet ir 
tais, kur rūpėjo neteisė, padaryta bykokiam žmogui, kuris negali pats tin- 
kamai gintis, pavyzdžiui: įtraukimas mažamečio į žalingą jam sutartį, glo- 
bėjo daromos suktybės globotiniam, ėmimas lupikiškų palūkanų (apie tai 
ir apie kitus atsitikimus smulkiau išdėstyta mano „Romėnų teisės dvasioj“ 
(„Geist des Romischen Rechts“ III t. 1 d. 3 leid. p. III ir sek.). Taigi įve- 
dant tokius skundus buvo manoma, kad atsiras žmonių, kurie vadovauda- 
mies idealiniais motyvais, neturėdami kokio savo intereso, stos ginti teisę 
del jos pačios; teisybė, kai kurie iš tų skundų šaukiasi ir visai žemo noro 
pasipelnyti, žadėdami skundikui atiduoti gautąją iš kaltininko baudą, bet 
delto krisdavo ant jų, arba teisingiau sakant, ant jų vertimosi tokiais skun- 
dais tokia pat dėmė, kokia pas mus krinta ant denunciantų, kurie praneša 
„del užmokesčio už denunciaciją. Bet turiu priminti, kad dauguma antro- 
sios aukščiau minėtos skundų rūšies išnyko jau vėlesnėje romėnų teisėje, 
o pirmosios taip pat nesulaukė mūsų laikų; taigi kiekvienas iš mano skai- 
tytojų žinos, kokia išvada reikia iš to padaryti: tasai pasitikėjimas, kad 
vyraus rūpinimasis visuomenės labu, pasirodė esąs be pamato. 

jeigu norėtume tą idealinį supratimą jai užginčyti. Kiekvienas, 
kuris, matydamas išdykimą ir piktą darbą laužant teise, atjaučia 
pasibiaurėjimą, pasipiktinimą, turi tą pajautimą. Kai įžeidžiama 
kieno teisė, tai prie jo jausmo visumet prisideda egoistinis mo- 
tyvas; kai įžeista ne jo, bet kito teisė, tai čia pasipiktinimas te- 
galima išaiškinti tik dorine teisinės idėjos galybe; yra tai stipraus 
doro būdo protestas prieš smurtą, daromą teisei; tai gražiausias 
ir kilniausias liudymas, kokį tik gali duoti sau teisinis pajautimas; 
tai kilnus apsireiškimas, kurs duoda medžiagos psichologui ir 
poetų plunksnai. Aš nežinau nė vieno kito afekto, kuris galėtų 
taip ūmai padaryti žmoguje tokį perversmą; juk yra žinoma, kad 
kaip tik švelniausio taikiausio būdo žmonės del to afekto ypatin- 
gai susijaudina ir įsikarščiuoja, ko šeip jiems neatsitinka; taigi tat 
įrodo, kad čia užgauta jų kilniausi, jų švenčiausi jausmai; tai au- 
dra doros pasaulyje — kilni, žavėjanti savo formomis: pasirodė 
staiga, ūmai, siaučia lyg galingas vėsulas, viską pakeliui verčia, 
griauja; tai dorinė pajėga, kuri yra puiki savo impulsais ir išda- 
vomis: tas vėsulas nuvalo drasios atmosferą, taip vienam sub- 
įektui, taip visam pasauliui. Tačiau, jei žmogus savo silpnas 
pajėgas atkreipia prieš įtaisymus, kurie palaiko savavalią, o 
neduoda atsparos teisei, tai audra užklumpa jį patį, kam jas už- 
kabino, ir jis tampa nusidėjėliu „del įžeistojo teisinio pajautimo“, 
apie ką aš vėliaus kalbėsiu, arba jo laukia ne mažiau tragingas 
likimas — doriškai paplūsti kraujais nuo spyglių, kuriuos paliko 
jo širdyje pajautimas, kad jis yra bejėgis prieš padarytą neteisę, 
ir visai nustoti tikėjus teise. 

Gal būti, kad šitas vyriškas idealinis teisės pajautimas, kuris 
verčia labiau imti širdin teisės idėjos niekinimą ir pajuokimą, negu 
asmens įžeidimą, ir be jokios sau naudos stoti kovon dėl prispau- 
stosios teisės, lyg kad ji būtų jo paties, —kad šitoksai idealizmas 
yra kilnaus būdo žmonių privilegija. Bet ir šaltas, neturįs jokių 
idealistinių sparnų, teisinis pajautimas, kuris neteisėje tejaučia save, 
ir tas visai sugebės suprasti aną mano įrodytąjį santykį tarp 
konkretinės teisės ir įstatymo, kurį ašai esu sutraukęs į sakinį: 
mano teisė yra teisė apskritai, anoje kartu yra užgaunama, gi- 
nama ir šita. Atrodo lyg keista, kad kaip tik juristų tarpe ši- 
tokia nuomonė nelabai tėra išsiplatinus.  /4 nuomone, besigin- 
čijant del konkretinės teisės, visai neliečiama įstatymais; ne apie 
atitrauktąjį įstatymą einąs ginčas, bet apie jo įkūnijimą šitos 
konkretinės teisės pavydale, taip sakant, apie jo atvaizdą, kuria- 
me jis yra fiksuotas, bet pats tiesioginiai nėra užgautas. Aš ne- 
ginčiju, kad žeknikos atžvilgiu šitokia pažiūra gali būti reikalinga, 
bet del to neturi mažėti vertybė priešingosios nuomonės, kuri 
"stato įstatymą vienoje linijoje su konkretine teise ir deliai to jos 
įžeidimą laiko ir ano įžeidimu. Nes įsamoninintam teisės pa- 
jautimui šita nuomonė bus daug artimesnė, negu anoji. Geriau- 
sių tam įrodymų duoda pasakymas, kuris yra užsilikęs kaip vo- 
kiečių taip ir lotynų kalboje. Vokiečių procese skundikas „šau- 

kiasi įstatymą“, romėnas vadino skundą „legis actio“. Taigi čia 
abejojama del paties įstatymo prasmės, yra ginčas del įstatymo, 
kuris reikia išaiškinti, pritaikius jį atskiram atsitikimui, — šita 
mintis yra labai svarbi suprasti senovės romėnų proceso „legis 
actio“*). Taigi šitaip žiūrint, kova del teisės yra kartu ir kova 
del įstatymo; eina ginčas ne tik del subjekto interesų, ne tik del 
atskiro santykio, kuriame įsikūnijo įstatymas, arba, kaip aš tat 
pavadinau, pasidarė atvaizdas, kuriame yra pagautas ir fiksuotas 
vienas kitas įstatymo spindulys, ir kuris galima laužyti ir daužyti, 
visai nepalytėjus paties įstatymo; eina ginčas del paties įstatymo, 
kurį niekinama, po kojų mindžiojama; įstatymas, jeigu jisai ne- 
turi būti tik žaislu ir žodžiais, turi išsilaikyti, —su subjekto teise 
griūva -pati teisė. 

Kad šitokia pažiūra, kurią aš trumpai galiu pažymėti įsta- 
tymo solidarumu su konkretine teise, tikriausiai atvaizduoja abiejų 
santykį, aš esu aukščiau išdėstęs. Tik jau ji nėra taip. giliai 
įlindus ir pasislėpus, kad negalėtų jos įžvelgti egoistas, kurs ne- 
pripažįsta kilnesnių idėjų; jisai kaip tik, gal būt, turės smailesnę 
akį tam ryšiui pastebėti, nes jo tiesioginiam interesui naudinga, 
kad jo ginče valstybė būtų talkininku. Ir delto tai tuomet net 
ir jis, nežinodamas ir nenorėdamas, pakyla aukščiau savo inte- 
resų ir savo teisių į tas idealines aukštybės, kur turintis kokią 
teisę virsta įstatymo gynėju. Teisybė lieka teisybe, net ir tada, 
kai subjektas žiūri į ją iš siauro savo interesų žiūrimojo kampo. 
Neapykanta ir noras keršto veda Šeiloką, kai jis teisme reika- 
lauja, kad išpiautų jam mėsos svarą iš Antonijaus kūno, bet tie 
žodžiai, kuriuos jis taria, įo lūpose yra tokie pat teisingi, kaip 
ir kiekvieno kito lūpose. Jo žodžiai — tai kalba, kuria kalbės 
įžeistasis teisės pajautimas visur ir visada; galingi žodžiai, stip- 
riausias įsitikinimas, jog teisė turi pasilikti teise; ten skamba 
pakilimas ir karštis žmogaus, kuris nusimano, kad ta byla, kurią 
jis gina, liečia ne tik jo asmenį, bet ir įstatymą. Mėsos svaras 
— liepia jam sakyti Shakespeare: 

„Mėsos svaras, kurio aš reikalauju, 
Brangiai mokėtas, jis mano, aš noriu jį turėt. 
Neduosite—aš spiausiu ant jūs įstatymų: 
Venecijoj, matyti, jie yra bejėgiai. 

— Aš reikalauju įstatymo, 

— Aš ieškau pagal šitą raštą“. 

„Aš reikalauju įstafymo“. Poetas tais trimis žodžiais yra 
apibūdinęs santykį tarp subjektinės ir objektinės teisės ir teisinės 
kovos esmę taip tiksliai, kad nė vienas teisės tilosotas to nebūtų 
galėjęs geriau padaryti. Sulig šitais žodžiais Šeiloko skundas iš 
karto virto klausimu del Venecijos teisės. Kokia galinga, milži- 


*| Negali būti skundo be įstatymo — šitai smulkiau išdėstyta mano 
cituotame veikale „Geist des romischen Rechts“ II, 2 $ 47 c. 

niška pasidaro ši silpnučio žmogaus figura, kai jis taria tuos 
žodžius! Jau jis nebe žydas, reikalaujantis savo svaro mėsos, 
bet pats Venecijos įstatymas, kuris beldžiasi į teismo duris—nes 
Jo teisė ir Venecijos teisė yra tas pats; su /o teise grius ir anoji. 
Ir kai paskui Šeilokas sukrinta nuo teisėjo sprendimo, kuris 
atėmęs jam“ teisę, dar juokiasi*), kai jis visų apjuokiamas, nieki- 
namas, sukritęs, susitraukes, linkstančiais keliais iššliaužia, tai kas 
neatjaus, kad jo asmenyje paniekinta Venecijos teisė, kad tai iš 
ten iššliaužė ne žydas Seilokas, bet tipingoji viduramžių žydo 
figura to visuomenės parijaus, kuris veltui šaukėsi įstatymo. Jo 
likimo tragingumas pareina ne nuo to, kad jis neranda teisingu- 
mo, bet nuo to, kad jisai, viduramžių žydas, tiki teise, — galima 
būtų pasakyti, tarytum, jis būtų „krikščionis“! — turi tvirtą kaip 
uola tikėjimą, kurio niekas negali sudrumsti, ir kurį pats teisė- 
jas palaiko, kol, lyg perkūno trenkimas, ne griūva ant. jo kata- 
strofa, kuri ištraukia jį iš to blūdo ir pamokina, kad jisai yra 
ne kas kitas, kaip niekinamas viduramžių žydas, kuriam pripa- 
žįstama teisė, kad paskui tuojaus ji būtų apgaulingai atimta. 
eiloko paveikslas man primena kito žmogaus vardą, ne ma- 
žiaus žinomo istorijoj ir poezijoj— Mykolo Kohlhaaso, kurį ne- 
paprastai gražiai ir teisingai yra nupiešęs Heinrich von Kleist'as 
savo to paties vardo novellėje**). Šeilokas išeina prislėgtas, 
be pasipriešinimo pasiduoda teisėjo sprendimui. Kitoks yra My- | 
kolas Kohlhaas. Kai visos priemonės taip begėdiškai atimtai tei- 
sei atgauti buvo išsemtos, kai kabinetinės justicijos sprendimas, 
laužydams įstatymus, uždarė jam skundų kelią, ir teisingumas iki 
pat jo vyriausio atstovo, šalies valdovo, aiškiai atsistojo neteisės 
pusėje, tai jam pasidarė be galo skaudu del to nusidėjimo, kurį jam 
buvo padarę: „jeigu jau mane turi mindžioti kojomis, tai aš ve- 


*| Kaip tik nuo šito, mano nuomone, pareina tas didelis tragingu- 
mas, kūrį mumyse sužadina Šeilokas. Jam iš tikrųju atėmė teisę. Taip 
bent turi atrodyti juristui. Poetas gi, žinoma, gali laisvai sudaryti savo 
jurisprudenciją, ir mes neketiname gailėtis, kad Shakespeare yra čionai tat 
padaręs, arba teisingiau sakant, palikęs, kaip yra, senąją pasaką. Bet jeigu 
juristas nori ją pervaryti per kritikos koštuvą, tai jisai tegali šitaip išspręsti: 
raštas nuo pat pradžių yra niekingas, kadangi yra priešingas dorai; todel tei- 
sėjas turėjo iš karto atmesti tokį reikalavimą. Jeigu gi jisai to nepadarė, 
jeigu „išmintingasis Danielius“ vis delto pripažino 14 reikalavimą, tai toliau 
jis yra padaręs, nelyginant koks sukčius, nes tam pačiam žmogui, kuriam ką 
tik pripažino teisę išpiauti svarą mėsos iš gyvo kūno, uždraudė pralieti 
kraują, ko negalima išvengti. Juk tai būtų vis tiek, kad teisėjas pripažintų 
kam servituto teisę vaikščioti, bet uždraustų palikti pėdsakus ant žemės, 
kadangi tai nebuvę išsiderėta steigiant servitutą. Kartais rodos, jog Šeiloko 
istorija yra buvusi senovės Romoje, nes tie, kurie yra rašę „dvyliką lentų“, 
leisdami skolintojui sukapoti skolininką [in partes Am rado reikalinga 
pridėti, kad kąsnių didumas visiškai pareina nuo skolintojo valios. [Si plus 
minus ne secuerint, sine fraude esto!]. 

**) Žemiau nurodytoji vieta yra paimta iš Tieck'o išleistų visų Klei- 
sto raštų Berlyne 1826, t, 3, 

liju būti šunim, negu žmogumi“ (p. 10) ir po to jis tvirtai nu- 
tarė: „Kas man atsako įstatymų apgynimą, tas veja mane į lau- 
kinių žmonių tyrumas ir duoda man į rankas vėzdą apsiginti“. 
(p. 44) Jisai išplėšia iš paperkamojo teisingumo rankų suteptą 
kalaviją ir su juo parodo tokią galybę, kad įvaro baimės ir iš- 
gąsčio visam kraštui, ima braškėti sutriunėjusi valstybė ir pats 
kunigaikštis sudreba soste. Bet jį pagavo ne laukinio žmogaus 
noras, jis nevirsta nėi plėšiku, nėi žmogžudžiu, kaip Karolius 
Mooras, kuris norėtų visame pasauly pūsti maišto ragą, vesti 
kovon orą, žemę ir jūres prieš visą šakalų padermę, kuris del 
ižeisto teisinio pajautimo skelbia karą visai žmonijai; bet Kohl- 
haasą veda sveika dorinė įdėja: „jo pašaukimas pasaulyje — gauti 
sau atpildą už nuoskaudas ir apsaugoti nuo to kitus piliečius“. 
(p. 9). Šitai idėjai jis aukoja viską: savo šeimos laimę, savo visų 
gerbiamąjį vardą, turtą, sveikatą ir net gyvybę, jis neveda beti- 
kslio naikinančio karo su visais, O eina tik prieš kaltuosius ir jų 
bendrininkus. Ir kai tik jam pažadėjo grąžinti jo teisę, jis tuo- 
jaus savo noru padeda ginklą; bet jam lyg bųvo lemta savo li- 
kimu mums parodyti tą anų laikų niekšystės ir gėdos bedugnę: 
jam žadėtąjį laisvą grįžimą ir dovanojimą sulaužė ir jį patį nu- 
žudė. Bet prieš tai jam grąžinama jo teisės, ir delto mintis, 
kad jisai neveltui kariavo, kad jisai prispyrė gerbti teisę, kad ji- 
sai apgynė savo žmonišką garbę, pakelia jo širdį aukščiau mir- 
ties baimės; susitaikęs su savim, su pasauliu ir su Dievu, jis ty- 
liai ir ramiai pasiduoda budeliui. Kokių minčių sužadina šita 
„teisinė“ drama. Doras, teisus, pilnas meilės šeimininkas su tyra 
kaip kūdikic siela, jis virsta Attila, kuris ugnim ir kalaviju nai- 
kina tas vietas, kur pasislėpė jo priešininkas. lr kas gi tat pa- 
darė? Gi tos jo ypatybės, kurios iškelia jį aukščiau už visus jo 
priešininkus, nors jie ir ima viršų; tat padarė: jo didelis teisės 
gerbimas, tikėjimas į jos šventumą, jo gryno, sveiko teisės pa- 
jautimo aktingumas. Gi tas jo likimo tragingumas, kurs taip 
giliai mus judina, yra tame, kad ypatybės, kurios daro jo būdą 
kilniu ir aukštu, jį žudo: idealistiniai jo teisinio pajautimo spar- 
nai, jo heroinis viską užmirštantis ir viską aukojantis atsidavimas 
teisės idėjai, susidūręs su baisia anų laikų tikrenybe, su valdovų 
išdidumu ir teisėjų paperkamumu bei bailumu, jį pražudo. At- 
sakomybė už jo nusidėjimus dvigubu ir trigubu sunkumu krinta 
ant kunigaikščio, jo valdininkų ir teisėjų, kurie privertė jį išeiti 
iš teisės kelio į neteisę. Ir didžiausia neteisė, kokią kas padaro 
žmogui, nebus—bent jo tyram doriniam pajautimui — skaudesnė 
už tą neteisę, kurią buvo padarius jam Dievo pastatytoji vyriau- 
sybė, pati sulaužydama įstatymą. Teismo sprendimas nužudyti 
nekaltą žmogų, kaip teisingai tat pažymi vokiečių kalba žodžiu 
„Justizmord“, yra didžiaiusia teisingumo nuodėmė. Įstatymo sau- 
gotojas ir gynėjas virsta jo žudytoju; tai vis tiek, kaip gydytojas, 
kuris nunuodija ligonį, arba globėjas, kuris pasmaugia globotinį. 
Senovės Romoj teisėją, paėmusį kyšį, ištikdavo mirties bausmė. 

Teisingumui, kuris pats peržengė įstatymą, nėra baisesnio kaltin- 
tojo, kaip pilnas išmėtinėjimų paveikslas nusidėjėlio, virtusio juo 
dėl įžeisto teisės pajautimo—tai kruvinas to paties teisingumo še- 
šėlis. Jisai paverkamo ar šališko teisingumo auka, beveik varu jo 
išvarytas iš teisės kelio, pats darosi keršytoju ir tą kerštą vykdo, 
ieškodamas savo teisės, ir paskui, nuėjęs toliau, negu iš pradžių 
buvo norėjęs, virsta kartais didžiausiu visuomenės priešininku 
ir žmogžudžiu. Bet ir toksai žmogus, kuris apsaugojo nuo iš- 
klydimo savo kilnią, dorą prigimtį, kaip Mykolas Kohlhaas, vir- 
sta nusidėjėliu ir, gaudamas už tai bausmę, tampa savo teisinio 
pajautimo kankiniu. Sako, kankinio kraujas liejąsis ne veltui, ir 
tat gal bus čia teisinga: jo šešėlis gali ilgam apsaugoti nuo to- 
kio teisės niekinimo, koks jį buvo ištikęs. 

Jeigu ašai pats iššaukiau tą šešėlį, tai padariau del to, kad 
norėjau parodyti vienu pagaunamu pavyzdžiu, jog iškrypimas iš 
kelio labiausia gresia kaip tik galingam, su idealiniais palinkimais, 
teisiniam pajautimui, jeigu teisinė tvarka dėl savo netobūlumo 
negali jo patenkinti. *) Tuomet kova de! įstatymų virsta kova 
su įstatymu. Teisinis pajautimas, netekęs pajėgos, kuri turėjo į 
apginti, pats liaujasi ėjęs įstatymo keliais ir stengiasi savo pajė- 
gomis įgyti tai, ko jam atsisako duoti nesupratimas, piktoji va- 
lia, bejėgumas. Tautos teisinis pajautimas kelia kaltinimą ir pro- 
testą prieš negalimus teisinus santykius ne tiktai per atskirus, 
ypatingai stiprius, veiklius ir nesuvaldomus žmones; kartais šitas 
kaltinimas ir protestas pasikartoja visuose žmonėse tokiomis ap- 
raiškomis, kurias mes, žiūrint jų tikslo ar rūšies, arba dar — ku- 
rios prasmės jom duoda ir kaip jas vartoja tauta arba kuris luo- 


mas, —galime pavadinti surogatais ir valstybės įtaisymų priedais. 


Tokiais yra: viduramžių femų teismai (Vehmgericht), dvikovės teisė 
(Fehderecht)—labai aiškūs įrodymai, kaip silpni arba  šališki 
buvo anų laikų baudžiamieji teismai, ir kokia bejėgė buvo val- 


*) Šitą tėmą visai iš naujo ir nepaprastai interesingai yra nesenai 
apdirbęs. nepriklausomai nuo savo pirmatako Kleisto, Karl! Emil Franzo- 
sas savo romane „Kova del teisės“, (Breslavlyję 1882 m.) parašytame 
nebe įtakos mano raštų. Kohlhaas sukyla del savo asmens teisių įžeidimo, 
Franzoso gi romano didvyris—del valsčiaus teisių laužymo, kur jisai yra 
seniūnu; jisai stengiasi išgauti tų teisių pripažinimą, suvartodamas visas 
teisėtas priemones, nesigailėdamas savęs, bet veltui. Taigi motyvas 
šitai kovai del teisės yra daug kilnesnis, negu pas Mykolą Kohlhaasą, — 
tai tasai teisinis idealizmas, kuris sau nieko nereikalauja, 0 kitiems visko. 
Mano rašto tikslas neleidžia man kaip reikiant nušviesti, kokiu talentu 
autorius išrišo savo uždavinį; tačiaus negaliu neatkreipti skaitytojaus 
dėmesio, kuriam rūpi tėma, gvildenamoji mano šitame darbe, ypač į šitą 
nes jOS Aps Jis del jo didelės vertybės reikia pastatyti greta 

leisto „Mykolo Kohlhaas'o“; jame yra puikių sielos paveikslų, atitinkan- 
čių tikrenybei' ir žavėjančių skaitytoją taip, kad niekas nepadės iš rankų 
tų knygų, nelikęs del to nesusijaudinęs. | 

stybės valdžia; šių dienų dvikovės įtaisymas aiškiai rodo, kad 
bausmės, kurias skiria valstybė už garbės įžeidimą, visai 
nepatenkina suaugusio tam tikruose visuomenės kloduose gar- 
bės. jausmo. Tokie pat priedai yra korsikiečių kruvinasis kerštas 
ir Šiaurės Amerikos žmonių teismas, vadinamasis Lincho įstatymu. 
Jie visi rodo, kad valstybės įstaigos neatitinka teisiniam tautos 
ar luomo pajautimui, betgi jų buvimas—tai priekaištas valstybei, 
kad ji daro tai reikalingu, arba kad ji tai kenčia. Atskiram žmo- 
gui jie gali virsti sunkaus konilikto šaltiniu. nes įstatymas, kad ir 
yra juos uždraudęs, bet iš tikrųjų nepajėgia jų nustelbti. Korsi- 
kietį, kuris, sekdamas vastybės įsakymą, susilaiko nuo kruvi- 
nojo keršto, savieji niekina; bet jeigu jisai verčiamas teisinių 
liaudies pažiūrų, padarys tokį kerštą, tai pateks į baudžiamosios 
justicijos rankas. Taip ir su dvikove. Kas į ją nestos tokio- 
mis sąlygomis, kuriomis ji pasidaro garbės pareiga, kenkia savo 
garbei, 0 kas stos, bus nubaustas— padėtis labai kebli lygiai kaip 
atskiram žmogui, taip ir teisėjui. Senojoje Romoje veltui mes 
ieškotume panašių apsireiškimų; tenai valstybės įtaisymai ir tei- 
sinis tautos pajautimas visiškai kits kitam atitikdavo. 


Šiuomi aš baigiu savo išvadžiojimus apie atskiro asmens 
kovą del savo: teisės. Mes sekėme tos kovos motyvais, pradėję 
tyrinėti nuo žemiausių — grynų intereso apskaitymų, parėję prie 
kilnesnio motyvo — asmenybės ir jos etinių gyvenimo sąlygų 
gynimo, pakilome pagaliaus iki teisingumo idėjos vykinimo 
— tos aukščiausios viršūnės, nuo kurios vienas klaidingas 
žingsnis sviedžia nusidėjėlį „dėl įžeisto teisinio pajautimo“ į ne- 
teisės bedugnę. 

Bet šitos kovos reikšmė anaiptol nesibaigia privatine teise 
arba privatiniu gyvenimu; ji siekia daug toliau. Juk tauta galų 
gale yra tik asmenų suma, ir kaip atskiri asmens jaučia, mano, 
veikia, taip jaučia, mano, veikia tauta. Jeigu teisinis atskiro 
asmens pajautimas privatinės teisės santykiuose pasirodys atšipęs, 
bailus, apatingas, jeigu jisai deliai kliūčių, kurias jam daro ne- 
teisingi įstatymai ar negeros įstaigos, visai nepajėgia laisvai ir 
stipriai užaugti; jeigu jisai susilaukia persekiojimo tenai, iš kur 
turėtų sulaukti paspirties ir palaikymo; jeigu deliai to pripranta 
kęsti neteisę ir laikyti ją tokiu daiktu, kurio nei paimti, nei iš- 
vengti negalima: kas betikės, kad toksai pavergtas, nuskurdęs, at- 
vėsęs teisinis pajautimas staiga galėtų pakilti iki gyvam sukru- 
„timui ir energingai reakcijai, ištikus tokiam teisės užgavimui, 

kuris taiko ne į vieną asmenį, bet į visą tautą: kėsinantis panaikinti 
politinę jos laisvę, laužant ar naikinant jos konstituciją, užpuolus 
svetimam priešininkui, kas nėra pripratęs drąsiai ginti savo tik- 
rąją teisę, kaip gi gali tokiame žmoguje atsirasti noro ir pasi- 


ryžimo del visumos paaukoti savo gyvybę ir turtą? Kas dar 
nėra supratęs, kiek idealinės skriaudos jis yra padaręs savo garbei 
ir asmenybei, del nerangumo ir bailumo išsižadėdamas savo ti- 
kros teisės, kas buvo pripratęs teisės klausimuose dėti tik mate- 
rialinio intereso saiką, tai kaip galima iš tokio tikėtis, kad Jisai 
vartos kitą saiką ir kitaip jaus, jeigu bus paliesta tautos teisė ir 
jos garbė ? Iš kur pas jį turėtų staiga atsirasti idealizmas, kurio 
jisai iki šiol niekuomet neparodydavo ? Ne! Kariautojas del val- 
stybinės ir tarpvalstybinės teisės yra tas pats, kaip ir kariautojas del 
privatinės teisės; tos pačios ypatybės, kurių jis įsigijo, bekovo- 
damas del privatinių dalykų, pasiliks jame ir ištikus kovai del 
pilietinės laisvės ar su svetimu priešininku —kas pasėta privatinėje 
teisėje, tai atneš savo vaisių valstybinėje ir tarpvalstybinėje teisėje. 
Privatinės teisės daubose ir kloniuose, mažose ir mažiausiose 
gyvenimo apystovose turi lašas po lašo susidaryti ir susirinkti 
anoji pajėga, susitaupyti anas dorinis kapitalas, kurio taip rei- 
kalinga valstybė savo platiems ir didiems tikslams pasiekti. Pri- 
vatinė teisė, 0 ne valstybinė, yra tikroji politinio tautos auklė- 
jimo mokykla, ir jeigu nori kas žinot, kaip tautą, reikalui ištikus, 
gins savo politinę teisę ir savo padėtį valstybių tarpe, lai pasi- 
žiūri, kaip atskiras pilietis gina savo tikrąją teisę privatiniame gy- 
venime. Jau aš aukščiau esu davęs mėgstančio kovoti anglo pa- 
vyzdį ir dabar tegaliu pakartoti tai, ką esu tenai pasakęs: iš to, 
kaip jisai atkakliai ginčijas del guldeno, matyti politinis visos Ang- 
lijos augimas. Tai tautai, kurioje visi piliečiai pripratę, kad 
kiekvienas mažame ir mažiausiame daikte narsiai gintų savo teisę, 
tai tautai niekas neišdrįs išplėšti aukščiausio, ką ji turi; ir delto 
tai nėra atsitiktinas dalykas, kad pati senovės tauta, kuri galėjo 
didžiuotis savo aukščiausiu politiniu išaugimu viduje, o svetur 
didžiausiu galingumu, — romėnų tauta — turėjo taip pat ir kuo 
labiausia išplėtotą privatinę teisę. Teisė, nors tai ir atrodytų 
paradoksu, yra idealizmas. Tik ji ne fantazijos idealizmas, 0 vy- 
riško būdo asmens, kuris pats jaučias esąs tikslas ir į visa kita, 
būdamas užgautas šitoj slaptingiausioje savo šventenybėje, nepaiso. 
Jam nerūpi, kas puola jo teisę, ar atskiras žmogus, arįjo vyriau- 
sybė, ar svetima tauta. Visų šitų antpuolių atrėmimas pareina ne nuo 
puolančiojo asmens, bet nuo įžeistojo teisinio pajautimo ener- 
gijos, nuo tos dorinės pajėgos, kuria jisai yra papratęs ginti pats 
save. Delto yra amžinai teisingas pasakymas: politinė kurios tau- 
tos padėtis viduje ir svetur visumet atitinka dorinei jos pajėgai. 
Kinų valstybė su savo bambukais — rykštėmis suaugusiems vai- 
kams — kad ir su šimtais milijonų gyventojų, niekuomet negalės 
užimti svetimų tautų tarpe tos gerbiamos tarptautinės paletės, 
kurią turi mažoji Šveicarija. 

veicarai savo prigimimu, žinoma, visai nėra idealingi meno 
"ir poezijos prasme, jie yra blaivūs, praktingi, kaip ir senovės 
romėnai. Bet ta prasme, kurią aš iki šiol vartojau žodį „—ide- 
alingas“,—teisės klausimuose, visai tas pasakymas pritinka švei- 
carui, kaip ir anglui. 


ies 


Šitas sveiko teisinio pajautimo idealizmas pats pakastų savo 
pamatą, jeigu pasitenkintų tuo, kad gintų tik savąsias teises, 
šiaip visai nedalyvaudamas palaikyme teisės ir tvarkos. Jis nu- 
vokia ne tik tai, kad savo teisėje gina teise apskritai, bet ir tai, 
kad šifoje teisėje gina savo teisę. Visuomenėje, kur viešpatauja 
tokia nuomonė —šita griežto teisėtumo idėja, — veltui ieškotume 
to liūdno apsireiškimo, kurs taip dažnai kur kitur atsitinka, kad 
liaudis užtaria peržengusį įstatymą ar nusikaltėlį, kai vyriausybė 
jį seka ir nori suimti, tai reiškia, kad liaudis mato valstybės vy- 
riausybėje tikriausią savo priešininką. Tokioj visuomenėje kiek- 
vienas supranta, kad teisės tvarka yra ir jo dalykas; nusidėjėliui 
tepritaria nusidėjėlis, 0 ne doras žmogus, šis gi veikiau savo 
noru padės policijai ir vyriausybei. 

Vargu bereikės daryti ilga išvada iš to, ką esu pasakęs. Bus 
gana paprasto sakinio: valstybei, kuri nori, kad ją gerbtų svetur, 
o viduje nori būti stipri ir neišjudinama, brangiausiu ir didžiau- 
siu turtu, kurį jinai turi saugoti ir auklėti, yra tautinis teisės pa- 
jautimas visoje tautoje. Juo rūpintis yra vienas iš aukščiausių 
ir svarbiausių politinės pedagogikos uždavinių. Sveikas, stiprus 
teisinis kiekvieno atskiro žmogaus pajautimas yra valstybės gau- 
siausias pajėgų šaltinis, yra jai tikriausia garantija, kad ji bus 
stipri kaip viduje, taip ir išlauko. Teisinis pajautimas — kaip 
medžiui šaknys; jeigu šaknys negeros ar išdžiūvo akmeningoj ir 
smiltingoj dirvoj, tai visa kita bus neilgam: pirmoji audra išraus 
visą medį su šaknimis. Teisybė, liemuo ir šakos su viršūne turi 
tą pirmenybę, kad jie yra matomi,.o šaknys lindo žemėje, pasi- 
slėpusios nuo akių. '“ Naikinamoji įtaka, kurią daro į dorinę tau- 
tos energiją neteisingi įstatymai ir blogos institucijos, eina po 
žeme, tose srityse, kurias daugelis paviršutinių politikų laiko 
nevertomis jų dėmesio; jiems rūpi tiktai puiki lapuota viršūnė, o 
apie nuodus, kurie iš šaknų kyla į viršūnę, jie visai nenusimano. 
Despotizmas žino, kas pirmiausia daryti, kad medis  parvirstų : 
jis naikina šaknis, iš pradžių visai nejudindamas viršūnės. 
Kiekvienas despotizmas visur ir visumet pradėdavo nuo kišimosi 
į privatinę teisę, nuo niekinimo asmens; ir kai tik jisai čionai 
baigdavo savo darbą, medis pats griūdavo. Tad pirmiausia rei- 
kia čionai jam pasipriešinti; romėnai gerai žinojo, ką darą, kai 
pasikėsinimą prieš moteries skaistybę ir garbę jie sunaudodavo 
ir tam, kad būtų nuversta karalių valdžia, o paskiau ir decem- 
virų.  Slopinti laisvas valstiečio apsisprendimas lažomis ir bau- 
džiavomis, atiduoti pilietis policijos globon, leisti keliaut tik tu- 
rinčiam pasą, dėti mokesčiai savo valia ir noru—pats Macchia- 
vellis nebūtų galėjęs sumanyti geresnio recepto, kaip reikia išnai- 
kinti vyriškas tautos apsisprendimas ir dorinė jos pajėga ir pa- 
ruošti tikra dirva despotizmo įsivyravimui. Kad tie patys vartai, 
pro kuriuos įeina despotizmas ir savavalia, yra atdari ir svetimam 


priešininkui, berods, niekas to nepaiso, ir tik tada, kai jau prie-. 


šininkas įėjo, didieji galvočiai įsitikina vakarykščia data, kad 


bo 


dorinė tautos pajėga ir teisinis jos pajautimas yra tikriausias 
apsigynimas nuo išorinio priešininko. Kaip tik tuo metu, kada 
valstiečiai ir miestelėnai buvo galutinai prislėgti feodalų ir ab- 
soliutizmo, Vokietija neteko Elzaso ir Lotaringijos—kaip galėjo 
tų kraštų ir pačios Vokietijos gyventojams rūpėti valstybė, jeigu 
jie patys atprato jaušti, kad jie yra žmonės, kurie gali apsispręsti. 
Juk tai mes patys esame kalti, kad tesuprantame istorijos 
pamokymus tik tada, kai jau yra pervėlu: istorija neatsako už 
tai, kad mes savo laiku į į ją nepasižiūrime, o ji moko mus vi- 
sumet balsiai ir aiškiai. Tautos galybė yra lygi jos teisinio pa- 
įautimo stiprybei: auklėti teisinis tautos pajautimas reiškia rū- 
pintis valstybės sveikata ir pajėga. Tokiu auklėjimu, žinoma, 
aš laikau ne teorinį mokymą mokyklose, bet praktingą įvedimą 
teisingumo dėsnių visuose gyvenimo santykiuose. Šito negalima 
pasiekti, sukūrus vieną išorinį teisės mechanizmą. Jis gali būti 
gerai padarytas ir dirbti taip, kad įvyks puikiausia tvarka, tačiaus 
“ visai nebus išpildytas anas minėtasis reikalavimas. Įstatymas ir 
tvarka buvo ir baudžiavoj arba „atperkamuose žydų mokesčiuo- 
se“ (Schutzgeld) ir daugybėje kitų ano laiko institucijų, kurios buvo 
griežtai priešingos sveiko stipraus teisinio pajautimo reikalavi- 
mams, ir kuriomis valstybė, gal būt, labiaus pakenkė sau, negu 
miestelėnams, valstiečiams ar žydams, kuriuos tos institucijos 
pirmiausia lietė. Materialinės teisės tvirtumas, aiškumas, tikslu- 
„ mas, pašalinimas iš visų teisės sričių —ne tik iš privatinės teisės, 
bet ir iš įstatymų policijos, finansų ir administracijos srities, — 
tų normų, kuriomis turi drovėtis sveikas teisinis pajautimas; 
teismų nepriklausomybė, kiek galima didesnis tobūlinimas pro- 
ceso normų—šitai yra tikriausias kelias, kuriuo turi eiti valstybė, 
. jei nori didinti ir tobūlinti savo piliečių teisinį pajautimą, 0 su 
juo ir savo stiprybę. Kiekvienas įsakymas, kurį tauta laiko ne- 
teisingu, arba jos nekenčiama institucija kenkia teisiniam tautos 
pajautimui ir per tai ir pačios tautos stiprybei, yra nuodėmė 
prieš teisės idėją, nuodėmė, kuri krinta ant pačios valstybės: ji 
už tą nuodėmę paskui turi atsilyginti su didžiausiomis palūkano- 
mis, kartais atiduoti net visą provinciją! Berods, aš nesakau, 
kad valstybė turi vengti tokių nuodėmių tik del utilitarinių prie- 
žasčių, aš veikiaus esu tos nuomonės, kad švenčiausia valstybės 
pareiga yra vykinti teisės idėją del jos pačios; bet, gal būt, tat 
yra doktrinis idealizmas, ir del to aš nežadu daryti priekaištų 
praktikos politikui ar valstybės vyrui, jeigu jisai, traukydamas 
pečiais, atmes tokį reikalavimą. Bet kaip tik del to aš ir paro- 
džiau jam šio klausimo praktiką, kurią jis labai gerai supranta. 
Teisės idėja eina petys į petį su valstybės interesais. Jei įstaty- 
tymai yra negeri, tai sveikas teisinis pajautimas negali ilgai gy- 
vuoti: jisai atbunka, vysta ir nyksta visai. Nes teisės esmė, kaip 
jau nesykį buvau sakęs, yra veiksmas; kuo yra liepsnai Oras, 
tuo teisiniam pajautimui yra veiksmo laisvė; jos neduoti veik- 
smui ar trukdyti, tai vis tiek kaip troškinti pats pajautimas. 

Dabar aš jau galėčiau baigti savo raštą, nes mano tema 
yra išsemta. Bet tikiuos, kad skaitytojas man leis pajudinti dar 
vieną klausimą, kuris labai tampriai rišasi su šito mano rašto 
turiniu, būtent: kiek mūsų dabartinė teisė, arba tiksliau sakant 
dabartinė romėnų teisė, apie kurią aš tik ir imuosi spręsti, atitinka 
mano aukščiaus išdėstytiems reikalavimams? Neabejodamas ir 
griežtai atsakysiu į šitą klausimą neigiamai. Ji yra toli atsilikus nuo 
sveiko teisinio pajautimo reikalavimų ir ne del to, kad ji yra 
netobūla kaikuriuose dalykuose, bet del to, kad ji visa kiaurai 
yra prisisunkusi pažiūros, diametraliai priešingos visam tam, kas 
mano aukščiau minėtais išdėstymais sudaro sveiko teisinio pa- 
jautimo esmę; aš čia turiu galvoje tą idealizmą, kuris teisės įžei- 
dime mato puolimą ne tik objekto, bet ir paties asmens. Ben- 
droji vokiečių teisė visai nepripažįsta šito idealizmo; mastas, ku- 
riuo ji matuoja visus teisės peržengimus, išskyrus garbės ižei- 
dimus, yra vienos materialinės vertybės mastas; joje sograto ir 
viešpatauja plikas, šlykštus materializmas. 

Bet ką gi daugiau gali duoti teisė nuskriaustajam nuosavy- 
bės ir turto reikaluose, negu ginčijamą daiktą arba jo vertybę ?*) 
Jeigu tat būtų. teisinga, tai ir vagis reikėtų paleisti, kai jis bus 
atidavęs pavogtąjį daiktą. Į tai atsako: vagis, girdi, nusideda ne 
tik apvogtajam, bet ir valstybės įstatymams, teisinei tvarkai, doros 
dėsniams. Bet ar kitaip daro skolininkas, *Kuris tyčia užsigina sko- 
los, arba pardavėjas ir nuomotojas, kurie laužo sutartį, arba įti- 
kėtinis, kurs mano jam duotąjį pasitikėjimą pavertė tam, kad 
mane apgavus ? „Argi mano įžeistasis teisinis pajautimas bus pa- 
tenkintas, įeigu. aš po ilgos kovos tegausiu iš tų visų Žmonių tik 
tai, kas buvo mano ir iš pačių pradžių? Bet jeigu visai nepri- 
pažintume, kad čia yra reikalingas papildomasis patenkinimas — 
ką aš be jokio dvejojimo laikau visai teisinga,—tai gautume aiš- 
kią abiejų pusių nelygybę. Iš tikro, pralaimėjus bylą viena pusė 
nustojo savo, kita gi tik atiduoda tai, ką neteisėtai buvo paėmus; 
laimėjus gi bylą, nauda vienai pusei yra tik ta, kad ji nieko ne- 
nustoja, O kitai pusei—kad ji pralobsta kito nauda. Argi tai 
nereiškia skatinti begėdiškas melas ir skirti premija už nedorus 
darbus. O juk taip daro bendroji vokiečių teisė. Ar galima tuo 
kaltinti romėnų teisė ? | | 

Šituo atžvilgiu ašai pažymiu tris jos augimo laipsnius. Pir- 
masis laipsnis—senovės teisė, kada teisinio pajautimo smarku- 
mas, jei galiu taip pasakyti, dar neturi saiko, nesusivaldė ; ant- 
rasis vidurinis periodas, kada tas smarkumas jau gerokai yra 


*) Pirmiau ir aš buvau taip žiūrėjęs į šitą dalyką Čšiur. mano raštą 
apie „Kaltybes momentą | iek rivatinėje teisėje“, Giessen 1867, p. 61. 
ir Vermischte Schriften, Leipzig 187 79 p. 229). Dabar, ilgiau padirbęs šitąja 
tema, kitaip žiūriu į tai. | 

sumaldytas ; trečiajame gi periode, baigiantis imperatorių laikams 
ir ypatingai Justinijono, jis silpnėja ir apmiršta. 

Kaip atrodė pirmykštė to žemiausio laipsnio teisė, jau buvo 
seniau mano ištirta ir paskelbta,*) čionai gi aš tik trumpai ke- 
liais žodžiais suteiksiu savo išvadas.  Budrusis senų laikų teisi- 
nis pajautimas į Kiekvieną teisės įžeidimą arba įos nepripažinimą 
žiūri subjektingosios neteisės akimi, visai neatsižvelgdamas į tai, 
kad įžeidikas gali būti nekaltas, arba jo kaltybė gali būti įvairių 
laipsnių ir todel baudžia jis nekaltąjį lygiai kaip ir kaltąjį. Kas 
užsigina aiškios skolos (mexum) arba kad yra padarės kontra- 
gentui žalos, tas, prakišęs bylą, moka dvigubai; kas valdydamas 
žemę ėmė jos vaisius, turi einant vindikaciniu procesu mokėti už 
juos dvigubai ir be to dar už tai, kad nelaimėjo pagrindinio ginčo 
(del nuosavybės), nustoja bylos. įnašų (sacramentum). Ta pati 
bauda yra ir skundėjui, prakišusiam bylą, už tai,'kam jis geidė 
svetimo turto;net jeigu tik trupučiuką bus apsirikęs del ieškomo- 


sios sumos šaip visai teisingos skolos, jau visas jo reikalavi- 


mas virsta neteisingu**). 

Daugelis šitų senosios teisės dėsnių perėjo ir į antrąjį pe- 
riodą, -bet jo naujosios institucijos yra visai kitokios dvasios***). 
Ji galima trumpai pažymėti tuo, kad atsirado kaltybės mastas, 
"vartojamas visuose privatinės teisės santykiuose. Griežtai atski- 
riama objektingoji neteisė nuo subjektingosios; pirmuoju atsiti- 
„kimu tereikia paprastai atitaisyti ar grąžinti neteisėtai paimtas 
daiktas, o antruoju — be to dar baudžiama pinigais ar garbės 
atėmimu; ir kaip tik šitas bausmių vartojimas tam tikrose ribose 
yra viena iš sveikiausių minčių antrojo periodo "romėnų teisės. 
Romėnas negalėjo prileisti, kad paėmęs daiktą saugoti (depozi- 
taras) jo paskui užsiginęs ar pasisavinęs tą daiktą, arba kad įga- 
liotinis ar globėjas, sunaudojęs pasitikėjimą savo naudai arba ty- 
čiomis atsisakęs nuo savo pareigos, — kad toki galėtų išsisukti 
vienu tik daikto grąžinimu arba paprastu nuostolių atlyginimu; 


romėnas dar reikalavo juos nubausti, viena--kad įžeistasis teisinis 


pajautimas būtų patenkintas, ir paskui-—kad kiti taip nedarytų. 
Tarp bausmių, kurios buvo vartojamos, pirmoj vietoj stovi in- 
famija (negarbė); romėnų santykiuose tai buvo sunkiausia bau- 
smė, kokia tik buvo galima įsivaizduoti, nes su jąja buvo surišta, 
be visų paniekinimo, dar politinių teisių nustojimas: politinė mir- 
tis. Ją visumet vartodavo ten, kur prasižengimas atsižymėdavo 


ypatingu nedorumu ir apvylimu. „Be to dar buvo vartojama turto 


bausmės, kuriomis anais laikais plačiau naudodavosi, negu mes. 
Kas neteisingame reikale privesdavo kitą ligi teismo arba pats 
pradėdavo bylą, tam buvo ištisas arsenalas panašių priemonių; 





*) Mano rašte, minėtam paskutinėj išnašoj, p. 8--20. 
**) Kitų pavyzdžių žiūr. minėtojo rašto p. 14, 
***) Apie tai išdėsto antrasis minėto rašto skyrius p. 20 ir t.t. 

jos prasidėdavo nuo smulkių ginčijamo objekto vertybės dalių, 
(!ho !/s, !/a, 1/2) pakildavo ligi kelių kartų visos vertybės sumos 
ir kartais, kai kaltininko atkaklumo nebuvo galima niekaip kitaip 
perlaužti, pasiekdavo begalinės, tai reiškia sumos, kurią pats 
skundėjas prisiekdamas laikydavo pakankamu atlyginimu . Ypa- 
tingai dvi proceso institucijos griežtai statė apskųstajam alterna- 
tyvą (pasirinkti): arba be jokių tolimesnių blogų pasekmių atsi- 
sakyti nuo ginčo, arba būti prisirengusiam, kad radę tave kaltu 
nubaus, kam tyčia peržengei įstatymą: tai buvo — prohibitoriniai 
pretoro interdiktai ir acfiones arbitrariae. Jeigu apskųstasis ne- 
klausė valdininko ar teisėjo duoto jam įsakymo, tai tuo buvo ir 
jie įžeisti; nuo to momento buvo įžeistas ne tik skundėjas, bet 
ir įstatymas jo atstovuose; ir už tokį įstatymo negerbimą ir įžei- 
dimą reikėjo mokėti baudos, kurios ėjo apskųstojo naudai. | 

Šitų visų baudų tikslas buvo toks pat, kaip ir baudžiamo- 
sios teisės bausmių. - Pirmiausia — grynas praktikos tikslas, kad 
būtų apsergėti privatinio gyvenimo interesai nno tokių įžeidimų, 
kurie nėra nusikaltimai, toliaus gi — etikos tikslas, kad būtų 
patenkintas įžeistasis teisinis pajautimas ir atstatytas paniekintasis 
įstatymo autoritetas. Taigi pinigai čia buvo ne pats tikslas, O 
tik tikslo priemonė. *) 

„ Mano akyse šitoks dalyko pastatymas romėnų vidurinio 
periodo teisėje yra pavyzdingas. Čia nėra nei senesniosios tei- 
sės kraštutinumų, kur objektingoji neteisė buvo traukiama ant 
subjektingojo kurpalio, nei mūsų laikų teisės priešingų kraštuti- 
numų, kur „civiliniam procese subjektingoji neteisė liko nu- 
spausta ligi objektingosios ; toks dalyko pastatymas visiškai ten- 
kino teisėtus sveiko teisinio. pajautimo reikalavimus, nes ne tik grie- 
žtai skyrė nuo viena kitos abi neteisės rūši, bet sugebėjo pagauti 
ir parodyti subjektingoje neteisėje net mažiausius jos šešėlius, 
atsižiūrint į įžeidimo formą, rūšį, svarbą. 

i. Prieinant dabar prie paskutinio romėnų teisės augimo pė- 
riodo, kuris pasibaigė Justinijono kompiliacija, nenoromis ver- 
žiasi mano galvon mintis apie tai, kokios reikšmės turi pavel- 
dėjimo teisė kaip atskirų asmenų, taip ir ištisų tautų gyvenime. 
Kokia būtų šitų doriškai ir politiškai visai nupuolusių laikų teisė, 
„jeigu tie patys laikai būtų ją sudarę! „Bet kaip kartais vienas 
kitas įpėdinis, kuris vargu galėtų išgyventi savo pajėgomis, pui- 


*] Ypatingai griežtai tatai apsireiškė vadinamose actiones vindictae 
spirantės. ldealinis pradas, kuris mato tikslą ne piniguos ir turte, bet pa- 
tenkinime įžeistojo teisės ir asmenybės pajautimo [magis vindictae, gąuam 
pecuniae habet rationem“, I. 2. $ 4 de col. bon. 37, 6], yra tenai išvestas 
su visu griežtumu. Del to tos actiones nepereina įpėdiniams, negalima jos 
pu kitiems, arba užėjus konkursui negali būti kreditorių įtrauktos į 

onkurso masę, jos palyginti trumpu laiku užgęsta, ir jų negalima visai 
iškelti, jeigu pasirodė, kad įžeistasis visai nėra atjautęs jam padarytos ne- | 
teisės [ „ad animum suum non revocaverit“, 1. II d 1 de jur 47, 107. 

kiai gyvena iš palikėjo turtų, taip ir iširusi nupuolusi žmonių padermė 
dar ilgai gali misti iš praėjusių stiprių, sveikų laikų dorinio ka- 
pitalo. Aš tai sakau ne tik ta prasme, kad ji be jokio šau vargo, 
vartoja svetimo darbo vaisius, bet labiau ta prasme. kad praei- 
ties tam tikros dvasios darbai, kuriniai, institucijos pajėgia dar 
kurį laiką ištisai tą praeitį išlaikyti ir net iš naujo ją atgaivinti ; 
jų tam tikra potencialinės energijos atsarga žmogaus rankose 
gali pavirsti gyva pajėga. Šita prasme privatinė respublikos laikų 
teisė, kurioje atsispindėjo galingas, sveikas teisinis senovės ro- 
mėnų tautos pajautimas, dar ilgą laiką galėjo būti ciesorių lai- 
kams sveiku ir gyvu šaltiniu; vėlesniųjų amžių dykumose ji buvo 
vienintelė oaza, kur bečiureno sveikas vanduo. Bet troškioje 
despotizmo samumo kaitroje nebegalėjo ilgam laikui išlikti bent 
kiek savito gyvenimo, ir tos dvasios, kuri šiaip visur buvo ujama, 
privatinė teisė nebeištesėjo pagauti ir jos išlaikyti, — jinai ir čia, 
kad ir visų paskiausia, užleido vietą naujų laikų dvasiai. Ir kei- 
stą žymę turi šitoji naujųjų laikų dvasia! Reikėtų, rodos, laukti, 
kad jinai turės savyje despotizmo žymių: rūstumo, kietumo, nė- 
sigailėjimo; tačiau jos veidas reiškia stačiai ką kitą — švelnumą 
ir žmoniškumą. Tiktai tasai švelnumas yra despotingas, jisai 
vienam išplėšia tai, ką kitam dovanoja — yra tai savavalios ir 
ūpo, 0 ne žmoniškumo švelnumas — tai pagirios smurto, kuris 
stengiasi vieną padarytą neteisę atitaisyti kita neteise. Čionai ne 
vieta išskaitinėti visus įrodymus šitam pasakymui patvirtinti*), 
užteks, mano nuomone, jeigu ašai iškelsiu vieną labai ryškų ir 
turintį savyje gausios istorinės medžiagos bruožą: tai švelnumas 
ir nuolaidumas skolininkui, su nuoskauda skolintojui**). Aš ma- 


*) Tokiu tarp kita ko yra sunkiųjų senovės proceso bausmių panai- 
kinimas (žiūrėk mano raštą p. 58)—sveikas senųjų laikų skaudumas nebe- 
tiko švelniam vėlesniųjų laikų silpnumui. 

**) Šitam įrodymų duoda Kistin ono įstatymai, kuriais laiduotojams 
suteikiama teisė atsikirsti reikalavimu, kad pirmiau ieškotų iš skolininko; 
korrealiniams skolininkams suteikiama atsikirtimas reikalavimu pasidalinimo ; 
įkaitui parduoti nustato netikusį ir beprasmį dvejų metų laiką, pabrangus 
įkaito vertybei skolininkui duodama dar dvejų metų laikas jam išpirkti, ir 
šiam praėjus, skolininkui palikta teisės atsiimti iš skolintojo visa, ką jis 
yra gavęs daugiau, pardavęs jo daiktą: nevykęs kompensacijos tėisės iš- 
plėtimas; datio in solutum ir bažnyčių privilegija šitoj sryty, kontraktų 
santykiuose draudimas nuostolių skundų reikalauti daugiau negu dvigubos 
sumos; neprotingas usurae supra alterum tantum draudimo išplėtimas; įpė- 
diniui suteikta prie beneficium inventarii lyg kokio pašos padėtis skolintojų 
pretenzijų patenkinimo atžvilgiu. Įstatymas, kad dauguma skolintojų turi 
teisės savo nutarimu pratęsti skolų mokėjimą, kuris taip pat pareina iš 
Justinijono, berods, turėjo garbingą pirmataką - Konstantino laikais atsira- 
dusio moratoriumo pavidalu, nors dar anksčiau, bet visgi ciesorių laikais, 
jis buvo įvestas, kaip guerela non numeratae pecuniae, vadinamoji cautio 
indiscreta ar lex Anastasiana. Tačiaus garbė pirmutinio valdovo, kurs 
ėmė laikyti baisiu ir nežmouišku daiktu laisvės atėmimą už skolas, tenka 
Napoleonui III. Berods, jisai nesidrovėjo vartoti sausos giljotinos, ištrem- 
damas į Cayenną, taip pat, kaip ir vėlesniųjų laikų romėnų ciesoriai nesi- 

nau, kad galima padaryti visai bendra pastaba: simpatija skoOli- 
ninkui — tai epochos ištvirkimo ženklas. Ji pati vadina save 
žmoniškumu. Sveikoji gi epocha pirmiausia rūpinasi tuo, kad 
skolintojas atgautų savo skolą, ir nesibijo pavartoti griežtų prie- 
monių prieš skolininką, jeigu jos yra reikalingos bendravimui, 
pasitikėjimui ir kreditui palaikyti. | | 

Na o mūsoji dabartinė romėnų teisė! Beveik gailiuos, kad 
užsiminiau apie ją, nes del to atsidūriau tokioje padėtyje, kad 
turiu pareikšti del jos savo sprendimą, kurio negaliu šioje vietoj 
taip smulkiai pamatuoti, kaip norėčiau. Bet gi savo išvadų aš 
neketinu slėpti. | 

Stengdamasis keliais žodžiais išreikšti savo mintį, aš visos 
istorijos ir dabartinės romėnų teisės reikšmės ypatybę aiškinu 
tuo, kad grynas moksliškumas del tam tikrų sąlygų neišvengia- 
mai nusvėrė visus tuos veiksnius, kurie šiaip nustato teisės tor- 
mas ir jos augimą: nusvėrė teisinį tautos pajautimą, praktiką, 
įstatymus.  Svetimoji teisė svėtima kalba, įveždinta mokslininkų 
ir jiems vieniems pilnai tesuprantama, iš pat pradžių pateko 
tarp dviejų kits kitai priešingų ir visai įvairių, dažnai tarp savęs 
kovojusių, dažnai priešingų interesų ir del to kenkusių jai — aš 
turiu galvoje mokslą gryno, nesuinteresuoto teisės pažinimo iš 
istorijos ir teoriją jos pritaikymo praktikoje ir tolesnio tobūlini- 
mo; o priešais ją praktika, neturinti reikalingos pajėgos. kurios 
duoda pilnas medžiagos aprėpimas, ir delto ji buvo pasmerkta 
amžinai priklausyti nuo teorijos, taigi liko lyg nepribrendusi, ir 
partikuliarizmas, kaip teismuose, taip ir įstatymų leidimo srity, 
nuslopino silpnus, mažus centralizacijos diegus. Argi tad galima 
stebėtis, kad tarp teisinio tautos pajautimo ir šitos teisės. atsivėrė 
nepereinama bedugnė, kad tauta nesuprato savo teisės, O teisė — 
tautos? Institucijos bei normos, kurios buvo suprantamos Ro- 
moj anykščiais santykiais ir įpratimais, čionai, visai pasikeitus 
gyvenimo sąlygoms, virto stačiai prakeikimu, ir iki šiol nuo to 
laiko, kaip stovi pasaulis, niekur teismai taip negriovė tautoje 
tikėjimo ir pasitikėjimo teise, kaip šitie. Ką turi pasakyti pa- 
prasto, sveiko proto pilietis, jeigu jisai, atėjęs pas teisėją Su 
rašteliu, kuriame jo priešininkas prisipažįsta esąs jam kaltas 
šimtą guldenų, iš teisėjo išgirs atsakymą, kad tasai raštelis, 
kaip „cautio indiscreta“, niekuo neriša skolininko, arba kai iš- 


drovėjo visai nekaltiems išdavikų vaikams ruošti likimą, kurį jie patys pa- 
žymėdavo žodžiais: „ut his perpetua egestate sordentibus sit et mors so- 
latium et vita supplicium“ (1. 5. Cod. ad leg. Jul. maj. 9 — 8), ---ir kokie 
žmoniški ir malonūs jie buvo skolininkams! Nėra patogesnio būdo pasiro- 
dyti švelniam ir žmoniškam, kaip kito lėšomis!---O ir privilegijuotoji įkaito 
teisė, kurią Justinijonas suteikė žmonoms, kilo, žinoma, iš ano švelnaus jo 
širdies būdo, kuriuo ir įis pats gėrisi ir negali atsigėrėti, kiekvienai naujai 
progai atsitikus, bet tai buvo panašu į minkštą šventojo Krispino širdį, 
uris vogė šikšnas iš turtingųjų siūti batams pavargėliams. 

girs iš teisėjo, jog skolos raštelis, kur aiškiai pasakyta, kad pi- 
nigai yra paskolinti, pirmuosiusdvejus metus negalįs būtį įrodymu ? 

Bet aš neketinu leistis į smulkmenas, o joms ir galo ne- 
būtų, teapsistosiu prie dviejų mūsų jurisprudencijos paklydimų — 
kitaip negalima jų pavadinti, — kurie yra principinės rūšies ir 
turi savyje neteisės grūdą. , 

Vienas paklydimas yra tas, kad dabartinė jurisprundencija 
visai nebesupranta anos mano pirmiau išdėstytos minties, jog 
teisės peržengimas reikalauja ne tik atlyginimo pinigais, bet ir. 
patenkinimo už įžeistą teisinį pajautimą. Jos mastas — negyvas, 
pilkas materializmas: grynas piniginis interesas. Ašai prisimenu, 
esu girdėjęs iš vieno teisėjo, kaip jisai, norėdamas išvengti -nuo- 
bodžios ginčo bylos deliai kokio menko daikto, pasisiūlęs už- 
mokėti skundėjui už tą daiktą ir labai pasipiktinęs, kai tasai at- 
metė tą pasisiūlymą. Kad skundėjui galėtų rūpeti jo teisė, ne 
pinigai, tai neatėjo galvon mokytam teisėjui, ir mes už tat- nela- 
bai įį ir tekaltiname; jisai galėjo visą kaltę nuo savęs nuversti 
ant mokslo. Piniginė bauda, kuri romėnų teisėjo rankose buvo 
tinkamiausia priemonė idealiniam teisės įžeidimo  interesui*) 
patenkinti, esant mūsų dabartinei įrodymų teorijai, virto vienu iš 
menkiausių ir nevykusių įrankių, kuriais teisingumas nori ka- 
riauti su neteise. Iš Sskundėjo reikalaujama, kad jis įrodytų 
savo nuostolius tiksliai pinigais iki skatiko. Reikia tik pasižiū- 
rėti, kas išeitų iš teisės gynimo, jeigu nebūtų piniginio inte- | 
reso ! Savininkas neįleidžia samdytojo į sodą, nors buvo suside- 
rėta, kad ir jis gali naudotis; lai dabar jis įrodo, kiek pinigais 
vertas yra vaikščiojimas po sodą. Arba savininkas išnuomojęs. 
butą vienam, kol dar neįsikraustė samdytojas, išduoda kitam, ir 
anas tur per kokią ištisą pusę metų tenkintis menkiausia lin- 
dyne, kol ras kitą butą. Viešbučio savininkas, telegrafu žadėjęs sve- 
čiui kambarį, neįsileidžia įo, ir jam tenka ištisos valandos slan- 
kioti gatvėmis, kol ras bent menkiausią užeigą. Lai dabar bent 
paverčia visa tai pinigais arba tikriau lai patys patiria, kokį at- 
lyginimą priteis taismas; Vokietijoj nič nieko nepriteis, nes vo- 
kiečių teisėjas negali atsikratyti teorinių abejojimų ir pasakys, 
kad nemalonumų, nors ir didžiausių, negalima pakeisti pinigais; 
prancūzų gi teisėjas nematys čia jokių sunkenybių. Mokytojas, 
kuris užėmė vietą privatinėje mokykloje, vėliau randa geresnę. 
vietą ir- laužo sutartį, O kito į jo vietą iš karto nagalima surasti. 
Lai kas apskaito, kiek nuostolių pinigais padaryta, kad per keletą 
ištisų savaičių ar mėnesių mokiniai neturėjo pamokų prancūzų 
kalbos arbą piešimo, arba — kokio didumo nuostolių turėjo mo- 


k Smulkiau įrodžiau viename savo straipsnyje mano „Jahrbiicher“ 
t. 18, Nr. 1. Tinkamai ir tiksliai šiandien vartoja piniginę baudą prancūzų 
teismai, kuo jie geron pusėn skiriasi nuo visai atvirkščio ir netikusio bau- 
dos vartojimo vokiečių teismuose. | 

kyklos vedėjas. Virėja be priežasties atsitraukia iš tarnybos, ir 
kadangi pavaduoti jos kuo kitu vietoje negalma, tai ponai atsi- 
randa nesmagioj padėty; lai kas apskaito to nesmagumo vertybę 
pinigais. Visais šitais atsitikimais, eįnant esamais vokiečių įsta-' 
tymais, esi žmogus visai be jokios išeities, nes tos pagalbos, ku- 
rią duoda įstatymas nuskraustajam, negalima gauti be įrodymų, 
O jų. paprastai negalima visai pristatyti. O jeigu kartais ir būtų 
lengva, tai atlyginimo nuostolių pinigais neužtektų apsiginti nuo: 
tolesnių neteisės pakartojimų. Juk tai yra stačiai beteisė padėtis. 

ionai slėgia ir įžeidžia ne tiek nesmagumas, kurį žmogus del to 
patiria, kiek kartusis jausmas, kad teisė galima mindžioti kojomis 
ir prieš tai nėra nė jokios pagalbos. 

Negalima kaltinti del tos ydos romėnų teisė; ji kad ir lai- 
kėsi to principo, kad teismo sprendimas turi būti išreikštas pini- 
gais, bet vis delto mokėjo taip vartoti baudas, kad ne tik pinigi-- 
niai, bet ir visi kiti teisėti interesai buvo gerai apginti: Bauda 
teisėjo rankose buvo teisės įrankiu, kurs laidavo jo įsakymų vy- 
kinimą: apskųstasis, atsisakydams padaryti tai, ką jam paskyrė 
teisėjas, neišsisukdavo atsipirkimu pinigais už padarytąją skriaudą; 
—bauda čionai siekė bausmės tikslo, ir kaip tik šitoks dalykas 
duodavo skundėjui tai, kas įam kartais buvo vertesnis už pinigus, 
būtent: gaudavo dorinį patenkinimą už tyčiomis padarytąjį teisės 
įžeidimą. Tokio patenkinimo mintis nevisai išnyko dabartinėje 
romėnų teisės teorijoje; jinai nebesupranta tos idėjos; ji tepripa- 
žįsta neatlikto veiksmo vertinimą tik pinigais. 

Neatjaučiant ir nesuprantant dabartinei vokiečių teisei ide- 
alinio teisės įžeidimo intereso, romėnų civilinės baudos mūsų da- 
bartinėje praktikoje turėjo visai išnykti. Apgaulingą depozitarą 
ar mandatarą (įgaliotinį) nebeištinka negarbė; didžiausia suktybė, 
jeigu ji tik moka gudriai išvengti baudžiamojo įstatymo, šiandien 
lieka visai laisva ir nebaudžiama *). Tiesa, mokslo ir mokymo 
knygose dar galima aptikti piniginės baudos ir bausmės už me- 
lagingą užsigynimą, bet teismų sprendimuose vargiai jas berasime. 
Bet ką tai reiškia? Ogi tai, kad pas mus subjektinė neteisė 
nustumta iki objektinės laipsnio. Tarp skolininko, kuris begėdiš- 
kai išsigina duotos jam skolos, ir įpėdinio, kuris taip pat ginčija 
skolą, bet taip daro bora fide, tarp mandataro (įgaliotinio), kuris 
mane apgavo, ir tokio, kuris tėra apsirikęs, trumpai sakant, tarp 
sumanyto, išdykusio teisės peržengimo, padaryto tyčia, akiplė- 
šiškai, ir tarp teisės nežinojimo ar nieapsižiūrėjimo mūsų dabar- 
tinė teisė nebedaro jokio skirtumo—visas procesas sukasi tiktai 


*) Nereikia pamiršti, kad aš kalbu apie dabartinę romėnų teisę. 
(pusl. 84). Jeigu aš tat dar sykį pakartoju, tai darau del to, kad man sykį 
darė priekaištų, kad aš, dėstydamas anas mintis, visai pamiršęs vokiečių 
Baudžiamojo Statuto 246, 266 str. Kad aš ėmiaus kritikuoti dabartinę ro- 
mėnų teisę,mano kaltintojas greitai pamiršo. 

aplink piniginį interesą. Kad Temidos svarstyklės ir privatinėje 
teisėje ir baudžiamoje turi sverti mefeisę, ne tiktai vienus pini- 
gus, ta mintis yra taip svetima mūsų dabartiniam juridiniam 
"galvojimui, kad aš, išdrįsdamas ją pasakyti, turiu laukti tokio 
atsikirtimo : juk, girdi, kaip tik tame ir yra visas skirtumas tarp 
baudžiamosios ir civilinės teisės. Dabartinėje teisėje — taip; aš 
dar pridursiu: labai gaila! Bet ar yra tas skirtumas teisėje pa- 
čioje? Ne! Lai man pirma įrodo, kad yra tokių teisės sričių, 
kur teisingumo idėja galėtų būti ne visiškai įvykinta; teisingumo 
gi idėjos negalima atskirti nuo kaltybės prado. 

Antras aukščiau minėtų dabartinės jurisprudencijos pakly- 
dimų, davusių tikrai nelemtų vaisių, yra jos pastatytoji įrodymų 
teorija *). Tarsi, ji tam tikslui ir yra išrasta, teisei žlugdyti. 
Jeigu visi pasaulio skolinikai susitartų savo tarpe atimti skolinto- 
jams jų teisę, jie negalėtų tam tikslui surasti tinkamesnės priemo- 
nės, kaip tat yra padariusi mūsų jurisprudencija su savo įrodymų 
teorija. Joks matematikas negalėtų pastatyti tikslesnio įrodymų 
metodo, negu vartojamoji mūsų jurisprudencijos. Nesąmonės 
viršūnės ji pasiekė bylose del nuostolių atlyginimo ir skunduose 
del intereso. Baisus niekinimas, kuris, tariant vieno romėnų ju“ 
risto žodžiais**) „po teisės priedanga yra daromas pačiai teisei“, 
ir kuriam malonų kontrastą daro išmintingas prancūzų teismų 
elgimasis, daugelyje naujesniųjų raštų taip vaizdingai yra nupieštas, 
kad man nėra reikalo plačiau beapsistoti; tik vieno pasakymo 
negaliu paslėpti: vargas prie tokio proceso skundėjui, ir laimė 
—apskųstąjam. 

Jeigu aš sutrauksiu į viena visa, ką esu iki šiol išdėstęs, tai 
tegu bus leista man pasakyti, kad šitas paskutinis šauksmas — 
tai mūsų dabartinės jurisprudencijos ir praktikos obalsis. Ji ėjo 
tuo keliu, kurį pradėjo Justinijonas, ir toli nuėjo; ji laiko savo 
pareiga rūpintis labiau skolininku, negu skolintoju: ji geriau pa- 
darys aiškią skriaudą šimtui skolintojų, negu gal per rūsčiai 
apsieis su vienu skolininku. 

Nežinantis vargiai bejtikėtų, kad šitas dalinis teisės neigi- 
mas. kurio mes sulaukėme del nelemtos civilistų ir procesua- 
listų teorijos, galėtų dar žemiau nupulti, betgi ir juos buvo toli 
pralenkę senesniųjų kriminalistų paklydimai, kuriuos negaliu ki- 
taip pavadinti, kaip pasikėsinimu prieš teisę ir sunkiausiu nu- 
sižengimu, kurį mokslas kada nors yra padaręs prieš teisės pa- 
jautimą. Aš čia turiu galvoje apgailėtiną apsigynimo teisės nuo- 


*) Reikia atsiminti, kad šitos mintys liečia procesą, kuris buvo vo- 
kiečiuse, pasirodžius mano šitam raštui (1872 m.) ir buvo pakeistas tik iš- 
152 a Aleja Enio fūr das deutche Reich“ (pradėjo gyvuoti nuo 

 +**) Paulus in I. 91 $ 3 de V. O. [45--1] „in guo genere plerumgue 
sub autoritate juris scientiae perniciose erratur“; tik šitas juristas turėjo 
čia galvoje kitą paklydimą. 

"puolį, sumenkėjimą tos amžinos teisės, kurią Ciceronas vadina 
žmogui įgimtuoju įstatymu ir apie kurią romėnų juristai visai 
naiviai sakydavo, kad jos jokie pasaulio įstatymai negalį gin- 
čyti. (Vim vi repellere omnes Ieges omniague jura permittunt). 
Paskutiniais amžiais, 0 ypač mūsų amžiuje, jie būtų galėję įsiti- 
kinti, kad esti atvirkščiai! Berods, principe mokytieji juristai pri- 
pažįsta šitą teisę, tik turėdami tokios pat simpatijos nusidėjėliui, 
kaip civilistai ir procesualistai skolinikui; jie iš tikrųjų gyvenime 
stengiasi taip ją susiaurinti ir apkarpyti, jog daugumoje atsiti- 
kimų nusidėjėlis esti puikiai apgintas, gi apipultasis lieka be jo- 
kio apgynimo. Kaip žemai yra nupuolęs asmenybės pajautimas, 
vyriškumas, kaip visai yra išsigimęs ir atbukęs paprastas, sveikas 
teisės pajautimas, tuojau pastebėsime, kai tik pažvelgsime į šito 
mokslo literatūrą.*) Atrodo, lyg būtum patekęs i dorinių kastratų 
draugiją! Zmogus, kuriam gresia pavojus ar garbės įžeidimas, 
turi trauktis atgal, bėgti **) — tartum būtų teisės pareiga lyginti 
kelias neteisei — ir tik viename dalyke tesiskiria mūsų galvočiai 
—tai ar karininkai, bajorai ir aukštesnieji valstybės vyrai taip 
pat turėtų bėgti ***) — o paprastas kareivis, kad ir du sykiu. nu- 
sileistų savo priešininkui, 0 jo vejamas, imtų gintis ir jį nukautų, 
tai vis delto: būtų nuteistas kalaviju nudėti savo paties išganin- 
gam pamokinimui, o kitiems pabauginamani pavyzdžiui!“ 

Žmonėms didikams, kaip ir karininkams, leidžiama savo 
garbei apginti naudotis teisėtuoju apsigynimu (Notwehr)****), bet 
kitas autorius tuojaus, susiaurindamas tą teisę, priduria, kad įžei- 
stasis vien tik žodžiu negali priešininko nukauti. Tačiau kitiems 
asmenims, kad ir valstybės valdininkams, negalima to pat pripa- 
žinti; civilinių teismų asmenims nurodyta, kad jie kaip „įstatymo 
atstovai“, turėdami kurių pretenzijų, turi tenkintis šalies įstaty- 
mais ir nebegali daryti kitokių žingsnių. Kuo blogiausia yra pirk- 
liams.  „Pirkliai, kad ir turtingiausieji“, sakoma tenai, „nedaro 
jokios išimties, nes jų garbė — jų kreditas, jie tol turi garbės, 
kol turi pinigų, todel jie gali be pavojaus nustoti savo garbės ar 
gero vardo, kentėti,. kai juos drabsto koliojamais žodžiais, O 
jeigu jie yra žemesnės klasės žmonės, tai turi kęsti neperskaudų 
antausį, ar sudavimą per nosį“. O jeigu tas nelaimingasis yra 
prastas valstietis ar žydas, tai jis už šio įsakymo peržengimą 
privalo būti baudžiamas paprasta draudžiamojo apsigynimo bau- | 
šme, tuo tarpu kai kiti asmens reikia bausti „kiek galima švel- 
niau“. | 

Ypatingai pamokomas yra būdas, kuriuo ieškota priemonių 


*) Ji yra nurodyta K. Levitos rašte. Das Recht der Notwehr, Gies- 
sen 1856 p. 158 ir kit. | 

**) Levita, nur. veik. p. 237. 

***) Taip pat, p. 210. 

****) Taip pat, p. 205 ir 206. 

pašalinti teisėtam apsigynimui, ginant nuosavybę. Nuosavybė, 
vienų nuomone, esanti taip pat, kaip ir garbė, pakeičiamoji gė- 
rybė; aną ginanti reivindicatio, šią gi—actio injuriarum. Bet kas 
daryti, jeigu plėšikas pabėga, pavogęs daiktą, už tolimų kalnų ir 
girių ir nėra žinoma, kas jis toks ir kame jis yra? Tuomet ra- 
minama atsakant, kad savininkas de jure tebeturįs reivindicatio 
ir kad „tik del atsitiktinų, nuo turto teisės esmės nepareinamų, 
aplinkybių atskirais atsitikimais skundas tampąs neįvykdomas“*). 
Lai tuo tenkinasi tasai, kuris visą savo turtą turėdamas vertybi- 
niuose poperiuose nešioja su savim ir nesipriešindamas gauna 
atiduoti plėšikui; jam vis dar lieka nuosavybė ir reivindicatio, gi 
plėšikas nieko daugiau neturi, kaip faktinį laikymą! Tatai man 
primena apvogtąjį, kuris ramina save tuo, kad vagis nepačiupęs 
nurodymų, kaip reikia apsieiti su pavogtuoju daiktu. Kiti šiaip 
taip leidžia vartoti prievartą vienu atsitikimu, kai liečiama yra 
labai didelė vertybė ir nėra kitos išeities, bet įsako apipultajam, 
kad jisai, nežiūrėdamas didžiausio susijaudinimo, tiksliausiai ap- 
skaitytų, kiek pajėgos reikia pavartoti antpuoliui atmušti; jeigu 
jisai be reikalo pramuša puolikui pakaušį, —o jei būtų anksčiau 
ištyręs pakaušio stiprumą ir būtų atsigynęs nuo plėšiko silpne- 
sniu smūgiu, —tai atsako už tai. Teorininkai įsivaizduoja apipul- 
tojo padėtį esant tokią, kokia buvo Odisėjo, ruošiantis jam į 
kovą su Iru: 


„Pradėjo tuomet t Odisėjas kantrusis dvejoti: 
Ar čia jis trenkus, kad dūšią iš jo išmušus ant vietos, 
Arba smūgiu įį lengvu tik parblokšti iš karto ant aslos. 
Taip apsimąstęs, jis nutarė būsią gana tik parbloškus“...**). 


Priešingai, vagiant mažesnės vertybės daiktus, pav. aukso 
laikrodį, makšną su keliais muštiniais, ar net ir su keliais šim- 
tais muštinių, apipultasis tikrai neprivalo daryti priešininko kū- 
nui jokios žalos. Nes kas tai yra laikrodis palyginti su kūnu, 
gyvybe ir sveikais kūno nariais?  Anie daiktai yra labai lengvai 
pakeičiami. Šie gi visiškai nepakeičiami.  Neginčijama tiesa! Tik 
pamiršta, kad laikrodis priklauso apipultajam, o kūno nariai — 
plėšikui, ir kūnas ši/am yra labai didelė vertybė, amam gi— nė 
kokia, 0 kad laikrodžio pakeičiamumas yra neabejojamas, tai 
kyla klausimas: kas atlygins už pavogtą laikrodį? Bene teisėjas, 
kurs pirmas nurodė tą ypatybę ? 

Bet gana bus moksliškų niekų ir iškraipymo. Kokia didelė | 
gėda turi mus imti, kai matome, jog aną paprastąją sveiko tei- 
sinio pajautimo mintį, kad liečiant kiekvieną teisę, kad ir būtų 
jos objektu laikrodis, yra liečiamas ir apipuolamas pats asmuo 


*) Taip pat, p. 210. 
**) Odisėja KVII, 01—94. Ralio vertime. 

su visa jo teise ir asmenybe, taip galėjo pamiršti mokslas, jog 
savo teisės išsižadėjimą, bailų bėgimą nuo neteisės jis galėjo iš- 
kelti į teisės pareigą. Ar yra ko stebėtis, kad tais laikais, kada 
tokios pažiūros pas mokslininkus drįsta pasirodyt dienos švie- 
son, kada tais pačiais laikais bailumo ir piktam nesipriešinimo 
dvasia pagauna ir tautos likimą? Mūsų laimė, kad susilaukėme 
kitokių laikų — šitokios pažiūros šiandien nebėra galimos, jos 
galėjo tarpti tik visai politiškai ir teisiškai nupuolusio „tautinio 
gyvenimo baloje. 


Ką tik išdėtoji bailumo teorija, raginanti išsižadėti užgau- 
jOs teisės, yra griežtai priėšinga mano ginamajai teorijai, kuri 
kovą del teisės laiko kaip tik pareiga. Nelabai taip žemai, bet 
gerokai žemiau sveiko teisinio pajautimo plokštumos, guli vieno 
naujesniųjų filosofų, H/erbarto, pažiūrą į paskutinę teisės prieža- 
stį. Jisai randa ją tame motyve, kurio negalima kitaip pavadinti, 
kaip estetiniu: nemėgime ginčytis. Čionai ne vieta įrodinėti, kad 
šita pažiūra visai netikusi; aš esu laimingoj padėty, kad šitame 
dalyke galiu atsišaukti į vieno mano draugo išvedžiojimus*). 
Jeigu jau, vertinant teisę, galima būtų atsižiūrėti į estetiką, tai 
aš sakyčiau, kad reikėtų estetinis grožis teisėje matyti ne tame, 
kad ji meigia kovą, bet kaip tik tame, kad ji pripažįsta kovą. 
Kas randa, kad kova, kaip «ova, estetikos atžvilgiu yra negraži, 
-— nevertinant jos etikos atžvilgiu — tai tas turi išbraukti mūsų 
visą literatūrą ir meną, nuo Homero Iliados ir graikų skaptybos 
iki mūsų laikų, nes vargu kuri kita tema taip labai patrauktų, 
kaip kad kova visose įvairiose jos formose, ir dar reikia pirma 
paieškoti tokio žmogaus, kurs, žiūrėdamas į didžiausią žmogaus 
pajėgos įtempimą, kurį atvaizdavo ir iškėlė skaptyba ir poezija, 
jaustų ne estetinį patenkinimą, o tik estetinį nemalonumą. Auk- 
ščiausia ir tikriausia dailės ir literatūros problema visumet buvo 
ir bus tai, kad žmogus gina idėją, vis tiek, ar ta idėja bus tei- 
sės, tėvynės, tikėjimo, tiesos. Gi tas gynimas visumet yra kova. 


Ne tik estetika, bet ir etika turi mums duoti raktą į tai, kas 
tinka ir kas yra priešinga teisės esmei. Tačiau etika ne tik ne- 
atmeta kovos del teisės, bet laiko ją tautoms ir asmenims pri- 
valoma, esant mano šiame rašte nurodytoms sąlygoms. Kovos 
“ gaivalas, kurį nori Herbartas atimti teisės sąvokai, yra nuo am- 
žių buvusioji, įgimtoji ir amžinoji jos ypatybė, — kova yra tai 
amžinas teisės darbas. Be kovos nėra teisės, kaip be darbo 
nėra nuosavybės. Greta dėsnio: „Dirbdamas ir prakaituodamas 
tu valgysi savo duoną“, reikia pastatyti toks pat teisingas dėsnis: 
„Kovodamas tu atrasi savo teisę“. Nuo to momento, kai teisė 


-———— 


*) Jul. Glaser Gesammelte kleinere Schriften ūber Strafrecht, Zivil- 
und Strafprocess. Wien. 1868, t. I p. 202 ir kit. 


AS 


tšsižada pasiryžimo kovoti, ji išsižada pati savęs; ir jai 
poeto pasakymas: 


Das ist der Weisheit letzter Schluss: | | 
Nur Der verdient sich Freiheit wie das Leben | 
Der taglich sie erobern muss. 


"Tai yr paskutinis išminties žodis: 
Tik tas telaimi gyvybę ir laisvę, 
Kas turi kas dieną del jų kovoti. 


tinka 


k. reaper 

